
ItUSTROVANA OMLADINSKA BIBLIOTEKA 


ČUDESNO 

CARSTVO 









TA* 



KNJIŽARA VASIC (VASIĆ . HbRVATj — ZAGREB 




■' > ‘A-. JU* " 




1 




























i irUSmovANA 
OHlrAblNSKA 
BIBLIOTEKA 

T IRtDNIK 

V£ LJKO -STlpA NOVI C 


izdavač 

DVORSKA KNJIŽARA VA$tĆ 

(VASIĆ I HORVAT) 
ZAGREB 


ČUDESNO 

CARSTVO 

ODABRANE PRIČE 
/ BAJKE 
SAVREMENIH 
BUGARSKIH 
PRIPOVJEDAČA 




Ova knjiga izašla je povodom 

PRVE IZLOŽBE DJEČJE I OMLADINSKE KNJIGE 
koju je knjižara Vasić priredila u Umjetničkom Paviljonu 
u Zagrebu iy$8 godine 


Preveo s bugarskog Ljudevit Krajacić 
Slika na omotu prof. Omera Mujadžića 
Ilustracije bugarskih slikara 
Ornamenti prof. Tomislava Krizmana 


TISAK „TIPOGRAFIJE” D. D. U ZAGREBU 


Poslije niza uistinu besmrtnih knjiga iz opće 
književnosti, koje su pobjedonosno osvojile srca. 
maštu i dušu djece gotovo svih naroda, pruža knji¬ 
žara Vasić hrvatskoj i srpskoj djeci sve ono naj¬ 
ljepše, što su prvi bugarski pisci novijega vremena 
napisali za djecu. Istina i dobrota, ljepota i život 
bugarskog duha oduševit će, zagrijati i poučiti i našu 
omladinu. Bugarski pisci proširit će tako duševno 
obzorje naše djece, istančati njihov ukus i pobuditi 
još veću čežnju za umjetničkim djelima o životu 
za život. 

Ove godine cijeli bugarski narod, a s njim i 
njegovi prijatelji, u prvom redu bugarska braća 
Slaveni, slavi šezdesetu obljetnicu oslobođenja 
Bugarske, 

Kao što i književnosti svih naroda, tako je i 
bugarska književnost zavisila i zavisi od historijske 
sudbine samoga naroda. Prvi počeci bugarske knji¬ 
ževnosti sižu u najstarija vremena, još u deveti 
vijek. U to je doba proživljavala bugarska književnost 
svoj prvi procvat. 

Kasnije kada je bugarski narod pet stotina go¬ 
dina živio u političkom i duhovnom ropstvu, nije se 
mogla razvijati ni književnost. Kada je narod stresao 
jaram, onda se je bugarska književnost preporodila 
i ponovo procvala. I za vrijeme ropstva imali su 
Bugari darovitih književnika, među kojima je bio i 
Ljuben Karavelov, koji je poznavao srpsku i hrvatsku 
kulturu (na pr. djela Ivana Kukuljevića), zatim Hristo 
Botjov, duboki i danas još omiljeli rodoljubni pjesnik. 

Sloboda bugarskog naroda odrazila se u mnogo¬ 
strukom književnom djelovanju i Hrvatima poznatog 

Ivana Vazova, najvećega bugarskog književnika, pa¬ 
trijarhe bugarske novije književnosti. Rođen je u 
doba ropstva, ali je svoje stvaralačke snage mogao 
razviti jedino u slobodnoj Bugarskoj. Radovao se 
svakom bugarskom uspjehu, pa ni u najvećoj nesreći 
nije očajavao, nego je oduševljeno vjerovao u bu¬ 
dućnost. Ta vjera udahnjivala mu je sile za rad. 

Poslije rata od svih grana književnosti razvila 
se najbujnije književnost za djecu. Prvi bugarski 
pisci: Elin Pelin, Georgi Raičev, Stilijan Čilingirov, 
pok. Jordan Jovkov, Angel Karaliičev, zatim Nikolaj 
Fol, koji je u travnju ove godine gostovao u Zagrebu 
kao režiser i pisac sa svojom »Dječjom kazališnom 
školom« — stvaraju za djecu. Svi su ti pisci s oda¬ 
branom pričom odnosno pjesmom u nevezanom slogu 
ušli u ovu zbirku. 

Prevodilac je unio u zbirku i priče jednoga 
Elina Pelina, koga bugarski kritici smatraju »naj¬ 
svježijim i najpjesničkijim analizatorom bugarske 
duše i najdubljim posmatračem bugarske prirode« 
(D. B. Mitov: »Literaturen glas«, Sofija br. 385,, 
1938., posvećen 60-godišnjici Oslobođenja). 

Angel Karaliičev, taj Elin Pelin mlađega bugar¬ 
skoga književnog naraštaja, također je zastupan u 
ovoj hrestomatiji (izboru) bugarskih priča za djecu. 

U ovim je pričama sabrano sve, što djeca vole: 
tu je carstvo prirode i njezina stvaranja, carstvo 
čudesa, romantike, života svetaca, Božjih ugodnika, 
nesvagdašnjosti. Odabrani pisci daju stvarnosti pjes¬ 
ničke oblike, a životu neki zaseban čar. 

Dječje srce traži — a to im te priče pružaju — 
bolji svijet, kako bi se odhrvalo surovostima da¬ 
našnjice, koja ne štedi ni djecu. Naša će djeca s užit¬ 
kom boraviti u prekrasnom svijetu prošlosti, u pjes¬ 
ničkom carstvu priča, koje nam dočaraše bugarski 
dječji pisci u hrvatskom ruhu priznatog prevodioca 
Ljudevita Krajačića, koji savjesno prati bugarsko 
književno stvaranje za djecu (vidi njegove izvještaje 

u zagrebačkom »Napretku«), Pisci su izabrali uistinu 
teme, koje se mogu obraditi za djecu, a jer su umjet¬ 
nički obrađene, zanimat će i odrasle prema onom 
načelu: »Ne mogu sve ono, što je pisano za odrasle, 
čitati i djeca, ali sve što je pisano za djecu, mogu 
čitati i odrasli«. To vrijedi i za ovaj izbor priča. 

U ovoj dječjoj književnosti nalazimo stvaralačke 
osobine umjetničke vrijednosti. Svi su ti pisci po pri¬ 
rodi, umjetničkoj metodi i po vrlinama dječji bele- 
tristi-pjesnici. 

Sve su priče satkane od nježnih niti srca bu¬ 
garskih dječjih pisaca, koji traže sklad, ljubav, pra¬ 
vicu i ljepotu. Nijedno zlo ne ostaje nekažnjeno, a 
nijedno dobro nenagrađeno, — to nas uče ove priče. 

Isprepleteno je u njima čudesno sa stvarnim, 
san sa zbiljom, ono, za čim dječja duša čezne, s onim, 
što uistinu ima. 

Pisci su crpili iz vječno živog izvora narodne 
umjetnosti i narodnog stvaranja uopće, koje uvijek 
jača vjeru u čovjeka i u pravedni poredak u svijetu. 
»Mudrost izrečena riječima, a ne djelima, uopće i 
nije mudrost«, čime veli »Sveznadar« u jednoj priči 
isto ono, što naš bogodani pjesnik izriče u stiho- 
vima: 

»Dobar pastir, jer što kaže inom, 

I sam svojim potvrđuje činom!« 

Ove će priče djelovati povoljno na um i srce 
naše djece i po selima i po gr, dovima. 

Bugari su svijesni, da na mlađima svijet ostaje, 
pa su stoga posvetili veliku brigu da izgrade što 
bolju i ljepšu književnost za djecu. Stoga prvaci bu¬ 
garske književnosti ujedno su i prvaci bugarske 
književne umjetnosti, određene za djecu. Nisu om 
išli samo za vanjskim sjajem i za plitkom dosjetkom, 
nego su svoj književni stvaralački rad shvatili^ kao 
umjetnički zadatak, koji se mora rješavati po istim 
zakonima kao svaka druga književna umjetnost. 
Stvorili su obilje djela, koja neposredno djeluju na 

dušu omladine; proučili su nauku o dječjoj duši, na¬ 
pose onu dob, za koju pišu; uživjeli su se u duše 
svojih junaka i ličnosti iz novela, u sredinu, u kojoj 
rade i u prilike, u kojima djeluju. 

Njihovi su pogledi — pogledi djece, njihova ma¬ 
šta, njihova riječ je dječja. I po ovom izboru vidjet 
će se, kako će se ono, što se sviđa bugarskom dje¬ 
tetu, svidjeti, i kako će uznositi i poučavati našu i 
hrvatsku i srpsku djecu. I mali i veliki junaci iz tih 
priča govore, čuvstvuju, djeluju onako, kako ih 
dijete predstavlja. Riječi i djela, građa i sastav 
priča, crtanje značajeva, izlaganje i veza događaja, 
jezik i način pisanja (stil) — sve to odgovara dječjem 
svijetu, dječjem carstvu. 

Ove će priče čitati u prvom redu djeca, ali će 
za njima posegnuti i odrasli, jer je izbor bugarske 
dječje literature — kako ga je ovdje sastavio prevo¬ 
dilac, — sam ugledni zagrebački dječji pisac, pri¬ 
znati poznavalac bugarske književnosti, školski nad¬ 
zornik Ljudevit Krajačić, — uistinu osobit i dostojan 
dio i općega bugarskoga književno-umjetničkog stva¬ 
ranja, 

Dr. Ivan Esih. 


ĐAVO I CAREVIĆ 

Jednoga dana stigao đavo na zemlju i stao zlobiti 
ljudima. Prerušio se tako jednoga dana u starca i 
pošao drumom što je vodio ravno u prijestolni grad. 
Putem susretne se s carevićem koji se upravo vraćao 
sa šetnje. Stigavši mu posve blizu, đavo jaukne i 
sruši se konju pred noge. Pomisli carević da je ko¬ 
njem udario starca, pa siđe s konja i pristupi starcu. 
Đavo se stade prenemagati i ne prestađe jaukati. 

— Oprosti mi, reče carević, pozlijedili te nehotice. 
I sam ne znam kako se to dogodilo. Međutim poni- 
jeću te u prijestolni grad, tamo te izliječiti i tako 
popraviti pogrešku. 

Carević pasjedne đavla na konja i uze uzde u ruke. 
Jahali i jahali, i najposlije carević ožednio. Ubrzo 
opazi neki bunar pokraj puta te sjaše da se napije 
vode. Međutim kraj bunara nije bilo kablića, a bunar 
dubok. 

— U (bunar vode stepenice, reče đavo, siđi pa se 
napij. Carević ne sluteći zla, siđe u bunar, ali đavo 
uto sjaše s konja, priskoči bunaru i navali na otvor 
poklopac pritisnuvši ga golemim kamenom. Carević 
uza sve napore nije mogao da podigne poklopac. 
Poče dakle da se moli đavlu: 

— Molim te, djede, otvori mi da iziđem pa ću te 
bogato nagraditi. 

— Čime ćeš me nagraditi? zapita ga đavo potsmje- 
hujući se, 

— Torbom zlata! 

— Zlato mi ne treba! 

— Sagradiću ti palatu od mramora! 

— Ni palata mi ne treba! 

— Učiniću te svojim prvim doglavnikom u carstvu! 

— Suviše malo nudiš! 

— Eh, pa čime da te onda nagradim? 

— Hoću da postanem carević, a ti da si mi sluga! 

— To nije moguće! uzvikne začuđeno carević — 
Ta mene poznaje i otac i sav narod! 

— Neka te za to ne boli glava! reče đavo — Pre- 
rušiću se u tebe, a ti ćeš mi se zakleti da nikome o 
tome nećeš govoriti ni riječi dok sam ja na životu. 
Ne pristaneš li, ostaviću te tu, pa ćeš tu i umrijeti. 

Što će, kako će? Pristade carević na sve i učini 
zakletvu. Onda đavo odvali kamen, podiže poklopac 
i pusti carevića na slobodu. Đavo se odmah preruši 
u carevića, odjene se u njegove haljine, a carevića 
preruši u starca i odjene ga u svoje tralje. Pođoše 
dalje. Đavo-carević jahao konja, a carević-sluga ko¬ 
račao uza nj. Tako stigoše u prijestolni grad. Nitko 
tu ne zapazi prevare. 

No đavo se neprestano pobojavao da će ga carević 
prevariti, pa je stalno razmišljao kako da ga se riješi 
zauvijek. 

— Donijećeš mi vode s Mudroga jezera, reče mu 
jednoga dana đavo-carević. Kažu da je onaj koji pije 
te vode mudriji od svakoga! 

I carević-sluga pođe, iako je znao da se do sada 
nitko živ nije vratio odande. S njim pođoše još dvije 
sluge da paze kako ne bi donio bilo kakvu vodu i 
prevario đavola. Kad stigoše u blizinu jezera, oba 
pratioca ostadoše po strani, a carević-sluga pođe do 
jezera da zahvati vode. Na obali jezera, koliko je 
samo jezero dugačko, ležala golema zmija savijena 
oko jezera poput prstena. Nitko nije mogao do jezera 
bez pogibli. Svakoga, tko bi to pokušao, zmija bi 
proždrla. I sada, čim je zapazila carevića-slugu, po¬ 
diže glavu prema njemu i zinu, ali mjesto da ga pro¬ 
guta, ona mu progovori ljudskim glasom: 

— Dođi i zahvati vode, junače! Upamti međutim, 
da ti gospodar radi o glavi. Razljutiće se na tebe 
žestoko kad te ugleda živa, pa će te uputiti na drugo 


mjesto. Pođi, ali uzmi na put tovar pastrvica, tovar 
prosa i tovar meda. 

Carević-sluga zagrabi vode, ispije i nešto sam iz 
suda i pođe na put. Zmija se ponovo smiri pokraj 
jezera. Kad ga đavo opazi, toliko se razljuti da i 
ne okusivši vode, sudom udari o zemlju i razbi ga. 
Uskoro potom on smisli drugu pakost. 

— Hoću da se ženim najmlađom kćeri cara Tro- 
gorskoga, reče đavo-carević — Idi i dovedi mi 
nevjestu. 

Spremio se carević-sluga, ali je na put ponio sa 
sobom tri tovara kako ga naputila zmija. Tovar 
pastrvica, tovar prosa i tovar međa. Putovao i pu¬ 
tovao pa najposlije došao u neku šumu. Tu napale 
na nj divlje zvijeri, a on našavši se u nevolji, rasu 
ispred njih tovar pastrvica. Zvijeri se zasiitiše i za¬ 
dovoljno ostaviše ga u miru, što više, odlučiše da mu 
naplate dobrotu. Najstariji medvjed iščupa nekoliko 
dlaka s tijela i reče mu: 

— Kad se nađeš u nevolji, ti duni u dlake, i sve 
će ti se što zatrebaš ispuniti. 

Carević-sluga nastavi put pa tako stiže i u drugu 
šumu. Tu navale na nj i njegovu stoku mravi. Počeli 
ulaziti i njemu i stoci u uši, usta i nozdrve. Da se 
riješi nevolje i pogibli, prosu među njih proso. Mravi 
navale na proso i izjedu ga. Zahvaljujući mu dadoše 
mu slaimčicu i rekoše: 

— Kad se nađeš u nevolji, a ti duni u slamčicu, 
i sve će ti se dogoditi što ustrebaš. 

Uze carević-sluga slamčicu i pođe dalje. Tako naj¬ 
poslije stiže i trećoj šumi. U šumi bezbrojni rojevi 
divljih pčela. Zuje i zuje i navaljuju da ubiju i njega 
i stoku. Carević-sluga prosu im med, pčele se najedu 
pa mu dadu krilce. 

— Ustreba li ti, a ti duni u nj, i sve će biti kako 
želiš! 

Najposlije stiže carević-sluga i u carstvo Trogor- 
sko. Tu ga dočeka car. 

— Želiš li da isprosiš kćerku za svoga gospodara, 
treba da u jednome danu posvršavaš ove poslove: 
da napuniš sobu živim šumskim zečevima; da odvojiš 
žito, proso i rižu iz jedne vreće tako da svaka vrsta 
bude na svome mjestu; najposlije da pogodiš koja mi 
je kćerka najmlađa. Ne pogodiš li, izgubićeš glavu. 
Rekavši to, car iziđe iz dvorane i ostavi carevića- 
slugu sama. Carević-sluga našavši se sam izvadi 
medvjeđe dlake i dime u njih. Začas navali u sobu 
bezbroj zečeva kroz vrata i prozore i napuniše sobu. 
Carević-sluga obradova se i zažviždi. Zečevi se 
uspraviše na stražnje noge i zaplesaše. Stiže car pa 
kad to vidje začudi se mnogo. 

Stave sluge pred carevića-slugu vreću u kojoj bi¬ 
jaše izmiješano žito, proso i riža da odvoji jedno od 
drugoga. Carević-sluga izvadi mravlju slamčicu, dune 
u nju i začas eto mravaca pa se dadoše na posao. Ne 
prođe dugo i žito bijaše odvojeno od prosa i riže, 
proso od žita i riže, a riža opet od žita i prosa. Za¬ 
divi se car i dovede pred carevića-slugu svoje tri 
kćeri. One sve jedna kao druga, sve jednake kao 
kapljice vode. Dunuo carević-sluga u krilce što mu 
ga darovahu pčele, i eto doleti pčela i prišapnu mu: 

— Kojoj ja sjednem na rame, ono ti je najmlađa 
careva kći. 

I pčela učini kako je obećala. Carević-sluga pri¬ 
stupi carevoj kćeri na koju je pala pčela i reče: 

— Čestiti care, ovo ti je najmlađa kćerka! Ja sam, 
eto, ispunio sve što si tražio od: mene, sad trebaš 
da i ti održiš carsku riječ. 

Ne preosta drugo nego mu car dade kćerku i 
isprati ga bogatim darovima i glazbom do granica 
svoga carstva. 

A kad se carević-sluga s pratnjom svojom i nevje- 
stieom približavao prijestolnom gradu svoga carstva, 
začuje đavo-carević glazbu, pope se na najvišu grad¬ 
sku kulu da vidi što je to. I kad ugleda carevića- 
slugu s carskom kćeri cara Trogorskoga, razbjesni 


se toliko da i zaboravi na sebe, zaljulja se i stropošta 
u dubine. Pade i ostade mrtav. 

Tako se carević riješio zakletve, prerušio se odmah 
u ranije obličje i oženio se nevjesticom koju je sam 
doveo na dvor. 

Elizabeta Bagrjana 

KRIJESNICA I PUŽ 

Neka mušica brzim lijetom sjede na jedan grm i 
razviika se: 

— Ah, da znadete što se dogodilo! 

Vodeni konjić saneno se otrese: 

— Čemu si se uzvikala već u ranu zoru? 

— Ustanite, svi ustanite! 

Bube podigoše glave. 

— Što se to dogodilo? 

— Krijesnica će umrijeti 1 

— Tko, tko? 

—• Krijesnica. 

— Hajde, reci brzo, što se to dogodilo? 

— Čujte! Navrh breze pauk je sapleo mrežu. Kad 
je počelo svanjiivati, krijesnica vraćala se kući i pro¬ 
lazeći pored breze nije opazila paučine. Sad jadikuje 
i ne može da se izbavi. 

— A pauk? 

— On spava. 

— Da odemo svi tamo i da raskinemo mrežu! 

Poletješe mušice, leptirići i sve bubice krilate, pa 

opkoliše brezu. Zujali su, oblijetali unakolo, negodo¬ 
vali, ali se opet nlitko ne usudi da uleti u mrežu. 

Buba-mara upita: 

— Krijesnice, sestrice, kako li si se zaplela? 

Ta sama nosiš fenjerić i svijetliš! 

— Ugasih ga pred zoru i ine vidjeh. Ah, kad se 
pauk probudi, izješće me! 

Unesrećena krijesnica izvlačila je sad jednu, sad 
drugu nožicu, udarala krilcima, ali nikako da se 
oslobodi. 

— Ne bojte se, reče vodeni konjić, ja ću krijesnicu 
osloboditi. 

Poleti više krijesnice, prihvati je svojim tankim 
nožicama i htjede je podignuti. Nije mu dostajalo 
snage da je iskine iz mreže i morade se okaniti sva¬ 
koga posla. 

— Ja ću je osloboditi! reče bumbar. — U mene su 
oštra ticala, pa ću njima raskinuti paučinu. 

I otpočne bumbar da kida mrežu iskraja. Posao 
nije bio lak. Raskidane nite paučine lijepile mu se o 
krilca i tanke nožice, pa je i on morao uskoro napu¬ 
stiti svaki daljni rad, 



Krijesnica je plakala: 

— Ah, sestrice, pomozite mi, neću da umrem! 

Svi mrmljahu, ali nitko nije znao kako da je oslo- j 

bodi. Ujedamput se sa zemlje začuje debeo glas. 

— Što ste se već u zoru toliko raspričali? Ne pu¬ 
štate nikoga u miru. Hoću da spavam! 

— Tko si i čemu se ljutiš? 

— Ja sam puž-muž! 

— Ah, pužu, da znaš što se dogodilo, i sam ne bi 
spavao! 

— Što? 


— Naša se krijesnica uhvatila u paučinu i nikako 
da se oslobodi. 

— Eh, ja ću je osloboditi! 

I za čas svi opkoliše puža. 

— Ah, golubiću, koliko si dobar. Samo brzo oslo¬ 
bodi krijesnicu 1 

I puž-mluž uspuza polagano, polagano na drvo. 
Oko njega oblijetale mušice. 

— Samo brže, brže! 

— Eh, brže ne mogu! Zar ne vidite da nosim cijelu 
kuću na grbači! 

I nastavi dalje polagano svoj put po brezi. 

Buba-mara uzvika se: 

— Jao, jao, pauk je počeo da se budi! 

— Ne, ne! Ne viči! Dok me opazi, ja ću već biti na 
vrh breze! 

I on nastavi put prema vrhu. A kad stigne bliže, 
reče: 

— Ne boj se, krjesničice! Sad ću te na izbaviti! No 
i ti si podosta nestašna. Jedva što sam zaspao, ti mi 
sjede na kućicu, pa kako svijetliš fenjerićem, pro¬ 
budi me! Hoćeš li to još koji puta učiniti? 

Krijesnica mu se plačljivo pomoli: 

— Ah, pužiću-mužiću, oprosti mi! Ne ću više! 

Polagano se puzao puž i kidao paučinu. Tako stiže 

i do sredine gdje se bila zaplela krijesnica. 

— Ha, sad se ulovi za moju kućicu i drži se čvrsto! 
Treba požuriti, jer vidiš, pauik je upravio ravno k na¬ 
ma. Mogao bi te uloviti. 

Sustegnuta daha stajali su umakolo leptirići, mu¬ 
šice, bumbari, zaokupljeni strahom da pauk ne po¬ 
grabi krijesnicu. 

Najposlije svi odahnuše. 

— Koliko si dobar, pužu-mužu. Nikad više ne smi¬ 
jemo da ti pakostimo. 

I otada gdjegod sastanu bube puža, čine mu put i 
veselo ga pozdravljaju. 

A krijesnica kad ga vidi, već izdaleka gasi svoj 
fenjerčić. 

PAUK I MUHA 


Prije tisuiću i tisuću godina ljudi nisu poznavali 
vatre. Jednoga daina udari gromia zapali jedno drvo. 
Svaki pojedini čovjek uze po jedan komadić goru¬ 
ćega drva i odnose ga kući. Svi su u kućama pažljivo 
čuvali vatru, čuvali je kao nešto najsvetije. Gorjela 
je vatra dan i noć na ognjištu. 

No jednoga dana udare vjetrovi i silne kiše. Vje¬ 
trovi duvali su nekoliko dana neprestano i opustošili 
sve putove. Ljudi nisu mogli ispred strašne bure oču¬ 
vati vatru i ona se pogasi redom na svim ognjištima. 

Ljudi ostadoše bez vatre. Kušali su da je ponovo 
potpale, ali sva im muka bijaše uzalud. 

Netko pronese glas da ima vatre na dnu pakla. To 
dočuo i car, pa dade razglasiti po čitavoj zemlji da 
će onoga koji vatru donese toliko/ bogato nagraditi 
da neće čitavoga života trebati da radi. Sav mu rod 
imaće pravo da jede pri svačijemu, pače i pri car- 
skorne stolu i nitko ga neće smjeti da otjera od stola. 

Skupili se junaci čitavoga carstva i spuštali se je¬ 
dan po jedan u pakao. Silazile i divlje zvijeri, letjele 
ptičice, puzali crvi i zmije, no nitko se od njih ne 
vrati živ. Vilama ga ubiše đavoli, 

Najposlije odluči se na taj pothvat i pauk. Izapreo 
tanku nit, jedan joj kraj spustio do vrata /paklenih, i 
spustio se po njoj čak na dno pakla. Nit je bila ta¬ 
nahna, pauk malen, i nijedno ga đavolče ne zapazi. 
Ugrabi iskru vatre i po istoj se niti vrati nezapažen 
na zemlju. Iskru, je sakrio između dva kamena i nad 
njom razapeo mrežu. Potom je zaspao, jer se mnogo 
izmorio. 

Neka muha pade na kamen i kad zapazi iskru, 
ukrade je pa je hitno odnese caru. Car se mnogo 
obradovao i mahom razglasio da od toga časa muhe 
ne trebaju ništa raditi i da imaju pravo sjedati za 
svačiji stol i nitko ih ne smije tjerati od stola. 

Nešto kasnije probudi se pauk, pogleda među 
kamenje i vidi: iskre nema. Skoči na zemlju, stade 

obilaziti/ kamenje, tražiti iskru, ali iskre nema, pa 
nema. .. 

U blizini njegovoj vodili su razgovor neki leptir i 
buba-mara. 

— Eh, upravo dolazim iz carskoga dvora. Da ti je 
znati koliko je tamo slavlje! Naložili golem oganj, i 
svatko može da uzme po jednu cjepanicu. 

— He, neustrašiva je ta muha! ... čak i u pakao je 
stigla!, čudila se buba-mara. 

čuo pauk, razgovor pak i im se prikuči. 

— Otkuda caru oganj? 

-— Muha mu je donijela iskru iz pakla! 



— Laže! Ja sam je donio!.. , 

Leptir se nasmije: 

— Možda i jest tako, ali muha je već odnijela i 
nagradu! 

Razbjesni se pauk i ode ravno caru. 

— Care, ja sam donio iskru iz pakla. 

— Eh, sada će se svatko hvaliti da ju je donio 1 
Svršeno je! Ja sam muhu i nagradio. 

Pauk se vrati, savi se između dva kamena i za¬ 
plače. 

— Čemu plačeš? upita ga crvić ispod kamena. 

— Sakrio sam bio iskru tu ispod kamena, došla 
muha i ukrala mi je. Car mi ne vjeruje da sam iskru 
ja donio! 

— Ali ja sam vidio kad si je donio! Bio sam ovdje! 

— Ah, molim te, hajde sa mnom do cara pa mu 
to reci! 

I otišla obojica do cara, pa' crvić dopuzavši do 
njega reče: — Care čestiti, vidio sam kad je pauk 
donio iskru i sakrio je između dva kamena. Ja «atr> 
se upravo tamo odmarao. Potom je doletjela muha 
i ukrala iskru. 

Car se strašno razljuti. 

i — Dakle mi je lagala jedna muha! No... ali već 
je kasno, i ja ne mogu više da povučem svoj dar koji 
joj darovah. Zapovijedam međutim: svi, kojima dođe 
muha na oči treba da je tjeraju od sebe, 

Pauik sazove zbor pauka i lispripovjedi im kako ga 
je muha prevarila. Razljutili se pauci, ispleli goleme 
mreže i počeli hvatati muhe. 

To se zbilo prije tisuću i tisuću godina, mo i danas 
su pauci smrtni neprijatelji muha, 

I ljudi tjeraju muhe kad se pojave gdjegod u nji¬ 
hovoj blizini. 


VJETAR 

Šuma i voda potužiše se Suncu što zvijezde noću 
ne izlaze. 

A polje mu reče: 

— Sunašce, ti stojiš ponajviše od nas sviju. Ti nam 
i zapovijedaš, pa reci zašto zvijezde ne izlaze? Noću 
putnici ne vide putova i lutaju. 

Začudilo se Sunce, pa uputilo da traži zvijezde. 
Putem susretne oblake. 

— Jeste li vidjeli zvijezde? 

— Rekoše nam da su se spustile naniže! 

iZapazi Sunce vjetar pa ga zapita: 

— Znadeš li možda kud su otišle zvijezde? 

— Nisam ja njihov čuvar ! ljutite odgovori vjetar. 

A Sunce je sve dalje putovalo, pristiglo moru, pa 
mu more reče: 

— Kud sli namjerilo bez mene? 

— Tražim zvijezde! 

— I ja ih već nekoliko dana ne vidjeh. Ranije, kad 
bi mjesec otputovao na protivnu stranu zemlje, osta¬ 
doše one da tu svijetle. Otkako ih nema, barke ne 
mogu da pristanu uz moje obale. 

— Možda mi znaš reći kud su otišle? 

— Ti gledaš s visoka pa sve bolje vidiš. 

Izdaleka opazi Sunce okrajak mjeseca i povika: 

— Znadeš li ti kud su otišle zvijezde? 

— Eh, Sunašce, govorio sam ti da ih povjeriš meni. 
Nema tko da ih kori, uzoholile se! Izlaze jedna po 
jedna, nekoje tek usred noći, kao da su kraljevske 
kćeri! 

Čula to sova pa reče Suncu: 

— Svrati na onu planinu, u njenoj su spilji zatvo¬ 
rene zvijezde. 

I Sunce ode. Odvali golem kamen što je zatvorao 
ulaz u spilju i nađe u spilji zvijezde natrpane jednu 
na drugu, 

— Što radite ovdje? upita ih Sunce. 

— Zatvorio nas vjetar! 

— Zbog čega? Da ga niste možda naljutile? 

Oglasi se najmanja zvijezda: 

— Ah, Sunašce, ja sam čula! Večernica rekla vje¬ 
tru: Zašto dušeš? Ostavi me da mogu mirno treperiti. 
Ti si veoma zao i ljudi bježe od tebe kao od kuge!« 
A ta Večernica hvalila se da je najljepša u svijetu, 
da je pače ljepša i od tebe! 

Javi se i druga zvijezda: 

— Jest, bilo je upravo tako! Velike zvijezde po¬ 
čele se vjetru smijati, vjetar se razljuti i zaduše.,. 
sve nas je satjerao u ovu spilju, 

— Hajde, sad iziđite! Sve ste lijepe kad vršite svoj 
posao! Od danas biće vam gospodar mjesec. 

Iziđoše zvijezde jedna za drugom, a Sunce ostade 
i sakri se iza jedne pećine. Izdaleka začu se: 

— Fi-ju ... fi-ju-u-u! 

Naletio vjetar. Svijao drveće, obarao kamenje, 
dizao prašinu i pepeo, pa se zaustavio iispred spilje. 

— Pobjegoše! Eh, pričekajte, opet će vas vjetar 
uhvatiti... Vidjećemo tko je zao! 

I raspjevao se. Sunce izađe iza pećine, vjetar se 
uplaši i smota se. 

— Koga ćeš ti zatvoriti? — povika Sunce. — Uđi 
sad ti unutra! 

I Sunce zatvori vjetar u spilju, spilju zabrtvi veli¬ 
kim kamenom i zapuši svaku i najsitniju pukotinu da 
vjetar nigdje nije mogao naći izlaza. 

Prošlo je od toga mnogo dana i noći. Grije Sunce 
s visoka i sve vidi, ali na zemlji nema pravoga veselja. 

Zaustavi se nad vrhom brda. 

— Čemu si se namrštilo? 

— Oblaci me pritisnuli! Ne mogu da gledam! 

Sunce sade nad dolinu, a ona mu reče: 

— Navališe na me oblaci pa se ne miču s mjesta! 
Cvijeće ne cvate. Susretneš li vjetar, zapovjedi mu 
da ih odagna, 

I šuma se potuži: 

— Sunašce, pričekaj, pogledaj me! Drveće mi tru¬ 
ne. U tami ništa ne napreduje. I ptice šute posvema. 
Riješi me oblaka što se sapleše nada mnom. 

Diže se Sunce nad more, pa upita: 

— Znadeš li što govore na zemlji? 

— Znam! Pusti vjetar! I bez njega ništa... 

Otišlo Sunce do planine i otvorilo spilju. Vjetar 

omakne pored Sunca, nasmije se i reče: 

— Vidiš li! I bez mene ništa!... 

I kad je zaduvao, oblaka je nestalo na obzorju ... 

Vjera Bojadžieva-Fol 

PAMETNO OVČARČE 


Paslo ovčarče stado ovaca pokraj carskoga druma. 
Obgrizale ovčice travu, a ovčarče oduprlo se o svoj 
pastirski štap i nešto se zamislilo. Ujedamput sko¬ 
čilo, bacilo kapu o zemlju i povikalo: 

— Odgonetnuh, odgonetnuh! 

Uto upravo prolazio tuda car u svojim zlatnim 
karuoama. Poplaše se carski konji kape pastirove, 
dadu se u bijeg, i nikako da ih sluge zaustave. Kad 
im najposlije to teškom mukom pođe za rukom, car 
dade konje zaustaviti i zapovjedi da mu predvedu 
ovčarče. Predvedoše sluge ovčarče, oduzeše mu 
kapu, a car ga upita: 

— Zašto si mi poplašio konje, momče? 

— Nisam htio, čestiti care! Riješio sam zagonetku, 
obradovao se i udario kapom o zemlju od same ra¬ 
dosti. Nisam slutio da bi se konji mogli poplašiti. 

-— A kakva je to zagonetka? 

— Reći ću ti je, čestiti care! Eto: što je od čovjeka 
više, a od kokoši niže? 

Zamisli se car, ne može nikako da pogodi; obrati 
se dvoranima svojim, ali ni oni nikako da pogode što 
je to. Obrati se car momku. 

— Reci, dakle, momče, što je više od čovjeka, a 
niže od kokoši?! 

— Kapa, care čestiti! Sama — niža je od kokoši, 
na ljudskoj! glavi — viša od čovjeka! 

— Pravo reče! potvrdi car — Ti si pametno mom¬ 
če! Praštam ti što mi poplaši kapom konje! Evo ti 
kapa, i pođi s mirom! Sjutra će te međutim predvesti 
moje sluge preda me, izdaću ti neku zapovijed, pa 
ako je izvršiš, bogato ću te nagraditi. 

Drugoga jutra eto k ovčarčetu carskih slugu i odve- 
doše ga u carske dvore. Car ga primi i reče mu: 

— Tražim da mi dovedeš janje ni bijelo, ni crno; 
ni sivo, ni šareno; bezbojno! 

— Dobro, care čestiti! pokloni se ovčarče i ode 

svome stadu. Idućega dana eto ga ponovo u dvor. 
Pustiše ga pred cara. 

— Jesi li našao janje kakvo tražim? zapita ga car. 

— Našao sam, čestiti care! Zatvorili ga u obor. 
Pošalji slugu da ga odnese, samo ga ne šalji ni u po¬ 
nedjeljak, ni u utorak, ni u srijedu, ni u četvrtak, ni 
u petak, ni u subotu, ni u nedjelju, već u kojigod 
drugi dan hoćeš. 

Nasmija se car, pohvali mudar odgovor, dozva 
dvorana i naredi: 

— Uzmi momčiću kapu i napuni je dukatima. 
Ode ovčarče iiz dvora s punom kapom dukata, kupi 

krdo ovaca i proču se nadaleko. 

ZLATNA JABUKA 

Živjela nekoć neka žena i imala veliko dvorište. 
Usred dvorišta raslo jabukovo drvo. Svake godine 
rodilo je samo jednom zlatnom jabukom. No jedva bi 
jabuka sazrela, stigla bi neman i otkinuta je. 

Žena imala trojicu sinova. Jednoga ljeta reče naj¬ 
stariji sin majci: 

— Majko, približava se vrijeme da jabuka sazori. 
Daj mi nož i oraha. Idem da jabuku odbranim od 
nemani. 

Majka mu odgovori: 

— Teško ćeš je odbraniti, sine! To je neman, 
s njom nema šale! Jedva što je zapaziš, nestaće je! 

— Nestaće je, ali iz mojih ruku neće čitava izići!.. 

— Dobro, sine, kad hoćeš, eto ti nož i orasi! 

Sin uze nož i kad se smračilo otiđe pod drvo. Jeo 

je orahe i pazio na drvo; jeo je orahe i prisluškivao 
otkuda će se javiti neman. Ujedamput zamrači se du¬ 
boko, nešto zahuja, pogleda sin, a to jabuke nema, 
Otiđe majci i reče: 

— Pravo si govorila, majko! Ne zna neman šale! 
I ne vidjeh kad je došla i odnijela jabuku! 


Druge godine reče stariji sin majci: 

— Majko, daj mi nož i oraha! Idem ja da čuvam 
jabuku. 

— I ti je nećeš odbraniti, sinko! No kad hoćeš, 
idi! Eto ti nož i eto ti oraha. 

Kad se smračilo, ode on pod drvo. Jeo je orahe, 
no neman iznenadno poleti nad njegovom glavom i 
otme zlatnu jabuku. 

Treće godine reče najmlađi sin majci: 

— Daj sada meni nož, pa ću ja čuvati jabuku. 

— Oraha ne trebaš? nasmije se majka — Uzmi ih 
više da ne ogladniš! A jabuka? Svejedno>, očuvaš li 
je ili ne! Braća ti je nisu mogla odbraniti, otkuda 
ćeš ti? 

— Ne smij se, majko! Daj mi nož, a poslije ćemo 
razgovarati! 

I on uze nož, pa kad zatamni, pođe pod drvo i 
sjede tik do zlatne jabuke. 

Kad se spustila noć, eto nemani. Zaduhala, poseg¬ 
nula da otkine jabuku, no sin zamahnu nožem i 
ubode je. Neman ciknu i pobježe. On otkine jabuku 
i odnese je majci. 

Kad ga opazi majka, poželi mu: 

— Živ mi bio, sine! Posramio si braću svoju! 

Narednoga dana pozva on braću svoju da s njim 

pođu u potjeru za nemani. Pođoše, slijedeći krvav 
njezin trag. Putovali, putovali i stigli do jedne jame 
gdje je nestalo daljih tragova. 

— Ovamo je unišla neman! reče najmlađi brat 
— Jedan između nas treba da se spusti u jamu! 

— Spustite mene! reče najstariji. Spustili ga zave¬ 
zana o uže. On, kad stiže do polovine, uplaši se i 
zatrese užetom. Izvukoše ga iz jame. Spustili i sred¬ 
njega brata, no on učini isto. Onda reče najmlađi: 

— Spustite mene! Zatrese li se uže, a vi me samo 
spuštajte sve dublje i dublje, sve dok ne stanem 
nogom na tvrdo tlo. 

I braća ga spuštala i spuštala sve dok stiže na dno. 
Tu se nešto razgleda unaokolo i opazi svijetao dvo¬ 
rac, Nadvi se nad prozor i opazi u sobi tri djevojke. 
Dvije se nabacivale zlatnim jabukama, a treća, naj¬ 
manja, igrala zlatnim pacovom na zlatnome pladnju. 

Momak pokuca na prozor i povika: 

— Hej, djevojke, otvorite! 

Najmlađa se odazva i reče: 

— Znadeš li, momče, kud hoćeš da uniđeš? Tu 
živi zla neman. Sada je upravo bijesna, jer svake 
godine do sada odlazila je na zemlju i donosila po 
jednu zlatnu jabuku, a nedavno vratila se praznoruka 
i ranjena,., Opazi li te, ubiće te! 

— A zašto ne ubije vas? 

— I nas će pogubiti! Zbog toga nas je i dovela 
ovamo. No štedi nas još, jer joj redimo dom. Obma¬ 
njuje nas tim igračkama. 

— Pustite me, djevojčice! — reče momak — Ja 
se nemani ne bojim! Nju upravo i tražim! 

Javi se druga djevojka: 

— Idi, momče! Izješće te neman. I mi nećemo 
ostati žive, ako te ovdje nađu! 

Momak odgovori: 

— Otvorite, otvorite! Ja ću s nemani obračunati 
i vas osloboditi! 

Otvori mu najmlađa djevojka, a on uđe u posljed¬ 
nju odaju u kojoj je spavala neman, turi joj nož u 
srce i ona začas ugine. Momak izvede djevojke iz 
dvorca. Stigoše do užeta., on uzdrma uže, priveže 
njime najstariju djevojku i braća je izvukoše iz jame. 
Tako potom i drugu, pa najposlije i najmlađu kojoj 
momak na polasku reče: 

— Može se dogoditi da se braća zbog tebe zavade 
i da me onda ovdje ostave! Međutim neka rade što 
hoće. Imadu li me rado, izvući će i mene, neće li... 
Bog je dobar! 

Djevojka skine s prsta zlatan prsten, pruži mu ga 
i reče: 

— Uzmi ovaj prsten! Čudesne je moći! Ako se 
zbog mene zavade, zatražiću da mi dadu odjeću 
samotvornu. Samo onaj može mi je pribaviti tko 
imade ovaj prsten. Ako te braća ne izvuku na svi¬ 
jetlo, pašćeš još dublje u jamu. Tamo imadu dva ovna 
— jedan bijel, a jedan crn, Padneš li na crnoga po- 
nešće te u podzemni svijet. 

Momak uzdrma uže, pa braća izvuku i najmlađu 
djevojku iz jame. Potom se zemlja ispod momka za¬ 
trese i on poleti u dubinu. Padao je i padao, i pao 
na crnoga ovna. On ga ponese u podzemni svijet i 
nestade ga. Momak pođe kud ga povedoše oči. Išao 
je i išao pa stigao u prijestolnicu podzemnoga car¬ 
stva. Na kraj grada zapazi kolibicu. Zaviri u nju 
kroz otvoren prozor i opazi unutra prestani pogrb- 
Ijenu ženu. Mijesila je hljeb. No brašno je kvasila 
pljuvaljkom, 

— Pomozi Bog, bako! nazove momak. 

— Bog ti dobro dao, siiniko! uzvrati baka. 

— Bako, zar nemaš vode da brašno pljuvaljkom 
kvasiš? 

— Eh, sinko, otkuda mi voda? Ne da zla aždaja! 
Sve je izvore zabrtvila. Ne da mi niti kapi vode dok 
joj ne dam djevojku da je izjede. Imala sam šest dje¬ 
vojčica, davala sam ih i davala, sve sam žrtvovala 
aždaji, a sad će sam car dati svoju kćerku da je 
izjede aždaja! Onda će čitav grad opet imati vode! 

— Bako, reče momak, pokaži mi gdje je carski 
dvorac. Ja ću da obračunam s aždajom. 

— Srećan ti put, srećan ti put, momče! Mnogi su 
prije tebe kušali, pa svi i postradali od te prokletnice! 

Baka iziđe iz kuće, pokaza mu široku ulicu i reče: 

— Proslijedi samo tom ulicom i stići ćeš ravno 
carskome dvoru. 

Momak stiže u dvor, javi se caru, pokloni se i reče: 

— Care, čestiti, dopusti da ja odvedem carsku 
kćerku aždaji! 

Car zaklima glavom i reče: 

— Zar nije dosta da će mi kćerka izginuti, pa da 
još i ti postradaš!? 

— To se ne zna, care čestiti, možda ćemo se oboje 
i živi vratiti, 

Saglasi se dakle car, pa carska kći i momak uđu 
u jedna kola i odvezu se na mjesto kud će stići ažda- 
ja. Carska kćerka sjede pod jedno drvo, momak 
ovjesi glavu i zaspi u krilu carske kćeri, U to je vri¬ 
jeme aždaja izišla iz spilje i uputila ravno k drvu. 
Carska kćerka zaplače. Jedna suza pade momku na 
lice, on skoči, pograbi nož i zakla aždaju. Svi izvori 
toga časa proključali vodom. Odahnuše ljudi, obra¬ 
dova se car, zagrli momka i reče: 

— Zatraži, momče, zatraži što ti je drago! Ti si 
izbavio moj narod nevolje! Reci, kako da te nagra¬ 
dim. Eto, uzmi mi kćerku za ženu. Dajem ti i polo¬ 
vinu carstva, pa kad umrem, naslijedićeš me! 

— Zahvaljujem ti, čestiti care! Neka ti je carstvo 
veliko, neka Bog dade sreće tvojoj kćeri ljepotici, 
ali ja te samo jedno molim: pusti me da odem u svoj 
kraj rođenja .,. 

— Gdje je taj kraj? 

— U gornjemu svijetu! 

Zamislio se car i rekao: 

— Teško će se tko naći tko bi te mogao onamo 
iznijeti! No, pričekaj! Pokušaćuf Nađe li se takav 
čovjek, učiniću sve što treba! 

Prolazili dani, prolazili, a momak svejednako misli 
samo na gornji svijet. Jednoga dana izišao je van 
grada da se malo rastrese. Sjeo je pod jedno drvo 
na kome je orao savio gnijezdo. Ujedamput mu nad 
glavom nešto ciknu i probudi ga. Obazre se gore, 
ima što da vidi: troglava zmija gmiže po drvetu. On 
brzo izvadi nož, ubije zmiju i ponovo legne da spava. 
Kad se probudi, vidje gdje mu dva golema orla čine 
krilima sjenu. 

— Hej orlovi — reče on — čemu ste raširili krila? 
Da mi činite hladovinu? 

Orlovi mu odgovore: 

— Doklegod smo živi ne možemo ti zaboraviti, ju- 
nače, što si nam djeci spasao život! Tri pune godine 
ne možemo da odgojimo i očuvamo mladunčad od 
zmije troglave. Reci, kako da ti naplatimo dobrotu? 

— Iznesite me na gornji svijet! 

— Iznijećemo te, junače, ali treba da nas hraniš 
mjesec dana mesom tovljenih krava. Sagradi željezan 
sanduk, providi ga lancima, napuni mesom i mješi- 
nom punom vode. Ti ćeš sjesti u sanduk, mi ćemo 
lance prebaciti oko vrata i ponijećemo te. Kad vik- 
nemo »ga«, daćeš nam mesa, a kad viknemo »piu« 
— vode. Tako ćemo te iznijeti na gornji svijet. 

Otišao momak caru i ispripovjedio mu sve što mu 
orlovi rekoše. Car zapovjedi da momku sve naprave 
što je potrebno da ga orlovi mogu odnijeti u gornji 
svijet. Mjesec dana poslije orlovi ga digoše i pone¬ 
soše u visine, no spremljeno meso nije dostajalo, pa 
kad orlovi ponovno viknuše »ga«, momak otkine ko¬ 
mad mesa sa svoga stopala i dade orlovima. Naj- 
poslije stigoše cilju. 

— Pobratime — rekoše orlovi — ustani i pođi 
kući! 

— Ne mogu ustati — odgovori momak — bole me 
noge! 

— Od čega? 

— Otkidao sam komade mesa sa stopala da vas 
mogu hraniti kad je ponestalo mesa. 

— Pričekaj! rekoše orlovi i odletješe. Vratiše se 
uskoro i donesoše u kljunovima žirove kapice pune 
žive vode. Poliše mu noge vodom i momak odmah 
ozdravi. Skoči na noge i ode domu svome, braći 
svojoj. Oni se još uvijek svađahu zbog najmlađe dje¬ 
vojke, obojica je htjedoše za ženu. Ona, kad opazi 
najmlađega brata, reče: 

— Koji mi između vas donese odjeću samotvornu, 
njegova ću biti! 

Najmlađi brat sjeti se prstena, izvadi ga i jedva 

što ga je natakao na mali prst, stvori se željena 
odjeća ispred ljepotice. 

Sad se starija braća izmiriše, a najmlađa se dje¬ 
vojka uda za najmlađena brata, ostale dvije njezine 
sestre pođoše za ostalu mu braću. Učiniše u jednome 
danu tri svadbe. Devet su dana svađbovali, pili i 
veselili se ... 

Ran Bosilek 


ZAKOPANO BLAGO 

Živio nekoć dječarac. Zimi nosio otrcani djedov ko- 
žun, a ljeti hodao u košuljici. Imao i golemu vunenu 
šubaru, a na njoj križić od olova. Bio je to Dimčo. 
Čitave dane sigrao se u dvorištu, gonio guske, po¬ 
vlačio pse za repove i nosio u napuklome vrču svome 
djedi vode kako bi mogao u lončiću variti bob. 

Jednoga jesenjega dana reče mu djeda: 

Dimčo, poodrastao si već, pa treba da prestaneš 
igrom. Valja se ogledati za poslom. Treba naučiti 
kako se privređuje kruh. Sjutra da si mi došao na 
oranje. Vodićeš kravice, pa kad izoremo u zemlji 
zakopano blago, kupiću ti nožić šarenih korica. Moći 
ćeš rezati vrbove grane i praviti sviralice. I bijelu 
kapu ću ti kupiti. Veoma si poslušan i veoma dobar! 
Ako me poslušaš i sjutra, pa nađemo li blago, kupiću 
ti kad bude ivanjski sajam nožić i kapu, 

Dimčo je poskočio od veselja, istrčao na dvorište 
zalupivši vratima iza sebe i otrčao' na ulicu. Pred 
svakim se hvalio. Potom se ponovo vratio kući, na- 
brzo pojeo nešto boba i legao na počinak. Drugoga 
jutra viknu mu djeda: 

— Dimčo! Ehe, spavaš kao klada! 

Dimčo odbaci pokrivač i skoči: 

— Tko, zar ja? Odavna sam ja već budan! 

Djeda iziđe na dvorište, Dimčo ga slijedi korakom, 

popne se na kola, sjedne na mekano sijeno i pograbi 

palicu kojom se tjeraju volovi. Djed mu upregne kra¬ 
vice i reče: 

— Slušaj, kako pjevaju pjetlići! 

Dimčo sluša, ali ne čuje, digne palicu i njome pod- 
bode kravice: 

— Đii! 

Susreću ga seljaci i dovikuju mu: 

— Dobra sreća! Gle, koliko je momče poodraslo! 
A Dimčo odgovara povišena glasa: 

— Bog dao dobro! 

Prođoše rijeku, stigoše na tijesan put pa i u polje. 
Djed skine plug s kola, prospe pred kravice nešto 
sijena, izvadi iz torbice hljeb i sir, pa založe. Potom 
Dimčo stupi pred kravice, a djeda zahvati žilavim 
rukama plug. 



Dimčo korača i sve se obazire unatrag. Izorali 
dvije-tri brazde. Dimčo gleda gdje se zemlja mrvi kao 
prosen hljeb, a bijeli ga hlapovi zemlje miluju, griju 
poput daha kravica njegovih koje dišu nad njim. 
Dimčo traži jesu li izorali blago, ali ne vidi ništa. 

— Gdje je, djedo? 

— Sto? 

— Blago! 

— Pričekaj još malo! Sam ćeš vidjeti čitave ku¬ 
pove dukata, velike poput tvoje glave. 

— Tko ih je zakopao, djedo? 

— Tko? Djeda-Gospod! Ima tome davno! 

— Zar samo u našemu polju? 

— U svakome! Tko ore duboko, namjeri se na njih! 
Dimčo ponovo korača ispred kravica i gleda. Pred 

očima mu blješti. Blago! Trlja oči i opet gleda: pau- 

čina se sja na suncu. Tako sve do uveče. Djed u po- 
sudicu nasipao žito, Dimču ostavio pored kravica, a 
sam pošao da sije. Zasijao čitavo polje. Uze branu i 
izbrana cijelo polje. Smračilo se kad se vraćahu kući. 

— Djeda, a blago? 

— Eh, ne možemo ga iskopati! Ali na godinu ne¬ 
ćemo ga ostaviti, naći ćemo ga i izoraiti, 

— A nožić i kapa? 

— Eh, kad izoremo, kupicu ti! 

I prođe zima. Dimčo nosio je opet istrošeni djedov 
kožun i golemu vunenu šubaru. Kad stiže proljeće, 
odlazio je s kravicama na pašu. Vraća se s napase- 
nima pa mu djeda na put uvijek daje u torbicu po 
komad sira. Stiže i žetva. Zazvečali srpovi po polji¬ 
ma. Dimčo je stajao pored sloga i čuvao kravice. 
Tjerao je s polja bumbare: 

— Iš .., iiš ,.. iš! 

Sunce se upravo vrućinom oborilo na polje. Čovje¬ 
ku da pukne glava od vrućine. Ne može ni gledati 
s omare sve se magli ispred očiju. 

Kad požnješe, Dimčov djeda digne dlan nad čelo 
i povika: 

— Dimčo, ej, Dimčo! 

— Evo me!, odazva se Dimčo, ostavi bumbare, po¬ 
tjera kravice i nađe se kraj djeda. 

Djed ga primi za ruku i reče mu: 

— Evo blaga! Izorasmo ga! pri tome pokaza mu 
snopove žita. 

Dimčo gleda. Vidi: blješti se žito poput zlata. Kao 
da i nisu snopovi nego rpe zlata. Dršću na suncu kao 
đurđevdanski kriješ ovi. 

— Ehej! 

Dimčo zatvora oči rukama, Oslijepiće od sjaja. 
Blago! 

— Djedo, a moj nožić i kapa? 

Djeda mu se nasmije: 

— Eh, o ivanjdanskom vašaru kupiću ti. Samo 
treba da me i dalje uvijek slušaš! 


Živio bogataš. Kuća mu bila golema i ponosila se 
staklenim prozorima. U dvorištu izbijalo mu iz zemlje 
devet izvora. Bio je uistinu vanredno bogat. Imao dva 
kotla dukata i punu sobu srebra. Do njegove kuće 
skutrila se poput malenoga pileta drvenjara. Prozori 
bijahu joj zakrpani papirima, a krov pokriven sla¬ 
mom. Do kućice stajao povisok brijest, a na njemu 
roda savila gnijezdo. U kolibici živio siromah čovjek. 
Zvali ga Mito, Imao je pored žene samo jedno ma¬ 
gare. Danju pasao je Mito seoska goveda i vodio sa 
sobom magare. Pod veče vraćao se s paše, odlagao 
trošnu torbicu kraj ognjišta i sjedao na kućni prag. 
Žena bi preda nj iznosila stolić, stavljala na stolić 
krišku suha hljeba, nasula u zdjelicu nešto boba, pa 
bi večerali. 

Mito govedar odlazio je od kuće, pasao goveda, 
tjerao ih, i najposlije sve mu to dojadilo. Gledao kako 
mu susjed sjedi u hladovini, prebire brojanicu i sluša 
kako mu izvori ključaju. I Miti postade sve još gorče. 
Jedne večeri priveza magare uz trošan plot i svrati 
k susjedu. 

— Dobro veče, susjede! Dođoh da te nešto pitam, 
ali te molim, odgovori mi istinu! 

— Reći ću ti! 

— Slušaj, omrznulo mi već da jedem bob iz trošna 
lončića, dojadilo mi da gonim goveda, sve mi već 
dozlogrdilo! Hoću da budem i ja bogataš! 

Nasmija se bogataš. 

— Smiješ se — opazi Mito — ali meni nije do 
smijeha! Ti znaš kako čovjek može postati bogat. 
Reci mi dakle, jer ovako više ne mogu živjeti! 

Bogataš ga pogleda i reče mu: 

— Ništa lakše nego to! Uzmi dugu brojanicu, sjedni 
u hladovinu, ćaskaj prebirući brojanicu i eto — bo¬ 
gataš si! 

Obradova se Mito, preskoči plot, ode kući svojoj 
i vikne ženi: 

— Ženo, nismo više siromasi! Naučio sam kako 
čovjek postaje bogataš! 

Žena ga pogleda nakoso i ne rekne riječi. Mito 
uzme brojanicu, sjedne uz plot u hladovinu i stane 
prebirati zrnca brojanice. Drugoga dana došli ljudi 
opominjući ga da se govedo razbježalo po paši, a on 
odgovori: 

— Ne radim više! Ne treba mi! Sada sam bogataš! 

Opominjala ga žena, govorila mu sve moguće, ali 

on nije htio ni ustati. Došao i susjed jedan i zamolio 
ga za magare da može u šumu po drva. Mito reče: 

— Neka ga uzme, neka zna kad sam bio bogataš! 

Uzeo susjed magare i otišao u drva. Namjeri se na 

suho drvo i počne ga sjeći. Drvo zaškripi i sruši se. 
Pod njegovim korijenjem ukaza se golema bijela 
ploča. Susjed digne ploču i zatvori oči. Zablješti mu 
pred očima ćup dukata. 

Natovario magare i pošao kući, no putem se sjetio 
da je pod pločom zaostao jedan dukat. Vratio se. 
Podigao ploču i uvukao se u jamu da pobere i taj du¬ 
kat. No jedva što se uvukao u jamu, prekri se ploča i 
jama se zatvori. Susjed ostade u jami. Magare je me¬ 
đutim čekalo i čekalo, no kad se susjed nije vraćao, 
krenulo je samo kući. Ravno svome gazdi Miti, pa se 
isprečilo ispred plota i zarevalo. Izišla Mitina žena, 
zagledala magare i dukate i pokušala da dukate isto¬ 
vari s magareta. Nije mogla. Unišla u kuću i viknula: 

— Ustaj, Mito, magare nam donijelo pune bisage 
dukata! 

Mito je podigao brojanicu, pogledao ženu i samo 
rekao: 

— Ne ustaje mi se! Bogataši ne rade! 

Prodrma ga žena, zove ga, ali on se ne miče. Uto 

pored kuće Mitine prolazila dva ciganina, opazili 
magare i otjerali ga sa sobom. Jedan od njih udario 
ga s jedne, drugi s druge strane i ono se dade u bijeg. 

32 



Cigani za njim. Izišla iz kuće Mitina žena, gleda, a to 
nema ni magareta, ni dukata. Potrčala da ga nađe. 
Uzalud! Magareta nigdje. 

Ulovila se Mitina žena za glavu i psikala kao zmija. 
Mito najposlije razabrao u čemu je stvar, skočio, 
tražio magare sve do večeri, ali uzalud. Ostao i bez 
magareta, i opet se prihvatio posla, pa je dalje pasao 
tuđa goveda. 

Aleksandar Burmov 


TRN I KRUŠKA 

Rasli na suprotnim stranama seoskoga puta trn i 
kruška. Kruška tanana i ravna širila grane s jedne, 
a trn puzao s druge strane puta. No, iako bijahu veo¬ 
ma bližu, nikada međusobno ne progovoriše ni riječi. 
Kruška je gledala u visine i uvijek, kad bi se nad 
nju nadvio oblak što donosi buru ili bi preplašeni 
vjetar pribjegao među njene grane, ona bi sitnim 
lišćem šaputala molitvu. Mislila je na svoju dječicu, 
malene i tvrde kruške, što su svakoga dana sve više 
jedrile i postajale sve sočnije i žuče. 

A trn je opet oštrio svoje bodljike, širio granje po 
putu i zapinjao o svakoga tko bi mu stigao u blizinu. 
Dok su plodovi na kruški dozrijevali, lišće u trna 
pokrivalo se vunom ovaca, kostrijeti koza i vlaknima 
platna i sukna. Krao je svima i sve. 

Gledala to kruška, gledala, i jednoga joj dana po¬ 
pusti strpljivost pa reče: 

— Ti, susjede, reci mi, čemu svakoga tko prođe 
kraj tebe potkradaš? Da se samo vidiš kako izgledaš! 
I djeca ti rođena ugušiće se pod ukradenim prnjama. 

Trn ne odgovori ni riječi, tek još jače rasprostre 
svoje granje i uzdigne svoje bodljike. Zar će kruška 
njega učiti što mu je činiti? Ona neka gleda nebo, a 
on pozna zemlju. 

Prošlo je vrijeme. Plodovi na kruški nabubrili, na¬ 
punili se sokom i privlačili oči putnika. Tkogod prođe 
kraj nje, otkine, strese po koju krušku ili napuni dže¬ 
pove i ode. Neki pokidali i njeno granje. Silno je to 
boljelo krušku, ali nikome se nije mogla potužiti, jer 
nije znala govoriti ljudskim jezikom, a opet nije mo¬ 
gla da ostavi i zle ljude gladne. Trn je sve to samo 
gledao i podsmijavao se, pa kad je najposlije kruška 
bila pokidana i lišena svoga ploda, reče joj trn: 

— Ej, susjedice, tko je između nas dvoje pamet¬ 
niji? Ja sam sav nakićen, a ti si sva očupana i po¬ 
robljena, Gle, ni lišće nije ostalo na tebi cijelo! 

Onda kruška pribere svu svoju snagu, podigne vi¬ 
soko grane, sakrije svoju bol i odgovori: 

— Ja sam za dobro ljudi dala sve što sam imala, 
a ti si im uzeo sve što si im mogao uzeti! Sad uživaj 
u dronjcima. 


TKO MNOGO IŠTE... 

Djed Ilija skine težak teret s leđa, sjedne na nj i 
uzdahne. Uzdahnuo je toliko duboko i od srca da je 
požutjelo lišće na brezi uzdrhtalo od muke i palo mu 
na trošnu kapu. Sažali se dljed Ilija i vjetru, pa mu 
uzdah zahvati i ponese daleko u polje. 

Svetac Ilija koji se bijaše pružio na suncu ču uzdah 
i podiže glavu. Sišao je bio na zemlju da se odmori 
i posmatrao je oblake kako bez grmljavine i bljeska 
prolaze mirno obzorjem. 

— Tko je toliko duboko uzdahnuo? upita sve¬ 
tac Ilija i još više podigne glavu. — Aha, djed Ilija 
koji se bio pred neko vrijeme sakrio ispred mojih 
gromova pod klen u svome polju, kad ga htjedoh oši- 
nuti svojim bičem! Dobro je učinio i sjetio se za vre¬ 
mena da je opljevio draču sa svoje njive! 

Svetac Ilija ustane i uputi djedu Iliji. 

— Dobar dan, poznaješ li me, djede Ilijo? 


— Poznajem, kako te ne bih poznao! Ti si svetac 
Ilija, to si ti koji si me htio kazniti tako da više nikad 
ne vidim nikoga!. ,. Mnogo puta pitao sam se: zar 
me je htio Gospod primiti u raj pouglenjela i crna 
poput đavla? 

Svetac se Ilija nasmije. 

— Htio je, htio! Ako je u čovjeka čista duša, ona 
je Božja! Na tijelo se i ne gleda! 



— Tako je, tako je! — potvrdi djed Ilija, — A 
otkuda ti? 

— Čuo sam koliko si teško uzdahnuo i rekoh: 
hajde da te vidim! Možda ti mogu biti od pomoći... 

— Lijepo si mislio, brate — imenjače, no moj po¬ 
sao nije za sveca koji se vozi u zlatnim kolima po 
nebu. Gle, koliko su ti tanke ruke! I leđa ti nisu da 
podnose teret! Moju nevolju može samo magarence 
da ublaži, Dotežao mi teret. 

— Zar magarence? Hajde idem da zatražim jedno 
u djeda — Gospoda! 

— Možeš li, veliko ćeš mi dobro učiniti, brate! 
Svetac Ilija raširi krila koja mu kao ćebe pokriše 

leđa, uzmahne njima i izgubi se u visinama. Djed Ilija 
dugo ga pratio očima, onda mlazne jezikom i reče: 

— Divno je to biti svetac! Ne trebaju ti ni drva, 
ni magarence. Razmašeš se krilima i eto te ravno 
ispred djeda-Gospoda! A mi priprosti ljudi mučimo 
se na zemlji i nosimo drva na leđima .., 



Nije se djed Ilija pravo ni svemu načudio, kad eto 
stiže svetac Ilija i vodi ne jedno, već tri magarenca. 
Djedu Iliji ne nasmijaše se samo oči, nego i uši. Kako 
da se i ne smiju! To nisu bila tri magarenca kakvih 
imade na zemlji, nego tri ždrijebeta. Gleda Ilija, i ne 
može se nadiviti. Da ih ispiješ u čaši vode — toliko 
su lijepi! 

— Evo ti, izaberi jedno između njih! 

— Zar samo jedno, sveče Ilija? Ne mogu li sva 
tri? Kad je dar od Boga, neka je uistinu dar Božji! 

— Ne, samo jedno i to za drva! 

— Ja mogu da nasiječem i za trojicu. Ne podcje- 
njuj ti djeda Iliju! Ruke su mi zdrave! Reci samo: 
magarčići su tvoji, i gotovo. Natovariću ih, kako li 


ću ih natovariti — prava radost! Dobro mi upamti 
riječ! 

— Djeda-Gospod naložio mi da izabereš samo je¬ 
dno! Koje ti se najviše svidi! 

— A druga dva? 

— Vratiću ih na nebo! 

Djed Ilija tume kapu nad zatiljak, počeše se i 
lukavo zaškilji. 

— Lažeš mi, sinko, lažeš! Gospod ti je dao svu 
trojicu za mene, ali ti hoćeš da ga nadmudriš! Pro- 
daćeš ih drugima, a novac sebi... hop s njime ... u 
džep!... A djeda-Gospod neka misli da je učinio 
djedu Iliji dobročinstvo... Trebao bi da siđe Gospod 
s neba pa da me pita: jesi li primio tri magarenca ... 

Svetac Ilija nije mu doslušao govora. Potegnuo je 
tek uzde i odveo sva tri magarenca natrag. Djed Ilija 
ostao je začuđeno gledati za njim. Potom natovari 
drva na grbaču i savije se pod teretom. No uskoro 
mu noge stadoše klecati i ponovo sjedne na tovar. 

— Eh, pravo rekoše ljudi: tko mnogo ište i malo 
izgubi! pomisli djed Ilija pri tome na sebe, i udari 
se po glavi... 


SVEZNADARKO 

U neko doba živio čovjek, a zvahu ga Sveznadar- 
ko, jer je sve mogao i sve znao. Tkogod ga što zapi¬ 
tao, svakome je smjesta odgovarao, i to tako da je 
svatko odgovorom bio zadovoljan. Kad bi mu tko 
zapovjedio da što učini, on bi učinio, iako to možda 
ne bi bilo baš najbolje. No, jer drugi nisu znali ni 
izdaleka toliko koliko on, to mu se slava pročula 
nadaleko. Iz devet sela čak u deseto. Počela dolaziti 
k njemu i mladež da se od njega uči mudrosti. Zašto 
da i oni ne budu pametni i spretni poput njega? 

Jednoga dana, da iskuša svoje učenike i vidi koliko 
im je znanje te da se uvjeri o tome koliko se znadu 

MUDRI CAR 


koristiti njegovom mudrošću, izvede ih u polje i po¬ 
stavi im pitanje: 

— Što je ovo? 

— Trn! 

— Ako bosi stanemo na nj, što će nam se dogoditi? 

— Ubošćemo se! — odgovoriše svi učenici jedno¬ 
glasno. 

Sveznadarko se nasmije samodopadljivo, produži 
put i pitanja. Uskoro stigoše do nekoga psinca. Pred 
njim ležalo pseto. Mudrac obrati se učenicima i 
upita ih: 

— Tko to tamo leži? 

— Pseto! 

— Kakva vam je mudrost poznata o psetu? 

— Pseto koje mnogo laje, ne grize! 

— A sad da vidimo od koje je vrste to pseto! 

Proslijediše put, ali kad se približiše psincu, pseto 

zalaje silno i potrči prema njima. Mudrac se zaustavi 
i kad vidje da se pseto ne vraća, okrene se i stane 
bježati. Za njim potrčaše i njegovi učenici. Gdjekoji 
između njih i sustade ranije ili kasnije, ali Svezna¬ 
darko ne sustaje. Pseto se umorilo i vratilo natrag. 
Kad to vidješe učenici, viknuše Sveznadarku neka ne 
trči toliko silno. Čuo ih Sveznadarko, okrenuo se i 
zaduhan ih upitao: 

— Je li se vratilo pseto? 

— Vratilo se! 

— To sam i mislio. 

— A čemu onda još uvijek toliko bježiš? Ta po¬ 
znato ti je da pseto koje laje ne grize! 

— Ja to znam, a znade li to i pseto? 

Učenici stadoše se smijati. Nije ih trebao Svezna¬ 
darko naročito uputiti, već i sami iz svega naučiše, 
da mudrost izrečena riječima, a ne djelima, uopće i 
nije mudrost. 

Stilian Čilingirov 


Mudri i strogi car bugarski Krum imao jednom ne¬ 
koga po zlu i krađama poznatoga velmožu. Zvao se 
Čemomir. I veliko i malo stenjalo je pod njegovom 
okrutnošću, a bogati teško ga proklinjali. Najposlije 
žalbe naroda dopriješe i do cara, pa se taj riješi da 
kazni zloga velmožu. Dade car dozvati Ćernomira 
preda se i reče mu: 

— Slušaj, velmožo, star si i umoran, pa je vrijeme 
da se od posla odmoriš. No za tvoju vjernu i čestitu 
službu htio bih te nagraditi carskom nagradom, pa 
sam gotov da ispunim tri tvoje želje. Izaberi! — Vel- 
moža Černomir zamisli se. Što da poželi, što da iza¬ 
bere kad mu ništa ne dostaje. Ima i novaca u ćupo¬ 
vima, i dvorac, i njiva toliko koliko ih okom možem 
zahvatiti. 

A bijaše veoma lakom taj velmoža, pa nije nikako 
htio da propusti toliko zgodnu priliku da se opet ne¬ 
čega dočepa. 

— Vidim, ništa ne možeš sam da izabereš — reče 
car — zato ćemo zajedno izići izvan grada preodje- 
veni u priprosta odijela, pa ćemo prvu trojicu koju 
susretnemo putem zapitati što bi poželjeli. Što oni 
požele, neka se ispuni tebi. Pristaješ li? 

— Ha, ti jadnici često imadu mnogo pametnijih 
želja nego li mi velmože i velikaši! pomisli Čemomir 
i saglasi se s carem. 

Rečeno-učinjeno. Preobukoše se i dadoše se na 
put. Prolazili su starim ulicama prijestolnoga grada, 
Ususret dođe im čovjek sav izubit i istrgan od teška 
života. 

— Imadeš li kakvu želju? upita ga preodjeveni car 
Krum. 

— Zašto to pitaš? uzvrati mrko nesrećnik. 

— Imadeš li kakvu želju, reci je, ispuniće ti se od¬ 
mah. Sam će ti je car ispuniti. 

— Što, car će mi je ispuniti? Recite mu onda da mi 

je jedina želja neka zapovjedi da izbatmaju velmožu 
Černomira s 44 udaraca. Taj bezbožnik oplijenio mi 
zlatarsku radnju do posljednjega dukata, kuga neka 
ga ubije! 

I Černomir jedva prepozna po licu čovjeka koga je 
nekada kao bogata i ohola zlatara opljačkao. 

— Care čestiti, odričem se ostalih dviju želja! drš¬ 
ćući progovori okrivljeni velmoža. No car produži 
svoj put šutljiv i mrk poput tamna oblaka. 



Prije nego li proslijediše stotinu koraka, susretoše 
neku ženu, otrcanu i iznurenu. Zaustaviše i nju i upi¬ 
taše je isto, a ona im odgovori; »Ako ste uistinu 
toliko blizu caru, recite mu da imadem samo jednu 
jedinu želju; želja mi je da vidim kuću velikaša Čer¬ 
nomira sravnjenu sa zemljom, a sav imutak njegov 
razdijeljen među sirotinju. Taj krvolok oteo mi i po¬ 
sljednju njivicu, gavrani neka mu ispiju lakome oči!« 


Jedva što se Černomir zagledao u lice nesrećne 
žene, prepozna je i problijedi od straha. 

— Odričem se treće želje, čestiti care!, promrsi. 
No car bez riječi produži put i zaustavi trećega pro¬ 
laznika; 

— Reci mi što želiš, i sam car ispuniće ti želju! 

— Želim samo jedno! — odgovori zapitani kad je 
prikupio prnje kako mu se ne bi vidjelo golo tijelo — 
Htio bih vidjeti toga zločinca velikaša Černomira 
obješena, 

— Dobro, dobro! prekine ga car i vrati se mračan 
i bijesan u svoje carske dvore. Tu velikaš Černomir 
padne na koljena i stade u cara moliti milost. 

— A ti nisi poznavao milosti prema tim sirotama, 
nesretnim i nezaštićenim ljudima! razljuti se car 
"Kruni još i više. I obrativši se stražama zapovjedi: 

— Dajte mu 44 udarca po nagu tijelu, potom srav¬ 
nite sa zemljom njegov dvorac i sve imanje njegovo 
porazdijelite među sirotinju. Najposlije ga objesite 
usred trga, neka svi vide rođenim očima kako car 
Krum kažnjava lakome i nemilosrdne ljude. 

Carsku zapovijed ispuniše odmah. I priča je svr¬ 
šena. 


KOZARČE PETKAN I DJEVOJKA LJEPOTA 

U neko doba živjelo kozarče po imenu Petkan. 
Živjela je u isto vrijeme carska kćerka koju zvahu 
Ljepota, Petkan živio je u planini, a Ljepota u car- 
skome dvora. Petkan brojio je u svemu pet kozica 
koije su cijele dane pasle po šumi. Svirao im u svoju 
javor-sviralu i starao se oko njih kao oko drugova. 
Ljepota imala je čitavo carstvo, mnogo slugu i bez¬ 
broj služavki koje su je jutrom odijevale, a večerom 
razodijevale. One joj donosile ukusna jela u zlatnim 
i srebrnim sudovima, redile joj kosu i kitile je dra¬ 
gocjenim nakitima. 


I tako su živjeli u Božjem svijetu kozarče i carska 
kćerkica ne poznavajući se, ne susretavši se i ne čuvši 
se. No Sudbina, kad je jednoga dana usred spilje sjela 
i u kotlu kuhala kosti uginulih zmija i korjenje otrov¬ 
nih biljki, zaturi koštunjave prste u kuđjeljavu kosu 
i reče: 

— Što ja sjedim ovdje mjesto da zađem među ljude? 
Tamo me zacijelo čeka golem posao! 

I prebacivši preko ramena stari prostirač, iziđe iz 
spilje. No nije pravo učinila ni stotinu koraka, kad li 
joj dođe ususret kozarče sa svojih pet kozica. 



— Što radiš ovdje momče? upita ga Sudbina i ljup¬ 
ko mu se osmjehnu. 

Petkan se u prvi čas preplašio opazivši ispred sebe 
toliko ružnu i staru bakicu, no onda se snađe i odgo¬ 
vori: 

— Pasem kozice. 

— Gle, koliko milo kozarče, započne turobno Sud¬ 
bina, ti si mlad i zdrav, ti ćeš sigurno naći uskoro 
zarade i zaradićeš toliko novaca da nećeš pet, nego 
pet stotina kozica moći da kupiš. Daruj mi svoje 

kozice. Pogledaj me samo koliko sam stara i ne¬ 
moćna. S njima ću moći dobro živjeti... Sažali se 
nada mnom staricom milo kozarče i daruj mi svoje 
kozice!... 

Zamisli se Petkan, odmjeri staricu od glave do 
pete i obrnuto, pa reče: 

— Uzmi ih! 

— U tebe je zlatno srce! povika Sudbina radosno. 
A ta od mene uzani za spomen ovaj prostirač, on može 
da ti posvršava svaki posao. 

I jedva što to reče, čudesna bakica zbaci s leđa 
prostirač, dade ga kozarčetu, potjera kozice prema 
vrhu planine i zamalo je nestade među pećinama, 

— A sada ja uistinu treba da se ogledam za po¬ 
slom! reče Petkan i poče silaziti s planine prema 
gradu. Sunce je toliko žestoko prigrijalo da se Petkan 
uskoro umorio, položio prostirač na zemlju i legnuo 
da se odmori. No nije se pravo ni smjestio na svome 
ležaju, kad li se obzorje smrači, cmi oblaci prekriše 
užareno sunce i udari kiša kao iz kabla. 

— Do bijesa, čovjek ne može ni da se odmori kako 
treba? naljuti se Petkan i ustane da potraži drugo, 
zgodnije mjesto gdje će se moći skloniti. 

Na njegovo golemo začuđenje kiša međutim uje- 
damput prestade i sunce se ponovo pomoli iza oblaka 
žarko i čisto. Petkan dakle i opet položi prostirač 
na zemlju i htjede da ponovo legne, ali obzorje se 
mahom naoblači i silna kiša udari ponovo. No jedva 
što je Petkan podigao prostirač kiša prestade. 

— Gle, čudesna li prostirača! obradova se Petkan, 
prebaci prostirač preko ramena i sigurna koraka pođe 
naprijed. Koračao je prema gradu da u njemu nađe 
sreću. 

Slučaj htjedne da su toga dana u gradu upravo 
molili kiše. Sva okolina grada i svi stanovnici grada 
skupili se ispred goleme crkve na trgu da izmole u 
Boga kiše koja bi osvježila njive, polja i vinograde, 
jer već nekoliko mjeseci ne pade tu ni kaplja kiše. 

— Što ste tu stali da molite kiše? reče im Pet- 
kan, — Ja vam je začas mogu pribaviti toliko koliko 
je zaželite, A kad zatražite da je obustavim, i to ću 
učiniti. 

— Poludio si, momče! rekoše ljudi, — Promisli 
samo što govoriš! 

— A ja vam opet velim da to mogu učiniti! naljuti 
se Petkan. 

— Eh, ako je tako, hajde da te izvedemo pred 
cara, pa da vidimo hoćeš li i ispred njega imati hra¬ 
brosti da svoju ludu tvrdnju ponoviš! 

Hajdemo! odgovori Petkan i zapovjedi da ga 
izvedu pred cara. No u taj čas nađe se pored njega 
bakica kao da je niknula iz zemlje, povuče ga u 
stranu i prošapta mu: 

— Ne budi lud! Ne pokazuj svoje moći sve dok ti 
sam car ne obeća svoju kćer za ženu! 

I potom bakice opet nestane upravo tako neza¬ 
paženo, kako je nezapaženo bila i došla, Petkan pro¬ 
duži put prema dvoru, gdje se već skupile hiljade 
naroda da vide čudo od kozarčeta. Na balkonu dvora 
stajala je careva kćerka Ljepota, pa kad ugleda Pet- 
kana, ne uzmogne se suzdržati, već mu dobaci ružu. 
Jer Petkan bio je lijep momak, iako mu haljine bi¬ 
jahu posvema proste i trošne. Petkan digne ružu, 
zatakne je za uho i uđe u dvor. 

_ Je li istina — upita ga car — da možeš dozvati 
kiše koliko ti drago i da je možeš sustaviti kad ti 
hoćeš? 

— Nije li istina, care čestiti — odgovori Petkan — 
neka me tvoje oči više ne vide! 

— Dobro, pokaži mi dakle tvoju mudrost, pa ako 
je istina što govoriš, ne samo da ću te pohvaliti, nego 
ću te i carski nagraditi! 

— Ja tražim samo jednu nagradu, care čestiti! od¬ 
govori Petkan. — Tražim ruku tvoje kćeri! 

— Ovaj je poludio! povika car bijesan. — Vežite ga 
i bacite u tamnicu! 

I svezaše i baciše Petkana u tamnicu. 

— Neka radije i cijela moja zemlja izgori od suše, 
ali kćeri-jedinici ne dam da se udaje za prosto ko¬ 
zarče! govorio je car i udarao nogom po podu od 
bijesa. No narod je mislio drugačije, pa su svakoga 
dana dolazili dvorani da mole cara neka otstupi od 
svoje namjere. Inače će cijela zemlja izgorjeti od 
suše. 

— Dobro, hajde da najposlije čujem šta će o tome 
reći sama Ljepota! reče car i naredi da mu dovedu 
kćerku. Nadao se da će kćerka ponuđenu ruku ko¬ 
zarčeta odbiti i tako caru pomoći da se opravda 
ispred naroda za svoj postupak. Ali Ljepota reče: 

— Oče, ja sam vidjela kozarče i ne mislim da je 
nedostojno carske krune, ako je istina da može do¬ 
zvati kišu i da je opet može sustaviti. Inače, i sam 
vidiš, čitavo ti je carstvo ugroženo. Izumrijeće sve 
od gladi i bolesti, produži li suša još nekoliko sed¬ 
mica. 

Cara smete mudar odgovor kćerke, i zapovjedi da 
izvedu kozarče iz tamnice. 

— Slušaj — reče car kad mu straže dovedoše Pet¬ 
kana i kad je Petkan okružen vojnicima mimo stao 
ispred cara. — Dajem ti svoju kćerku ako uistinu 
đozoveš kišu na cijelo moje carstvo i ako je padne 
toliko, koliko je dovoljno da se osvježe i napoje svi 
usjevi. No ako su riječi tvoje samo pusto hvalenje, 
znaj, stajaće te glave! Hajde, pristupi djelu i pokaži 
što možeš! 

Zasjaše oči u kozarčeta od radosti. Skine prosti- 
rač s ramena i prostre ga na zemlju. I ujedamput se 
sa sviju strana obzorjem navukoše tmasti oblaci. 
Stade sijevati, tutnjeti grmljavina, kiša se spusti kao 
iz kabla i stade udarati po prozorima carskoga dvora. 

— Eh, dobro je — reče car — ali ako tako pro¬ 
slijedi, carstvo će mi kiša potopiti, pa će mi tako 
mjesto od suše, nestati carstva od poplave! 

Digne Petkan prostirač sa zemlje i jedva što je car 
dospio da svrati pogled na prozor, već je kiša pre¬ 
stala. 

Začudi se car, obradova se njegova pratnja, a lice 
kćeri njegove zažagri se od radosti. 



— Da započnemo svadbovanjem! Nema više što da 
se čeka! reče najposlije car i blagoslovi mladoga na¬ 
sljednika svoga prijestolja. 

A u to vrijeme Sudbina je kuhala trave i šaputala: 

— Što je pisano, dogodine se, a to je bilo pisano, i 
to se dogodilo! 

Nikolaj Fol 


DOMIŠLJANI 

Živjela nekoć trojica domišljana i golemih Iažova. 
Pošli zajedno po svijetu da lažu ljudima i da se do- 
mišljatošću svojom i lažima prehranjuju. 

Otišli u neko selo, i jedan između njih uputi do 
krčme. 

— Otkuda si, prijatelju? Tko si? zapitali ga se¬ 
ljaci. 



— Ja sam, braćo, vrtlar! reče on, — U mome vrtu 
raste zelja kakva vi nikada niste niti vidjeli, niti ste 
ga mogli zamisliti. Pređašnje godine izrasla je jedna 
glavica velika poput kuće. 

— Malo ti vrijedi zanat! — rekoše mu seljaci — 
Prije godinu dana stigao u naše selo kotlar koji se 
hvalio da može napraviti kotao velik poput crkve. 

— Gdje je? obradova se lažov — Ja sam i sam 
kazandžija. Sreća što sam se namjerio upravo na vas, 
bićete mi svjedoci, jer kome god što rečem nitko mi 
ne vjeruje! Djed me moj naučio tome zanatu. On je 
sam izrađivao kotlove u kojima se varila juha za car¬ 
sku vojsku. Htio sam ga nadmašiti pa sam napravio 
i sam kotao mnogo veći nego što ih je on izrađivao. 

— Držite ga, hej! povikali seljaci i skočili — To je 
onaj koji je pređašnje godine skupljao u žena naših 
priloge i onda pobjegao. No, sad ćemo ti pošteno vra¬ 
titi i platiti za sve! 

Uiloviše ga i stadoše ga dobrano tući. Uniđu u krčmu 
i njegova dva druga pa kad vidješe što se zbilo s nji¬ 
hovim prijateljem, okrenuše se i dadoše u bijeg. Ne¬ 
stade ih poput dima na vjetru. 

Prijatelj im jedva nekako pobježe ispod šaka seljač¬ 
kih i dostigne drugove tek podveče u šumi. 

— Što je, brate, što se to dogodilo s tobom? počeli 
ga raspitkivati. 

— Pustite me! Loše se provedoh i sve zbog drugih! 
i ispripovjedi im sve. 

Utješili ga drugovi, pa opet pođu na put. Čitavu su 
noć putovali i drugoga jutra unišli u drugo selo. 

— Tko ste vas trojica! upitali ih seljaci, 

— Mi smo graditelji — rekoše — gradimo najljepše 
mostove na svijetu! Upravo nedavno dovršismo jedan 
carski most i car nas bogato nagradi. Treba li, i va¬ 
šemu ćemo selu izgraditi most. 

— Napravite! Čemu da nam ne napravite? 

— Imate li kamenja? 

— Zar kamenja? Ima ga koliko zatražite u planini. 
Dovezite kamenje i sagradite nam most! 

Nije bilo to pravo lažovima, jer im posao nije bio 
drag, no mislili su: radiće dan dva, pobrati od se¬ 
ljaka novac, pa će onda pobjeći. 

Radili su dan dva i potom otišli u krčmu. 

— A gdje vam je rijeka preko koje ćemo izgraditi 
most? zapitali su seljake. 

— Zar vi samo gradite mostove preko rijeka? Naše 

selo nema rijeke. .... 

Smijali se lazovi, no seljaci, čini se, bili su lukaviji 

od njih. 

— Nema mosta bez rijeke, ljudi! Platite nam za 
kamen što smo ga dovezli pa da ste nam zdravo! 

— Kamenjem ćemo izgraditi crkvu, a taj rad se ne 
plaća. Bog će vam to platiti! 

Nadmudreni i izmoreni lazovi digoše se i udaljiše 
iz sela. Išli ovamo, svraćali onamo, ali nigdje nikoga 
nadmudriti i nalagati, pa ništa i zaraditi! Gladovali su 
dan dva, a trećega dana namjerili se na jednu patku 
zapletenu u kučine pokraj rijeke. Ulove patku, za- 
kolju je i ispeku. No sva trojica bijahu strahovito iz- 
gladnjeli. Od jedne patke nije moguće da sva trojica 
utišaju glad, 

— Slušajte! braćo! reče jedan — I onako dosta 
gladujemo! Neka se barem jedan između nas najede 
ljudski! Sada da legnemo i spavamo, pa kad se sjutra 
probudimo, koji između nas ispripovjedi najveću laž, 
njegova neka je čitava patka, 

Pristadoše i legoše spavati. No sred noći jedan iz¬ 
među njih ustane i krišom pojede patkm 
Drugoga jutra počeše se nadmetati lažima. 

_ Čujte! reče prvi. Juče kad sam zaspao, sanjao 

sam da odoh na kraj svijeta do golema mora. Kad 
sam stajao na njegovoj obali, preda me isplovi zlatna 
riba. Posegnem za njom i ulovim je. A ona ujedamput 
progovori ljudskim glasom: . 

— Pusti me, gospodaru, učiniću ti golemo dobro. 
Sažalih je i pustih je, a ona mi onda reče: 

— Patka pripada tebi! 

— Saslušajte mene! reče drugi — Juče kad sam 
zaspao, usnio sam da sam otišao na drugi kraj svijeta 
i stigao do goleme šume. Ujedamput iz šume iskoči 
preda me čudesna srna. Odriješih remen i ulovih je, 
ali srna mi reče ljudskim glasom: 

— Pusti me, učiniću ti veliko dobro! 

Pustih je, a oma prije nego li pobježe u šumu, reče 


mi: 


— Ti treba da uzmeš patku! 



\ 


— Slušajte sad mene! reče treći koji je izjeo noću 
patku — Ja sam sinoć, vidjevši da ste svaki krenuli 
na svoju stranu svijeta, pomislio: nijedan se neće 
brzo vratiti, pa čemu čekati. Uzeh patku, i uistinu je 
pojedoh!.,. 


LISIČICA 

Noć bijaše jasna i svijetla, pače i zvijezde drhtaju 
od studeni. 

Na jednoj otvorenoj ravnici u planini čekala lisica 
i njeno mlado da sve pozaspi u selu, pa da onda odu 
i obnove svoje poznanstvo s kokošima. Lisičica ska- 
kutala gore, pa dolje kako bi se ugrijala, dok joj je 
majka bila stisnuta uza hrast i dršćući mislila koliko 

joj je život otežao. Ljudi su od dana u dan lukaviji, 
teško je doći do kokošiju, pa ako se nakon dugoga 
gladovanja najposlije namjeriš na kakvo pilence, i to 
ti ne dadu tako lako. Traže za nj tvoju kožu. 

Razmišljajući tako sve joj to dojadi, i iz očiju otko¬ 
trlja joj se po jedna suza. Podigla je nogu da obriše 
suze, kad dotrči do nje njeno mlado. 

— Što radiš, majko? 

— Sjedim, milo! Čekam dok se dovoljno smrači, 
pa ćemo onda u selo. 

— A čemu si podigla nogu? 

Lisica se zamisli što da odgovori djetetu. Suviše 
je još maleno da bi razumjelo život. 

— Ništa, tako! Grijem je na vatri! 

— Na kojoj vatri je griješ? 

— Ej, tamo, na onoj! i pri tome pokaže u polje, 
gdje je u velikoj daljini gorjela vatra. 

Lisičica ne reče ni riječi, već nastavi igrom. No 
ujedamput poskoči i zavrišti što ju je grlo nosilo. 
Majka potrči k njoj. 

— Što ti se dogodilo, mila moja! 

Lisičica udari u smijeh. 

— Ništa, majko, pala mi je iskra s onoga ognja i 
opekla me. 

Lisica se zadovoljno nasmije. Gledaj samo to dijete, 
još nije pravo ni odraslo, a već umije lagati! 

Smračilo se, sve se smirile što je živa, i lisica se 
spusti u selo. Lisičica slijedila joj korakom. Tiho, ne¬ 
zapaženo stigle su u selo i došumale se do jednoga 
dvorišta. Stara uniđe unutra, dok je lisičica ostala 
izvan dvorišta čuvati stražu. Strahujući da je tko ne 
opazi ili da ne dopadne gvožđa, jedva se stara nekako 
domogne kokošinjca i zavuče se u nj kroz rupu. Po¬ 
diže se graja, kokoši se raskokodakale, no lisica je 
jednu već prigrabila. Brzo je zakolje i pobjegne. Stiže 
mladoj lisici, pa obje pobjegoše u šumu. 

Kako su bježale, lisičica ujedamput uzdahne i padne 

na zemlju. Majka joj od samoga straha pusti zaklanu 
kokoš i potrči djetetu, 

— Što ti se dogodilo, dijete? 

— Oh, umirem, majčice! zavajka lisičica, — Nešto 
me probolo, ne znam, je li kuršum! Što li? 

Lisica se uzvrpolji oko djeteta. Što da učini? A li¬ 
sičica započne umiljato: 

— Ne brini, majčice! Umrijeću i bez tebe! Bježi, da 
bar ti spaseš život! Ogavni ljudi i tebe će ubiti! 

Negdje se sruše daske, 

— Idu, majko, bježi! 

Lisica pomiluje svoje mlado, ostavi ga i pobježe 
kud su je oči vodile. 

Najposlije, nakon poduljega bježanja domogne se 
svoje rupe, pa se tu zaustavi da se malo pribere od 
straha. Dok je tako stajala, netko joj skoči preko 
leđa i ispred nje stade njeno mlado. Nasmije se lisičica 
grohotom, a oko usana joj se još lijepilo kokošje perje. 
Lisica se iznenadi. 

— Otkuda ti? Ja ite gledah već mrtvu. 

— Ništa, majko, ono nije bio kuršum, samo se upla- 
ših! Minulo me! 

— A čemu si me onda toliko uplašila da sam po¬ 
bjegla? 

— Pomislila sam: neka uistinu dođu ljudi, neka u 
tebe nađu kokošku, ubiće te; htjedoh da te spasim, pa 
ostadoh kraj kokoši! 

— A gdje je kokoška? 

— Kokoška! Pomislila sam: nađu li je, mogu ubiti 
i mene, opaze li me slučajno! Zato je izjedoh! 

Zamisli se lisica: maleno je njezino dijete, a toliko 
je lukavo. Najbolje je da sama živi. 

— Slušaj, mila — reče majka čedu — ti si već po- 
odrasla, pa je vrijeme da se rastanemo. Od sada ćeš ti 
sama, a ja opet sama u lov. Tako će nas ljudi teže 
uloviti. 

— Dobro, majko! odgovori lisičica vesela da će 
od sada biti slobodna. 

Lisica zagrli čedo i zaplače: 

— Milo moje dijete! Nas se dvije nećemo više vi¬ 
djeti! 

— Ne plači, majko! Vidjećemo se i opet! 

— Gdje, dijete? 

— U krznariji! odgovori vragoljasto lisičica, po¬ 
skoči i izgubi se u svijet... 

Nikolaj Garvalov 

IMOVINA 

Jedne godine učini Bog da zemlja obrodi plodom 
bogatim. Te godine žito sazori i bude tvrdo poput 
drena. 

Čuj, ženo — reče Bratoj — uredi kućerak, valjano 
zabrtvi sve pukotine što ih napraviše miševi, U am- 
baru nema više mjesta, pa ćemo žito i u kućerku 
pohraniti. 

Žena učini kako joj muž reče, no htjede da u ku¬ 
ćerku i pod poravna i uredi. Kad stiže u poslu do 
ognjišta i poče tu da kopa, udari o kamen, Odgrnuvši 
ponešto zemlju ukaže joj se ploča. Srce joj uzdršće. 
Uznemiri se, pa na jednome kraju pridigne ploču, 
Dignuvši je opazi pod njom ćup, a u ćupu dukati. 
Dođe joj u pamet da joj je muž pripovijedao kako je 
još u njegovoj ranoj mladosti njegov otac prodao jed¬ 
noga dana golemo krdo ovaca, Prodao je ovce, ali 
novca nije nitko vidio. Ništa nije za dobiveni novac 
kupio, pa opet je ostao i dalje puka sirota. I mnogo 
puta kad bi se našao u neprilici, pozajmljivao je novac 
u susjeda. Mislio je i mislio da ne smije svoj novac 
da dira. 

Obradovana žena nije novac zatajila, nego podigne 
ćup s dukatima i odnese ga mužu. 

Taj se tome toliko obradovao da nije mogao više 
stajati na nogama, nego se spustio na stolicu. Proma¬ 
trao dukate, brojio ih i sve ih pipao jednoga po jed- 


53 




noga. Vraćao ih natrag u ćup i svejednako prisluški¬ 
vao kako u ćupu zveče. Ponovo ih rastresao i ponovo 
ih posmatrao. Onda stade gledati ženu čudnim pogle¬ 
dima kao da će je ubiti, pa najposlije poviče: »Izlazi 
napolje!« Ostade sam i sakrije blago. Kuda? To nitko 
nije znao. 

I postade od toga časa posvema drugim čovjekom. 
Jednako prema ženi i prema kćerkama, kao da ne 
bijahu njegovi, već tuđi ljudi. Srce mu otvrdnu i po¬ 
stade škrticom. Ne nosi više niti nova odijela, niti 
ruha. Ide svijetom prljav, ne govori ni s kim, sav 
kao da je obezumio. Radi i ne radi. Sjedi na pragu 
kuće kao gavran na gnijezdu. Jedva zanoći, a on sav 
obezumi. »Čemu laju psi? Jeste li zatvorili vrata? 
Zabrtvite prozore da se ne vidi unutra!« Gdjekoji 
puta zatvora se sam u sobu i samo se čuje: cin-cin; 
to broji dukate. Pusto blago oduže mu pamet. 

No kad stiže čas smrti, smekša se srce njegovo, 
dozva ženu i povjeri joj gdje su dukati. A ona se bila 
toliko već izmučila u životu zbog tih dukata, pa po¬ 
grabi ćup kao da je pun zmija i zakopa ga nekuda 
duboko u zemlju. I nikome ne reče, ni kćerkama, ni 
zetovima, pa ni unucima kud je blago zakopala. 


VOJVODA INDŽE 
I 

Sva sela opustješe. Nigdje žive duše, tek u najbjed- 
nijim kolibama stinuli se osirotjeli seljaci. Oni omrša- 
više od gladi, pocrnješe od posla. Plač žena čuo se 
po grobovima i na putovima. 

Vojvoda Indže i ostali krvoloci krstarili su svojim 
družbama posvuda i sijali smrt i užas. 

Jedamput prođe Indže-vojvoda pored žena koje 
su okapale njivu. One povezaše glave crnim rupcima. 
Kad opaze vojvodu, žene se uplaše i razbjegnu na 
sve strane. Ostade na njivi tek jedan starac. 

— Zašto pobjegoše žene? upita otresito vojvoda, 

— Zar ja znam? ... Prestrašile se ... mene pove¬ 
doše da ih čuvam.., Kako da ih pazim? Starac sam, 
no drugih muževa u selu i nema, otkako je sela stao 
napadati vojvoda Indže. 

— Zar Indže? A jesi li ti vidio vojvodu, starče? 

— Kako bih ga vidio, sinko!? Ta, oni koji ga vi¬ 
dješe, ne ostadoše živi. 

— A znadeš li tko sam ja? zapita Indže. 

Otkuda da te znam? Ne poznam te, no poslušaj 
me što ću ti reći. Mlad si, lijep si i junačan si. 0, da 
nam je takav gospodar, kakav si ti!... A, gle, kako 
je u nas .,. Tko dođe, svako nas ubija, pljačka i pali 
nam sela ... Mi smo jednostavni seljaci, bilo bi dobro 
kad bi se tko imao za nas starati. 

Nasmija se Indže, Izvadi kesu, zagrabi punu šaku 
dukata i dade ih starcu. Zapovjedi mu da na svaku 
motiku položi po jedan dukat. 

— Neka je svakoj ženi po dukat kad se vrate! 
I neka se sjećaju vojvode Indže. A ti, starče, ostaj mi 
zdrav! Zbogom i hvala ti za lijepe riječi! 

I krvolok ise udalji. Bijeli konj zadršće pod vojvo¬ 
dom Indžom i potrči poput strijele. 

II 

Uskoro proču se slava vojvode Indže nadaleko. 
Nije više napadao sela i gradove. Nije ih više robio ni 
pljačkao. Sam je progonio razbojnike. Prijatelji bi¬ 
jahu mu sve poglavice razbojničkih družina, i on im 
zapovjedi da prestanu pljačkati sela i mučiti narod. 

Ne poslušaše mu zapovijed, pa se na njih obori kao 
jastrijeb na pilence, i rastjera ih. 

Vojvoda Indže bio je branilac sviju, I narod je ži¬ 
vio mirno i prihvatio se rada. I Bog dade pa zemlja 
obrodi bogatim rodom. Poput mora talasalo se nabu- 
breno klasje. Poput bijelih ptica bijelili se rupci žete- 
lica, a zvonka pjesma ozvanjala im nadaleko. 

Inidže je od nekuda dolazio i stao da prisluškuje, 
Žetelice su nedaleko njega pjevale pjesmu o vojvodi 
Indži koji vodi družinu od tri stotine junaka za ko¬ 
jima šuma plače i koji brane sirotinju, 

Ozvanja pjesma pod jasnim obzorjem, rane se riječi 
kao zmje teških klasova, Indže sluša. Nešto mu se 
slatko razlijeva u grudima, niz lice mu teku suze 
i padaju na bijelu grivu njegova konja. To su prve 
suze što ih je proplakao Indže, vojvoda, u svome 
životu, 

Jordan Jovkov 


ŠUMSKA LJEPOTICA 

U nekome gradu živjeli zadovoljno majka, otac, 
brat i sestrica. Jednoga dana razbolje se sestrica, i 
sve nastojanje roditelja da je ozdrave bilo je uza¬ 
ludno, Najposlije saznaše da imade negdje usred 
šume baka koja znade lijeka svakoj bolesti. No gdje 
je ona živjela, nitko nije znao. Riješio se bratac da 
potraži pod svaku cijenu babu i da je zamoli lijeka 
čudotvorna. No kud da krene, gdje da je nađe? Znalo 
se samo da živi negdje daleko i da joj je kućica 
dignuta na stupovima usred nekoga jezera. 

Dao se bratac na put, putovao nekoliko dana, ali 
jezera nigdje nije zapazio. Na nekoj stazi susretne ga 
drvar, 

— Kuda si, momče, uputio tako sam? upita ga 
drvar, 

— Tražim baku koja živi u malenoj kolibi usred 
jezera. 

Onda ga drvar svrati prema zapadu, pokaza mu da 
pođe tim smjerom sve dok ne stigne nekoj stazici. 
Potom neka pođe tom stazicom neprestance dok ne 
stigne do jezera. 

Uputio bratac i oko ponoći stiže jezeru. No kako 
da dođe do kolibice? Nigdje nikakva prevozna sret- 

stva. Zamišljen ušeta se obalom pa kad tu nagazi na 
šaš, spotače se o nešto. Sagne se i opazi da se spo- 
takao o neko korito. To je bilo korito bakino, Ona 
ga je krila tu u šašu. Otkinuo je bratac dva dugačka 
pruta, sio u korito i prutovima mjesto veslima zave- 
slao prema kolibici. Jednim je prutom zakucao po 
vratima. Vrata se otvorila i na njima se ukazala 
baka. Oči joj se toliko sjale da se od toga sjaja osvi¬ 
jetlilo čitavo jezero, i bratac vidje na dnu jezera dvor 
sav iz zlata. 

— Što tražiš? upita ga baka strogo. 

— Vele da ti znadeš lijeka svakoj bolesti — odgo¬ 
vori bratac. — Htio bih da mi dadeš lijeka, jer mi je 
sestrica bolesna, a sve ću ti zato učiniti štogod zaišteš 
od mene. Samo mi daj lijeka, 

— Dobro, daću ti lijek i neću od tebe za to mnogo 
tražiti. Pogledaj samo na dno jezera i reci mi što tamo 
vidiš? 

Bratac pogleda na dno i zapazi gdje s jednoga pro¬ 
zora dvorca gleda ljepotica pravo u njega i domahuje 
mu rukom. 

— Vidiš li? — nastavi baka. — Ono je moja kćerka. 
Neko smo vrijeme živjele nedaleko jezera u šumi. 
No jedne večeri kad ja bijah otišla da berem gljive, 
došao car ovoga jezera i oteo mi kćerku. Ona je 
sada zatvorena na dnu jezera, i ja mogu da je vidim 
samo noću kad car spava. Uzmi ovaj ključ, spusti se 
na dno jezera i njime otvori dvanaestora vrata, jedna 
za drugima. Na svakim ćeš vratima sresti po dva Ara¬ 
pima. Oni će te pitati kud ideš, no ti ne odgovaraj, 
jer čim samo riječ progovoriš, vrata će se sama iza 
tebe zatvoriti i nikakvim ih ključem više ne bi mogao 
otvoriti. Upamti: ni riječi me progovori tako dugo dok 
se nalaziš dolje. Kad otvoriš posljednja, dvanaesta 
vrata, naći ćeš o vratnice ovješenu carevu sablju. 
Uzmi je i opaši se njome. Potom prođi hodnikom i 
naići ćeš na otškrimuta vrata. Pokucaj i izići će ti usu- 
sret moja kćerka. U njenoj sobi naći ćeš nad zrcalom 

ogrlicu. Gori sva kao u vatri, no ti se ne boj, nego je 
uzmi. Tu ogrlicu još nitko nije nosio o vratu, i u nje 

{ ‘e snaga da izliječi svaku bolest. Onda uzmi moju 
cćerku za ruku i izvedi je. Ona će te možda zapitati 
tko si, otkuda si, ali ti ne odgovaraj, nego je vodi 
iz dvorca do njene sobe istim hodnikom kojim si uni- 



šao. Kad budeš prolazio pored careve odaje, ne za¬ 
boravi iz nje uzeti harfu prislonjenu do njegova uz¬ 
glavlja, On te ne smije čuti, i moraš da tiho koracaš. 
A kad iziđeš s kćerkom iz dvorca, zasviraj na harfu, 
jer će se od svirke podići valovi i oni će vas sami 
oboje iznijeti na površinu. 

U bake su oči toliko svijetlile da se od toga svijetla 
vidjelo na dno jezera. Spustio se bratac na dno, izvr¬ 
šio sve što mu je baka naložila, i uskoro ga valovi 


zajedno s ljepoticom izbaciše na obalu. A ljepotica 
• bila je poput jutarnje zore. 

Sva se šuma do jezera sjala kao dan. 

Bratac je produžio svirku u harfu; probudio se car 
jezera i kad je vidio da nema ljepotice, uzburkao je 
čitavo jezero. Jedva uspješe da se spase bratac i lje¬ 
potica od bijesnih duhova vodenih koji ih proganjahu. 
Napokon, nakon bijega od jednoga dana i jedne noći 
1 stigoše oboje kući u kojoj je ležala bolesna njegova 

sestrica. Ovjesi joj bratac ogrlicu oko vrata, i ona 
toga časa ozdravi. Poslije se on oženio gorskom lje¬ 
poticom, a o caru nitko više nije ništa čuo, 

MEDONJA I VODENIČAR 

Stizavalo veče. Vodeničar, zauzet oko vatre, vario 
slatku večericu. 

Na vratima uspravi se medonja, golem, golem, to¬ 
liki kakva vodeničar još nije vidio. 

— Dobar večer, vodeničaru! 

— Dobro veče, kakvo te dobro nosi ovamo? 

— Došao sam malo na razgovor! 

— Pa dobro! Pričekaj samo dok priugotovim ve¬ 
čericu! 

Sio medonja i čeka. Priugotovio vodeničar večeru, 
skinuo lonac s vatre, metnuo ga u stranu da se ohladi. 

^ Uzeo stolac i sio do medonje. 

\ — O čemu ćemo razgovarati? 

— Znaš o čemu? Odlučio sam da i sam postanem 
vodeničar. Mnogo mi se sviđa tvoj zanat. Veoma je 
lagan i veoma vrijedan. Ne iziskuje nikakve trke. 
Takav je zanat za mene. 

— Dobro si se sjetio! No, znaš li da naš zanat nije 
lagan? 

— Nije suviše težak. Ti ćeš raditi kao i do sada, 
a ja koliko uzmognem. 

Uplašio se vodeničar. Domislio se da mu medonja 
hoće oteti vodenicu. 

— A jesi li već bio kad vodeničar? zaskoči ga 
vodeničar. 

— Nikada! odgovori medonja, ali mi je skitanje do¬ 
jadilo, A tu, kakav mi je posao!? Sjedim, gledam kako 
žito teče ispod žrvnja i razgovaram s pomeljarima. 
Dosadilo mi živjeti samome, 

— Lijepo, ali gdje ti je vodenica? 

— Kako, gdje je? Zar nije ovo vodenica!? 

— Jest, ali ta je moja! 

— Ne čini ništa, ako je tvoja! Biće moja. 

— A što ću ja raditi? 

— Radi što te volja! 

— Dobro, kad hoćeš da postaneš vodeničar, a ti 
pričekaj da ti pokažem kako moraš raditi, jer moj 
zanat nije lagan, A ti si novajlija, neiskusan si i mo¬ 
žeš učiniti u poslu pometnje. Možeš da učiniš kakvo 
zlo te da sam pri tome pogineš! lukavo je govorio 
vodeničar. 

I spremi se da uči medonju. Odlučio je da mu naj¬ 
prije pokaže najteže poslove, kako bi ga zaplašio. 
Pokaže mu u kolibici vreće pšenice. 

— Uzmi vreće i prenesi ih do žrvnja. Naslaži ih 
jednu na drugu. 

Prenosio medonja vreće kao da prenosi torbice i 
naslagao ih jednu na drugu sve do tavanice. 

— Do đavola, silno je jak! pomisli vodeničar. Udari 
se po glavi i zamisli se. 

— Često će ti se dogoditi te ćeš morati popraviti 
kamen. Da vidim kako ćeš ga izvaditi! reče vodeni¬ 
čar i pri tome poželi: »Uh, da mu se omakne, da mu 
padne na noge, pa da mu ih polomi!« 

Napregnuo medonja mišiće zglobovi mu pucaju, ali 
je kamen podigao i polagano ga spustio na daske kao 
da slaže suđe za pečenje hljeba. 

— Gdjekada se dogodi da uopće nema mliva, onda 
treba vodenicu zaustaviti, jer se inače kamen istroši, 
ako se vrti na prazno. Hajde dakle da se uvučemo 
pod vodenicu, pa da vidim možeš li zaustaviti kolo. 

Siđoše pod vodenicu. 

— Sada gledaj kako se vrti kolo, pokušaj da ga 
pograbiš i da ga zaustaviš! reče vodeničar i pođe u 
stranu. 

Zagazio medonja u vodu, primakao se vodeničnome 
kolu i pograbio ga. No kolo ga tolikom snagom zavrti 
da ga odbaci sve do suprotnoga zida. Svjetlaci isko¬ 
čiše medonji iz očiju, zamrači mu se i on pade u 
studenu vodu. 

Nasmijao se vodeničar, pograbio medonju za noge, 
izvukao ga na obalu i pustio ga da se tu pribere 
k svijesti. 

Osvijestio se medonja i ustao. 

— Dakle, jesi li se odlučio da postaneš vodeničar? 
upita ga vodeničar, 

— Niti tražim vodenice, niti da ti kolo više za¬ 
ustavljam! Zaustavljaj ga sam! reče medonja i izgubi 
se u šumu. 

Tođor Harmandžiev 

NAGRADA 

Jednoga dana sišao Gospod na zemlju među ljude. 

Potucao se od. kuće do kuće, odmarao se na stu¬ 
denom kamenju, ali nitko između ljudi ne sjeti se da 
ga zapita je li umoran, je li gladan i žedan.. 

U jednome dvorištu starac uzdahne: 

— Zamorili se teško! Ne mogu više ni da se držim 
na nogama. 

Čuli ga ljudi, ali nitko tome ne poda važnosti. 

— Dva dana nisam okusio hrane! — reče. — No 
još bih dva dana volio putovati po toj divnoj zemlji... 
Divan je uzduh ... sam on te hrani! 

No i te riječi ostadoše kao u vjetar bačene. Nitko 
ih nije htio čuti. Nitko mu ne htjede ponuditi ni ko- 
fice hljeba, ni zrna soli. 

— Posvema me zaboraviše ljudi! — pomisli Go¬ 
spod. — Ne znadu više za dobrotu ... 

Učinio je nekoliko koraka i onda se odupro o jednu 
ogradu. Gotovo od tuge zaplače. Uto iziđe na vrata 
neka djevojčica. 

— Zar si možda bolestan, starče? i vrati se u 
kuću da dozove majku. 

Iziđe i majka te reče starcu: 

— Hajde, djedo, uđi u kuću pa se odmori. Daću ti 
i hrane, ako si gladan. Bijedni smo, ali što Bog da... 

Zahvali djeda Gospod i uniđe u kuću. Kućica niska, 
trošna. Užurbale se majka i kćerka, i spremile mu 
toplu večeru. Sio starac za sto i lijepo se nahranio. 
Potom je i legao spavati, I jelo i san mnogo ga okri- 
jepiše. 

U jutru reče: 

— Neka vas čuva i neka vam plati Bog sva do¬ 
bra .., 

Poljubio djevojčicu i nestalo ga. 

Prošle su mnoge godine, i djeda Gospod ponovo 
siđe na zemlju. Padala je kiša i bilo je studeno. Prvi 
mu koraci usmjere kućici dobrih žena. Oko kućice 
podignute krasne kuće, a iz njih izlaze bogati ljudi. 
No Gospod ih sve mimoiđe. Nađe staru kućicu i uniđe. 
Majka je stajala do ognjišta i plakala. Lijepa, siro¬ 
mašno odjevena djevojčica, nadvila glavu nad krevet, 
pa i ona plače. Kad zagleda djevojčica starca, povika: 

— Majko, došao nam gost! 

Ustadoše obje i započeše brisati oči. Prepoznale 
su starca, 

— Nisi nas zaboravio! Sjedni, djede, zgrij se! — 
rekla je majka, a kćerka je upalila posljednja drvca. 
Izuje starcu mokre sandale i postavi ih na postelju 
do ognja da se osuše, 

— Uprljaće ti se pokrivač. Stavi sandale na pod! 
reče starac i ispruži ruku prema djevojčici. Ali dje¬ 
vojčica ga ne posluša. 

— Opraću pokrivač, djede, ne boj se! Gledaj da 
se samo ti što bolje ugriješ! — doda majka, — Pri- 
makni se samo bliže vatri... 



Djeda Gospod približi se ognjištu, potrepta djevoj¬ 
čicu po ramenu i reče: 

— Koliko li je porasla djevojčica . ., 

— Eh, djedo, — odgovori majka — porasla je ona, 
ali porasle su i nevolje. Vidio si gdje plačemo kad si 
nam unišao u kućicu. Hoće da nam poruše kućicu. 
Vele: niska je, ne pristaje uz ove palače. Odlučili su 
pa će to i učiniti. A ne možemo da je uljepšamo. Ne¬ 
mamo novaca da je ljepšu sagradimo. 



Neće oni toga učiniti ■— utješi ih djedo Gospod. 

Naći će .se već dobar čovjek koji će ih od toga 
odvratiti. 

Smračilo se i starac ustane da se oprosti i ode. 
Kad se obzorje razvedrilo, i kiša prestala, on se na- 
brzo oprosti i ode. Obje ga ispratile i potom se vratile 
k ognjištu. 

Majko, povika djevojčica kad je pogledom svra¬ 
tila k postelji — djeda je zaboravio sandale! No kad 
se približila krevetu i posegnula da uzme sandale, 
zadršće od radosti; sandale pretvorile se u rpu du¬ 
kata ... 


62 


63 



UKLETA SPILJA 

Neki car imao kćerku. Car bijaše pravedan i do¬ 
bar, a kćerka mu neposlušna i tvrdoglava. Činila 
mnogo ludorija i spočitavala ocu da je se stidi, 

— Dijete, ne zaboravi da si carska kći! — savje¬ 
tovao car svoje dijete, 

— Budući da sam careva kćerka, sve mi je dopu¬ 
šteno! uzvraćala carevna i smijala se. 

Međutim car nije očajavao, već je vjerovao da će 
jednoga dana kćerka ipak poslušati njegove savjete. 
Od samoga stida zatvorio se u svoj dvor i rijetko je 
iz njega izlazio. Muku je mučio car što da učini, ali 
kako je ljubio dijete, nije mogao da je kazni, 

— Caru čestiti — dojavi mu jednoga dana njegov 
najstariji dvoranin — tvoja kćerka noću napušta svoje 
odaje. 

Car to više nije mogao da podnese, razljutio se i 
riješi se da posljednji put pokuša savjetima dovesti 
kćerku pameti, 

Dozva je preda se i reče joj: 

— Dijete moje, urazumi se! Popravi se i ne ubijaj 
svoga staroga oca. 

— Ja sam punoljetna pa mogu raditi što mi se 
prohtije! odgovori mu kćerka. 

Te riječi toliko razljutiše cara da dozva stražu i 
zapovjedi joj: 

— Neka je urazumi Stara planina! Zatvorite je u 
spilju! 

I vojnici odvedoše carevnu. 

— Pazite strogo na nju! doda oštro car. — I nikada, 
upamtite dobro, ne pustite je da iziđe! 

Car naredi da se u spilju unesu rpe zlata i stroj za 
rezanje novca. U početku carevna nije pogledala ni 
zlato, ni stroj, no zamalo snađe je dosada; sjede za 
stroj i stane rezati dukate. Narezala ih čitavo brdo. 

Prošle su godine i vijekovi. Priča o toj spilji punoj 
dukata išla je od usta do usta, ali nitko nije znao gdje 
se ona nalazi. Mnogi su lutali po planini da nađu 

spilju, ali uzalud. Ipak jednoga dana uspije nekome 
siromašnom mladiću otkriti spilju. Uniđe u nju i mno¬ 
go se obradova kad ugleda nagomilano zlato. Baci se 
na dukate kao pomaman i počne puniti džepove; 
kad je nakupio dukata i htio da iziđe iz spilje, otvor 
spilje zatvori se, i on nije mogao izići. Što sad? Lutao 
je amo tamo sav preplašen, ali izlaza ni otkuda. 

— Tu ću dakle umrijeti! reče i spusti se bespo¬ 
moćno na zemlju. 

Dođe mu u pamet da su dukati možda opčarani, pa 
ih stane vaditi iz džepova i bacati na zemlju. 

Nekud mu je olakšalo. Pokuša ponovo da iziđe, no 
nikako da se namjeri na izlaz. Pažljivo je pretražio 
sve džepove, nije li se u kojemu zaustavio koji du¬ 
kat. I zaista, nađe u jednome jedan zaostali dukat. 
Baci ga na zemlju, i toga se časa spilja rasvijetli. 

— Spašen sam! uzdahne momak i pobježe iz spilje. 

Pripovijedao je to cijelome selu; povjerovaše mu, i 

nitko nije smio da posegne za dukatima. Stara pla¬ 
nina ih čuva. 

Georgi Karaivanov 

BIJELO MAJMUNČE 

Cigani su nakraj sela. Rastovarili kola, razapeli ča- 
đorje i pustili konje da pasu; prebacili torbe preko 
ramena i uputili da prosjače, Jednoruki ciganin 
Kudro uze sa sobom bijelo majmunče i stiže ispred 
škole. Djeca ga susretoše s golemim veseljem i s vi¬ 
kom. Ponajprije ciganin Kudro zapovjedi majmunčetu 
da se popne na jednu visoku prečku. Potom izvadi iz 
torbe drvenu sablju, malene iz lipova drveta izgra¬ 
đene gusle i jedno sito bez dna. 

Majmunčetu dade sablju. 

— Penko, pokaži gospodi kako se tuku Abesinci! 

— Majmunče se razmaha sabljom, a djeca udare u 
smijeh. 

Pruži mu gusle. 

— Hajde sada, Penko, pokaži gospodi kako svira 
guslar Nikola. 

Majmunče potegne lučcem, a djeca stadoše odobra¬ 
vati i hvaliti svirača, 

Ciganin oduzme majmumčetu gusle i dade mu sito 
bez dna. 

— Uzmi sito i pokaži gospodi kako sije brašno 
strina Minka, 

Majmunče poput mlade nevjeste stane prebacivati 
sito iz ruke u ruku, Vika poraste. Jedan dječak pri¬ 
skoči majmunčetu s namjerom da ga uhvati za kusat 
rep, ali ga majmunče u pravo vrijeme zapazi i udari 
šapom po ruci. Upravitelj škole dade ciganinu pet 
leva (bugarski novac), a ciganin uze novac i izvede 
majmunče iz dvorišta. Djeca natisnuše za njim. Uje- 
damput oglasi se školsko zvonce, i djeca se vratiše u 
svoja odjeljenja. Kudro uputi do pekara i za dobiveni 
novac kupi topao hljeb. Uputi k izvoru. Pojede hljeb, 
napije se studene vode i ogleda se gdje bi našao 
guste hladovine. Smjesti se pod neki orah, legne po- 
leđice, pruži se koliko je dug i širok, pokrije oči 
dlanovima i zaspi duboko, Majmunče raskine vrpcu 
kojom bijaše privezano, pa osjetivši se slobodno, bi¬ 
jelo ropče tiho izvuče iz torbe sablju i popne se na 
pletenu ogradu susjednog vrta. Skoči u vrt navrh 
jedne tikve i ogleda se unaokolo. Nigdje ništa za 
jelo. Samo kukuruz i tikvin cvijet. Uputi k prelazu 
što vodi u dvorište. Ogleda se i zapazi ispred kuće 
krušku, a po njezinim se granama zemlji povili plo¬ 
dovi žuti poput jantara. Ispod drveta rokće svinja i 
mljažga plodove što padoše na zemlju. 

— Dobar dan, gospođo! povika majmunče, — Je li 
kruška tvoja? 

— Sve kruške u selu su moje! važno odgovori svinja! 

— Dopuštaš li da pojedem dvije tri kruške? Veoma 
sam gladan! 

— Možeš! zagrokta svinja. — Ali samo pod jednim 
uvjetom: gnjile kruške moraš prepustiti meni. 


No u to iskoči pred kuću na otvorena vrata pseto 
Karaman noseći u gubici gumenu papuču. 

— Stani, kradljivče! Gdje si to ukrao! ispriječi se 
ispred psa majmunče i podiže drvenu sablju, 

— Kupio sam! slaže pseto, 

— Lažeš! udari nogom bijelo majmunče. — Da 
smjesta vratiš otkuda si uzeo! 

— Ne mogu! uzvrati Karaman. — Takva mi je 
pseća navika: što ulovim, iz jedem, 

— Slušaj ponajprije kako sam ja ovamo došao iz 
Afrike i zbog čega sam ušao u službu jednorukom 
ciganinu, a potom radi što te volja. 

— Pričaj! reče nestrpljivo Karaman. 

— Rod mi potječe s onu stranu mora. Zemlja mi 
se zove Afrika, Tamo imade vjekovnih šuma, tamo 
raste drvo baobab kome je deblo toliko da ga deve¬ 
toro ljudi ne može rukama obuhvatiti. Tamo puža 
strašna zmija boa. Zaželi li, otvori toliko usta da 
odmah može progutati i tu debelu gospođu koja grok- 
će ispod kruške. 

— Biće nešto manje! zamahne nepovjerljivo gla¬ 
vom pseto. 

— Ti si neuko pseto! Sva djeca u školi uče o toj 
zmiji. A sad čuj moju povijest. Ispod jednoga baobaba 
bila crnačka koliba sagrađena iz oštrovrhe trske. 
U kolibi živjelo je dvoje crnaca — muž i žena. Imali 
šu jedno crnče imenom Redži. Imalo je kudravu kosu, 
goleme oči, a koža mu bijaše cma kao katran. Jed¬ 
noga dana odoše oboje s vrećama da beru kokosove 
orahe. Ja sam sjedio sakriven među granjem baobaba. 
Kad mi izminuše ispred očiju, uniđoh u kolibu i tamo 
nađoh maloga Redžu. Sjedio je u kolijevci i Ijuštio 
bananu. Ugrabim mu sladak plod iz ruke i počnem ga 
halapljivo jesti. Redži se razljuti i zaprijeti mi se: 

— Kad odrastem, uhvatiću te i odrezati ti rep! 

Udarih ga po licu, a kad se rasplakao, izađoh na¬ 
polje, jer nisam podnosio dječjega plača. 

Narednoga dana opet mimoiđoh Ređžine roditelje, 
uvukoh se u kolibu i oduzeh djetetu naranđu što ju 
bijaše upravo jelo. Oteh mu je i izjedoh, 

— Odrezaću ti rep! 

Prilijepili mu dvije zaušnice i izidoh iz kolibe. Kad 
trećega dana uđoh, a to koliba prazna. Cmčeta ni¬ 
gdje. Na zemlji samo dugoljasta bundeva, a na njoj 
rupa tolika koliko možeš kroz nju da provučeš ruku. 
Potresem je. Nešto se u njoj zakotrlja. Turim ruku u 
bundevu, a to Iješnici. Naročito volim lješnike. Na- 
grabim punu šapu, a kad je htjedoh izvući iz bundeve, 
ne mogoh. Nadula se od samih Iješnika. Stištem šapu, 
izvlačim je, opet stištem i opet izvlačim, pa tako 
sve dok ne uniđe Redžin otac i uhvati me. Iznenadno 
pograbi me za vrat, dade djetetu neki nožić i ono mi 
odreza rep. Moja zla navika da kradem i moja lako¬ 
most upropastiše me. Crnac me odnese na pristanište 
i darova me nekome mornaru. Prodade me Crnac za 
jednu praznu limenu kutiju u kojoj su ranije bile sar¬ 
dele. Pođosmo na put. Putovali smo dva mjeseca na 
parobrodu. Vrzao sam se palubom i posmatrao svijet. 
Prošli smo Indijskim oceanom, Crvenim morem, Sue¬ 
skim kanalom, pokraj Carigrada, dok jednoga jutra 
osvanusmo u bugarskome gradu Nesebar, Tamo me 
moj gospodar, mornar, prodao jednorukom ciganinu 
Kudri za košaru grožđa. I eto me, sad se potucam od 
nemila do nedraga po selima i razveseljujem djecu i 
starce. Kad se spomenem Afrike, srce mi se lomi od 
muke. Najviše žalim za repom. 

Karaman se zamisli. Pade mu u pamet kako mu je 
baba Tanasja u proljeće škarama podrezala uške. 

— Jao, ako mi odreže rep! — zaplašeno jaukne — 
Čime ću tjerati muhe? 

Brzo se vrati u kuću i odnese gumenu papuču na 
njeno mjesto. 

Bijelo se majmunče nasmije, sjedne čvrsto na granu, 
pograbi zarumenjeli plod i stane svinji bacati gnjile 
kruške. 


ZAŠTO CVRČAK PROLAZI SVIJETOM 
NEOŽENJEN 

Uputio Cvrčak-cvrčić u svijet. Ponio sa sobom ma¬ 
lene gusle od orahove ljuske da pjeva pjesmice crnim 
kukčićima. Devet je godina prolazio njivama i penjao 
se po kruškama. Kad zasvira, meden glas žica čuje 
se daleko po široku polju. Opčarao svekolike bubice. 
Jednoga dana kad je tako svirao račenicu (vrsta bu¬ 
garskoga narodnog plesa) sjedne na jednu granu, 
otkine mu se puce s prsluka i padne mu na zemlju, 
I nitko se ne nađe da ga podigne i da mu ga prišije. 
Ražali se to malome sviraču, i on se rasplače. Odluči 
Cvrčak da se ženi, da se namjeri na radinu nevjesticu 
koja će mu prišiti puce. Objesio Cvrčak gusle o kru¬ 
šku i otišao do izvora, tu se sustavio, pa čekao. Sio 
je na bijeli kamen. I kad se uveče zvijezde potopiše u 
bistrome izvoru, dođoše ljepušne bubice na vodu 
udarajući kotlićima za vodu. Gleda ih Cvrčak, gleda i 
najviše mu se dopade jedna najcmija bubica. Zagle¬ 
daše se oboje u oči, pa se i nasmijaše, a smijeh u bu¬ 
bice zvoni poput bisera. Onda Cvrčak skine kiticu 
s čela i pusti prsten, što mu ga majka darovala, u 
njen kotlić. 

I Cvrčak pođe majci svojoj da joj ispripovjedi kako 
je odabrao nevjesticu. 

Kad se vraćao domu svome, putem sastane vranu 
katranasto crnih krila. 

— Kuda brzaš? 

— Brzam u svatove! 

— Kome? 

— Bubici koja živi pod bijelim kamenom pri izvoru. 

— Nju si nakanio uzeti! Crna je poput kuge! Gledaj 
da se odmah vratiš, inače ću te ubiti. 

Pomoli joj se Cvrčak: 

— Nemoj! Kad u proljeće izvališ goluždravce, do- 
laziću ti svake noći pod gnijezdo i sviraču im sve 
dok ne usnu. 

I vrana pusti Cvrčka u miru. 

Nastavio Cvrčak svoj put i našao majčicu pred 
vratima. Poljubio joj ruku. 

— Gotovo izgubih oči, sine, iščekivajući te! Zašto 
nisi došao ranije? 

Sio je svirač i ispripovjedio majci sve o crnoj bubi- 
čioi. 

— 0 kakvoj to svadbi govoriš? Zar ne vidiš da u 
ambarima nema ni zrnca žita, tek miševi skaču! Kad 
dođu svatovi, tražiće devet punih peći hljeba. Otkuda 
ti pšenica? 

, Poskoči sinčić majčin, unajmi bumbara, dade mu 
drvenu trubu i pošalje ga da u goste zove sve cvrčke 
i sve bubice. Sam zapregne bivoliće i pođe u polje. 
Bila je kasna jesen. Seljaci su požnjeli žito i ovršili 
snopove. Lutao i lutao Cvrčak i najposlije se namje¬ 
rio na klas pšenice nepožnjeven i po srpu nezapažen. 
Popne se do klasa i obra ga do posljednjega zrnca. 
Napuni koš pšenice, smjesti ga u kola i okrene kući. 
Na pola puta susretne ga razbješnjeli mrav, bijesom 
su mu sjale oči. 

— Zašto nisi glasnika poslao da i mene pozove u 
svatove? Tko će ti svirati najsitnije horo (bugarski 
narodni ples, kolo)? 

Cvrčak nije znao što da odgovori. 

Međutim bijesan mrav legne putem poprijeko i po¬ 
trbuške, podigne leđa i prebaci kola. Rasipa se pše¬ 
nica, pa dođu ptice i pozoblju sve. Cvrčak zaplače, 
ne vrati se više staroj majci, već ode do kruške, skine 
gusle i uputi u svijet. I dan danas ide svijetom ne¬ 
oženjen, bez puceta na prsluku i svira, svira u gu¬ 
sle... 

BUDALASTI ŠIŠO 

Zameketala jagnjad po košarama zapjevala s pro¬ 
tivne strane niska krčmica djeda Bajuva, zapjevale i 
rascvjetane šljive ponad pletene ograde, kriknula i 


uličica. Nadvila se baka nad Šišu pa ga prodrmala za 
rame: 

— Hajde, dijete, dosta si Spavao! Idi da djed ne 
malakše od gladi! 

Skočio Šišo, navukao platnene gaćice, prebacio 
preko ramena torbicu i u njoj pšenični kolač, uzeo 
šareni kotlić pun juhe od kopriva pa uputio k djedu. 
Ide na njivu. Tamo mu djedo ore. Prošao raskrsnicu 
i stigao na golem most. Tu se zaustavi da se raz¬ 
gleda, Rijeka kipi. Teče nizbrdo, šumi, prska puna 
iskrica i savija vrbljak. Prosto pjeva. Zagleda se Šišo 
u vodu, a tamo u vodi neko malo crno momče, kao 
da je on. Bude mu to drago, pa se nasmije. No i 
momče u vodi nasmija se u isti čas. Šišo pograbi 
kamen i nabaci se njime. Udari kamen o vodu, i 
crnoga momčeta nestane. No kad ponovo Šišo po¬ 
gleda na vodu, a ono u njoj opet isti momčić. 

— Mahni! 

Sjeti se Šišo da mu je djed u polju gladan pa pođe 
dalje uzbrdice. Prolazio između visoka i suncem 
ozlaćena žita. Gotovo se u njem izgubio. Išao i išao, 
kad li mu ujedamput presiječe put velika prepelica. 

— Pućpuru-džau! Džau! zapućpurika mu ususret, 

A Šiši se pričulo: 

— Daj kolač, daj, daj! 

— Ne mogu, rekao Šišo, za djeda je! 

Prepelica se razljuti i otprhne. Sletjela u nizinu 

do bare i tu se potužila rodi. Roda bila je carica 
ptica. U tome je času upravo hvatala žabe, jer su je 
pjesmom svojom noću uznemirivale i smetale joj sat 

— Neće da dade kolač! reče prepelica. 

— Tko? 

— Šišo! 

— Reci gavranima da mi ga odmah predvedu! 

Prepelica poleti do neke suhe vrbe na kojoj su sje- 

dila'dva crna gavrana i razgledavala se unaokolo. 

— Požurite da ga prevarimo! 

Gavrani rastvorili kljunove i dohvatili sablje. Uči- 
niše na Šišu prepad. 

— Hajde pred nama da te vodimo caru! zagraktali 
i izvadili sablje. Šišo se sagne, dohvati kamen i na¬ 
baci se. Gavrani mu okrenuše leđa i nestade ih ne¬ 
tragom. Izgubili i sablje. Sagne se Šišo i vidi: nisu to 
sablje nego pačja pera. 

Kad je dočula roda kako su svršili svoj posao nje¬ 
ni junački doglavnici, odmah odleti u šumu, pa zapo¬ 
vjedi žuni da udari u bubanj i dozove savjetnike na 
dogovor. Žuna udari u bubanj: 

— Gdjegod se nalazi koji savjetnik, odmah ima da 
dođe! 

Zašumjela šuma, zadrhtala je. Vika se digla do 
neba. Sa sviju strana dođoše savjetnici. Ponajprije 
stiže ušara velikih i crnih očiju. Poslije nje svraka, pa 
naduveni paun u zelenom ruhu, najposlije tri ćurana 
i maleni carić. Posjedali, skupili glave i zašaputali. 
A nad njima na stražnje noge sjela na jednoj grani 
vjeverica i prisluškuje razgovoru. Mislili su, predla¬ 
gali i stvarali odluke kako da se domognu Šišina 
kolača. 

Jedan ćuran predloži: 

— Da mu dademo zlatno pero paunovo! 

Paun povika: 

— Ne može to, ne dam ja pera! 

Ušara ispade: 

— Ja ću ga preplašiti! 

— On je veći od mene, neće se uplašiti! reče carić. 

Svi se nasmiju, a svraka opazi: 

— Poklonimo mu carića, on je i onako suviše ma¬ 
len, ne pristaje među nas kao savjetnik. 

Roda doda važno: 

— To ne može biti, ja ne izdajem svojih savjetnika. 

Na to se oglasi nestrpljiva vjeverica: 

— Obvežite se da ćete me učiniti svojom caricom, 
ja ću ga zaigrati toliko dugo dok dospijete da mu 
ukradete pšenični kolač. 

Roda pogleda vjevericu i reče: 

— Ti nemaš krila i ne možeš letjeti! 

— Ali zato mogu skakati s drveta na drvo, i ja 
sam gospodar šuma. Drvo što ga ja pokažem šumski 
radnici sijeku. 

— Gledaj ti nju! Neka je kako želiš! rekoše svi. 

Poskočila vjeverica s grane na granu, od drveta na 

drvo i stigla do Siše. Skočila na jednu suhu kruškinu 
granu pokraj puta. 

— Šišo, što to nosiš? upita vjeverica. 

— Djedu kolač! 

— Znaš li što novo? 

— Što? 

— Eh, sada ću ja na onoj kruški objesiti pauka! 

Zakrijesiše se oči u Šiše. 

— Objesiću ga, jer je sapreo mrežu i ulovio sunce! 
Zar nećeš da vidiš kako ću ga objesiti? 

Šišo odgovori: 

— Htio bih, ali moram da odnesem djedu kolač. 

— Uuu, to je najlakši posao! Daj kolač gavranima 
pa će ga oni odnijeti! Hajde da vidiš kakav je to go¬ 
lem pauk! 

Odložio šišo i kotlić i kolač. Doletjela dva gavrana, 
vjeverica im namignu, pograbili slastan djedin objed 
i odletjeli dok je Šišo otišao s vjevericom da objese 
pauka, ako sp pauk uopće i vješa. 

Ogleda se Šišo za gavranima. Nema gavranova, 
nema kolača. Zaplače, zajaukne i potrči kući. Kad 
je stigao na golem most, pogleda na vodu: crno 
momče, i ono u vodi plače. Plače da umre od tuge. 

A usred šume, ispred medvjeđega brloga, na či¬ 
stini, skupili se carica roda i njeni savjetnici pa se 
goste. Posjeli oko kolača i smijali se Šiši. Golemo si 
veselje prirediše, 

Angel Karaliičev 

ŠIŠMIŠI 

Mnogo godina nije Bog silazio na zemlju. Jednoga 
dana reče jednom anđeliću: 

— Krilati moj, narami torbu, pa ćemo saći na 
zemlju da vidim je li tamo sve u redu, 

I siđoše. Svidje se sve Gospodu; i ljudi, jer su ži¬ 
vjeli kao braća, 

— Sada, miljeniče moj — reče djeda Gospod anđe¬ 
liću — pođi i reci svecu Iliji neka dođe s kolima da 
me odveze. Umorih se i neću da se vratim pješice. 

Anđeo radosno zatreperi krilcima i odleti do sveca 
Ilije, I zamalo zagrmješe kola svetoga Ilije, 

Anđelče skoči s kola, pokloni se djedu Gospodu, 
potrči u obližnje polje, uzme snop žita i smjesti 
ga u kola. 

— Ti, djedo, — reče — sjedni ovdje na mekano, a 
nas ćemo dvojica tjerati konje. 

Djeda Gospod pomiluje kovrčavu kosu anđelčeta i 
popne se u kola. Konji sveca Ilije potegoše i pojurile 
put neba. 

Prolazile godine, kad jednoga dana stiže svetac 
Ilija Gospodu u goste. 

— Došao sam ti, Gospode — započeo on još s vra¬ 
ta — ponešto u goste, ponešto da ti se potužim! 

— Na što? 

— Eh, na ove gadove! — reče svetac Ilija i po¬ 
kaza djedu Gospodu malena miša. Ne znam otkud mi 
se uvukoše u kuću! I u dom svetoga Petra zavukoše 
se! Samo prave štetu! 

— A, to su miševi! Što rade oni ovdje? Ja sam ih 
stvorio, ali za zemlju! Na nebu im nema mjesta! 

— Zašto si ljudima dao tu pakost? začudi se svetac 
Ilija. 

— Služe hranom nekim životinjama, I oni dakle 
nešto vrijede. No da ne pakoste ljudima, stvorio sam 
i mačku. 

— To je dobro — reče svetac Ilija — no ja ti se 
molim, Gospode, riješi me njih! 

— Ništa lakše od toga! reče Gospod. — No naj¬ 
prije da ustanovimo kako su došli u nebo. 

U taj mah unišao i anđelić. 

— Krilati moj — obrati se k njemu djeda Gospod 
— nisi li ti možda sa zemlje donio miševe? 

— Nisam, djedo! Ponio sam u nebo samo dva siva 
zečića. 

— No, kako su onda samo stigli ti mišići tvome 
djedu Iliji? 

Anđelić se zamisli. 

— U ... u ... u, sjetio sam se! Sa žitnim snopom 
prenesosmo ih! 

— Vidiš li? To je tvoje djelo! — reče djeda Go¬ 
spod. — No čuj! Neka ti je moj blagoslov! Požuri 
odmah u kuću djeda svoga Ilije i u dom svetoga Pe¬ 
tra, pohvataj sve miševe i zatvori ih u ćup da ne 
pobjegnu. 

Uveče donese anđelić pun ćup miševa. 

— Spremi ih u sušu — zapovjedi djeda Gospod — i 
upamti: sjutra ćemo na zemlju da vidim kako ljudi 
žive. Ne zaboravi da ćup staviš u kola i da ga pone¬ 
semo na zemlju. 

Drugog se dana djeda Gospod odveze na zemlju. 
Svetac Ilija zaustavi kola na jednoj njivi. Na njivi 
orao orač. Prepoznao Gospoda i pao preda nj da mu 
poljubi ruku. Djeda Gospod blagoslovi ga i zapita 
kako živi. 

— Zahvaljujem ti, Gospode, dobro! Samo me jedno 
zlo bije! 

Orač protegne ruke. Bile su mu pokrivene crvenim 
tačkicama i posve podbuhle. Lice jednako. 

— Od čega to? upita djeda Gospod. 

— Od nekih sitnih mušica, zovemo ih komaricama! 
reče orač. I ispripovjedi kako cijele noći ne mogu 
spavati ispred njih i kako se mnogi ljudi razboljele 
i umriješe od njihova uboda. 

— Dok su letjele danju — nastavio orač — ptice 
su ih uništavale i bilo je dobro. No sada lete samo 

noću i razmnožiše se vrlo. Spasi nas od njih, Go¬ 
spode! zamoli orač. — Stvori neke ptice koje će ih 
noću tamaniti. 

Zaklimao zamišljeno glavom djeda Gospod, Bilo mu 
žao ljudi, 

— Krilatiću moj, reče, donesi mi ćup. 

Anđelić donese ćup, djeda Gospod digne ruku i 
blagoslovi ćup. Potom podigne poklopac i toga časa 
oko ćupa počeše oblijetati miševi. Na golemo čudo 
anđelića i sveca Ilije miševi imali su dugačka, crna 
kožna krila. 

— Ej, ove krilatiće — reče djeda Gospod oraču — 
žvačete šišmišima i one će vas braniti od komarica. 

Onda Gospod mahnu rukom i iz ćupa polete šiš¬ 
miši na sve strane. 

A djeda Gospod blagoslovi još jedamput orača i 
pođe dalje po zemlji da vidi kako ljudi žive, 

ŽALOBNA VRBA 

Uz obalu neke rijeke rasla mlada, lijepa vrba. Oko 
nje s jedne i druge obale rasle druge vrbe, tihe i 
šutljive. Sve već stare i raspucale kore. Često bi po¬ 
gledavale mladu vrbu i zašuštale međusobno: 

— Koliko je sretna i koliko lijepa! Treba samo da 
je posmatraš i da joj se raduješ! Koliko bijaše Bog 
njoj dobar! 

— Jedno mi se u nje ne sviđa — reče za jednoga 
takvog razgovora neka prestarjela vrba. — Imadu 
godine otkako živi među nama, a riječi još od nje 
nismo čule! Čini mi se suviše ohola! 

— I meni se to čini! potvrdi njena susjeda. 

— Meni se opet čini tužna i zabrinuta! javi se jed- I 

na grbava vrba s protivne obale. — Lijepe je vanj¬ 
štine, no tko zna ne izjeda li je u nutrini crv!? Odav¬ 
na već namjeravam da je pitam, 

— Eto ti prilike! Pitaj! oglasile se svekolike vrbe. ( 

Grbava vrba malo promisli pa se onda okrene mla¬ 
doj vrbi i reče: 

— Sestrice, toliko godina živiš među nama, mi se 
tobom i ponosimo i radujemo ti se. Godinama volimo 
tvoju kršnu snagu i tvoje vitko granje, ali do danas 
nismo od tebe čule ni jedne jedine riječi. Šutljiva si 
i zabrinuta! Da ti možda crvi ne rastaču korijenje? 
Reci! Možda bismo ti štogod mogle pomoći! 

— Ništa mi nije! Zdravlje mi je takovo kakav mi je 
izgled. No uvijek sam toliko tužna da od mene ni¬ 
kada ne biste dobile ni riječi kad me baš ne biste 
pitale! Ali ne zbog oholosti, velim vam i ponavljam 
vam, nego od muke. Zbog čega sam tužna reći ću 
vam! Htjela sam da umrem sa svojom mukom, no jer 
žaželjeste da vam je otkrijem neka je po vašoj želji! 
Eto ... Božja neprevda me muči! 

Sve vrbe se pogledaše. Takva odgovora nisu oče¬ 
kivale. Najstarija vrba reče: 

— Govorila sam, ponavljam i sada: mladost da¬ 
našnja ne poštuje Boga! Zlo je to! 

Vrbe oborile tužno glave, a jedna bogomoljka (ku- 
kac), koja se moljaše na vrhu jednoga podbjelova 
lista, čuvši što je mlada vrba rekla, prekine molitvu 
i reče: 

— Zgriješila si, sestrice! Mnogo si pred Bogom 
zgriješila! Pomoli se da ti Bog oprosti grijehe! 

Ali mlada vrba nije o tome htjela ni čuti, već je 
produžila: 

— Recite mi gdje ima pravednosti Božje? Pogle¬ 
dajte samo onoga čovjeka u sandalama i lica svijetla 
kao da je lice Božje. Oko njega kupi se dvanaestoro 
bosonogih ljudi. On je s njima upravio korake k meni, 
no kad je putem opazio orah u susjednome vrtu, 
mimoišao me i skrenuo pod orah da se tamo odmori. 
Očito je: moju je hladovinu prezeo. O, da znate samo 
koliko me to uvrijedilo! Ako je Bog pravedan onda 
je i nama trebao dati lijepo lišće, I kopriva, koja 
raste kao drača ima mnogo ljepše lišće nego mi. 

A pogledajte joj samo stabljiku! Zaslužuje li ona takvo 
lišće? Bogomoijka veli da sam zgriješila! Neka po¬ 
gleda podbjel na kome sjedi. On uopće i nema sta¬ 
bljike, a lišće mu je golemo poput sunca! A naše 
lišće nikome nije od koristi! Što više, ne može da 
odbacuje ni dosta hladovine!... Vi poznate i jabuke, 
i trešnje i kruške naše i znate koliko ih njeguje naš 
stari gospodar. S proljeća ih pažljivo čisti od gusje¬ 
nica, u jesen obire, a pred zimu ornata im stabla da 
ne premrznu! Kad su nama ljudi posvetili toliko paž¬ 
nje? I zašto? Zato, jer je Bog bio nepravedan. No, 
ne samo da nam je uskratio lijepo lišće, nego i plodom 
nije dao da rodimo, Drugačije bi nas ljudi pazili kad 
bismo im rodile rodom. Nitko nas ne poštuje! A to, 
što s proljeća cvjetamo, to je samo zato da nam 
djeca pokidaju granje. Da, da, nepravedan je Bog 
s nama! 

Stare vrbe ne rekoše ni riječi, tek tužno uznjihaše 
granjem. Bogomoijka izmoli još jednu molitvu za 
grješnicu vrbu i odletje, 

* 

Probudivši se vrba drugoga jutra, osjeti da je nešto 
silno teško naleglo na nju. Nastojala je da pogleda 
svoje grane, ali nije nikako mogla, 

— Kakvo je to čudo?, reče, — Okrenula se na¬ 
lijevo i ogledala se u rijeci. Gleda — sva je prekri¬ 
vena golemim, kao dlan širokim lišćem i jedrim plo¬ 
dovima. 

— Biće, Bog je uvidio svoju pogrešku! reče. — 
Kakvo li krasno lišće i koliko divni plodovi! Bogato 
me obdario Gospod! Ali zašto mi je sve to tako teško? 
Biće zato, jer nisam tome navikla! Ne čini ništa. 
Naviknuću! 

Kad je zadanilo, stiže putnik. Približi se vrbi. Ubra 
nekoliko plodova, odmori se i opet nastavi svoj put. 
To je vrbu mnogo obradovalo. Čitav dan šuštala je 
svojim lišćem. Drugoga dana dođe mnogo djece, Opa¬ 

zivši mnogo jedra ploda na vrbi popnu se na nju i 
stadoše je obirati. Malo da nije poginula od muke, 
toliko joj bijaše teško. Pored toga joj djeca u brzini 
polomila nekoliko grana ... 

Prošlo je mnogo dana. Vrba je ostala bez ijednoga 
ploda. Samo je po njoj mlatalo debelo i široko lišće ... 

Jednoga dana stigoše pod vrbu dvoje mladih ljudi 
da se pod njom odmore. Lijepa i glatka njezina kora 
mnogo im se svidje, izvade noževe i stanu u nju ure¬ 
zivati početna pismena svojih imena, neka tu ostanu 
za uspomenu. 

— Oh, jao, jao! stenjala vrba. — Koliko nezahvalna 
svijeta! Što samo prave iz moga stabla? 

— Mraviću — reče vrba jednome mravu koji se bio 
uspeo na nju do jednoga slučajno zaostaloga i već 
gnjiloga ploda — idi i vidi što to ljudi rade iz moga 
stabla! Uginuću od boli! 

Mrav je otrčao, dugo je izostao i najposlije se 
vratio. 

— No, što je? upita stenjući vrba. 

— Dugo sam posmatrao ljude i ono što rade! reče 
mrav. — No kako sam neuk nisam mogao razbrati 
u čemu je taj njihov posao. Sjetih se bumbara i do- 
zvah ga. On je učen — odmah sve razumije. Ljudi 
se na koru tvoga debla potpisuju; čine to da im bude 
za uspomenu ... 

* 

Stigla i jesen. Lišće na vrbi počelo žutjeti. Jedne 
noći udari kiša, diže se i studen vjetar i započe snije- 
žiti. Debelo lišće vrbino napi se vode i po njemu se 
naslaže snijeg. Do drugoga dana lišće toliko oteža da 
se grane počeše svijati i gubiti u rijeci. Neke se i 
polomile. 

Te noći uvidje vrba svoj grijeh. 

— Koliko mi je bilo lijepo dok sam bila obična 
vrba! — reče. — Mnogo sam zgriješila! 

I započe u Boga moliti oproštenja, 

A kad je drugoga dana došla bogomoljka, zamoli 
je vrba da se pomoli i za nju. Molila se i griješna 
vrba. 

Četvrtoga dana vrba ponovo osvane iskićena svo¬ 
jim starim oštrim i laganim lišćem, ali grane joj osta¬ 
doše oborene k zemlji. Bog ih je blagoslovio da ostanu 
savijene kako bi se vrba sjećala svoga grijeha. Otada 
tu vrstu vrbe ljudi prozvaše žalobna vrba. 

E. Kjuvliev 

DJEDOVA LUBENICA 

Neki djed i baba bili su mnogo siromašni. Imali 
su samo jednu njivicu. Svake godine urodila im ona 
divno zlatnom pšenicom. Ta im dostajaše da se 
prehrane. 

Jednoga proljeća reče djed babi: 

— Babo, ove godine nećemo zasijati pšenicu, nego 
zasaditi lubenice. 

— Što si smislio, starče, šališ li se!? 

— Ne šalim se, babo. Zaželjeh se lubenica. Svi se¬ 
ljaci imadu bostan*) samo mi ne. Hoću da imamo 
bostan. 

— Jao, starče, tu neće bostan obroditi! 

— Šuti, babo, ja valjda više znam nego li ti! 

I kako je djed smislio, tako je i učinio. Uredio 
bostan. A baba se razljutila pa čitavo ljeto nije u bo¬ 
stan niti zavirila. Došlo i vrijeme berbe. Zaškripiše 
kola u susjeda sva puna lubenica i dinja. Onda djed 
reče babi: 

— Hajde, da i mi beremo u našem bostanu. 

Spremio djed kola. 

— Gle, učinio si potpunu spregu, mora da je mno¬ 
go obrodio bostan. 

Stigli bostanu. Zagolicalo srce u babe. Htjelo se 
i njoj slatkih lubenica i dinja. Izišla iz kola, gleda, 

*) Bostan = vrt u kome se njeguju dinje i lubenice. 

gleda, a ništa ne vidi. Samo jedna mala lubenica, 
jedva kao glava u djetešca. 

— Jao, djede! — povika ona — Okradoše nas! 

— Nisu nas okrali, babo. Samo je toliko obrodilo. 

Zaplakala baba od žalosti. 

— Nisam li ti rekla, starče. Ne uspijeva bostan na 
svakome mjestu, 

— Šuti, babo, više znam ja nego li ti! Malena je, 
ali mora da -je naročito slatka. Hajde da je prodamo 
na trgu. 

Spremio djed lubenicu u kola i potjerao volove. 
Kad stigli nedaleko trga, reče: Babo, tjeraj kola, ja 
ću požuriti da nađem kupca. 

Ostavivši babu da vodi volove, sam pođe usred 
trga i stade vikati: 

— Pobrzajte ljudi, čudnu lubenicu prodajem! 

Skupilo se mnogo svijeta. Gledaju unaokolo, a u 

starca ništa nema. 

— Starče, gdje su ti lubenice? 

— Dolaze, dolaze, pripravite samo mnogo novaca! 

Otvorili ljudi kese i broje novac. Uto stiže i baba 

s kolima. 

— Daj da vidimo lubenice! rekoše ljudi. 

Otkrio djed kola, a u kolima samo jedna lubenica. 
Razljute se ljudi. 

— Čemu si nas nalagao, starče? Gdje su ti lu¬ 
benice? 

— Eh, ljudi, ne ljutite se! Koliko je obrodilo, toliko 
i prodajem. Ali, mnogo je slatka! Hajde, tko da više! 

— Šta ćemo tu pogađati! 

I pograbiše ljudi starca, baciše ga na zemlju i sta¬ 
doše ga tući toljagama: tupa, tupa! 

— Jao, Božji ljudi! — povika baba — izubijaćete 
mi djeda! Posvema ćete mu pocijepati odijelo! A ono 
je jedino u njega! 

Isprebijali ljudi seljaka i potom se vratili domovi- 
ma svojim. A starac svejednako leži na zemlji. Prodr- 
mala ga baba, a on ni makac. 


6 


81 






— Ej, istarče — povika ona — živiš li, ustani, ne 
živiš li, reci da dozovem svećenika! 

— Živ sam — odgovori djed — ali razmišljam kome 
da se pritužim! Caru ili sudiji! Car je odviše daleko! 

Stavili ponovo lubeničicu u kola i produžili put, 
Putem naiđe im ususret neki bogataš. 



— Ej, čovječe — reče starac — sreća što se sre- 
tosmo. Imam jednu lubeničicu. Zasadio sam čitav 
bostan, a eto samo ova urodi! Mora da je naročito 
slatka. Bogataš si, podaj mi šaku zlatnika, pa eto ti 
iubeničica! Da ti je poklonim, vrijedi više! Ne tra¬ 
žim te mnogo! 


— Dobro — nasmije se bogataš — Ali da se pošte¬ 
no pogodimo! Kad je razrežem, pa ispadne slatka, 
daću ti ne jednu, već dvije šake dukata; ne bude li 
slatka, ti ćeš mi dati svoja kola i volove, Pristaješ li? 

— Pristajem! 

— Jao, starče, ne daj! — povika baba — Ostaćeš 
bez volova! 

— Ti babo, jezik za zube! Pametniji sam ja od tebe! 

I razrezaše lubenicu. Okusi bogataš i povika: 

— U, kisela je kao ocat! Kola su moja! 

Okusio i djed, 

— A! — reče on — Čini mi se da je slatka! 

I zavadiše se. 

Uputiše sudiji. Pružili mu odrezak lubeničice, 
okusio sudija pa se namrštio: 

— Do sada uopće nisam jeo toliko kisele lubenice! 

— Oprosti! — reče starac — Možeš biti i pametan 
čovjek, ali se u lubenice nikako ne razumiješ! 

No sudac je riješio da kola pripadaju bogatašu. 
Djedu ostade samo polovina lubeničice. Uzeo on lu¬ 
beničicu i uputio dalje svojim putem. Baba uz njega. 
Išli i išli i odjedamput opaze: kraji puta sjedi čovjek. 

— Kuda si uputio? — upita starac — Ako si na¬ 
kanio sudiji, a ti se vrati. Pametan je čovjek, ali u 
lubenice se ne razumije ništa. 

— Nisam odlučio do sudije — odgovori putnik — 
Ja sam trgovac. Bio sam u poslu. Mnogo sam novaca 
zaradio i sad se vraćam kući, no u toj suši, prije nego 
sam prevalio polje, konj mi je poginuo od žeđi, a ja 
sam posve iznemogao. O, da mi je kap vode! 

— Vode nemam, ali imam lubenice! 

— Daj mi lubenice, djeda, daću ti punu šaku du¬ 
kata. 

— Ne tako! — odgovori starac — Najprije da se 
pogodimo! Okusi lubeničicu, pa ako ti je slatka, da- 
ćeiš mi šaku dukata, a ako je kisela, ti mi uzmi odi¬ 
jelo. Drugo nemam! 

— Dobro! saglasi se trgovac. 

— Jao, starče — uzvika se baba — kuda ćeš go 
ulicom!? 

— Suiti, babo, valjda sam pametniji od tebe! 

I djed pruži trgovcu lubeničicu, a taj je okusi. I 
kako nije dva dana kapi vode okusio, lubeničica mu 
se učini slatka, pa je čitavu pojede. 



— Sam šećer od lubenice, vjeruj mi! — reče on — 
Nikada još nisam toliko slatke jeo! pa veseo da se 
okrijepio dade djedu ne jednu nego dvije šake du¬ 
kata, 

— E! — reče starac — Nađe se eto najposlije čo¬ 
vjek koji se razumije u lubenice! 

Djed i baba radosno uputiše kući, 

— Eh, babo, vidje li da sam pametniji od tebe! — 
reče djed. 

— Priznajem, starče, — odgovori baba — tek mi 
reci istinu, je li uistinu bila lubenica slatka, jer ja je 
i ne okus ih? 


BLAGA RIJEČ 

Neki lovac imao dvanaest sinova. Svi bijahu zli i 
neposlušni. Razmišljao lovac kako da ih popravi. 
Jednoga dana sjedio on ispred svoje kuće i razmiš¬ 
ljao. Pored njega prođe neki starac s torbom o rame¬ 
nu. Zaustavi se starac i upita lovca: 

— Za čim žališ, lovče? 

— Žao mi je djece. Bog mi dao same zle sinove. 

— Ne žaili! — reče mu starac — Pomoći ću ti, ako 
mi pomogneš odnijeti torbu do kolibe. Mnogo je 
teška. 

Uzeo lovac torbu, pa kad stigoše kolibi, starac 
posegne u torbu, izvadi luk i tri strelice. Jedna bi¬ 
jaše zlatna, druga srebrna a treća željezna. 

— Saslušaj me — reče starac lovcu — pogledaj ove 
strelice. Izaberi koju ti drago između njih, pa uputi 
nakraj šume, tamo raste drvo s tri grane. Na svakoj 
grani ima po jedna jabuka. Uzmeš li zlatnu strijelu, 
njome ćeš oboriti najveću jabuku i postaćeš najbo¬ 
gatiji čovjek u svijetu. Uzmeš li srebrnu, oborićeš 
jabuku srednje veličine i postaćeš najjači čovjek u 
svijetu. Odlučiš li se za željeznu strelicu, oborićeš 
njome najmanju jabuku i imaćeš najblažu riječ u svi¬ 
jetu. Dobro promisli prije nego li se odlučiš što ćeš 
učiniti! 

— Što da razmišljam? — uzvikne lovac — Razu¬ 
mije se, uzeću zlatnu strelicu, postaću najbogatiji 
čovjek u svijetu, podijeliću sinovima novac i biće po¬ 
slušni. 

Starac ne reče ni riječi, dade lovcu luk i zlatnu 
strelicu, i lovac uputi drvetu. Napne luk i obori 
najveću jabuku. — S tutnjem pade jabuka na zemlju. 
Uze lovac jabuku, razreže je i kad je otvori, povika 
od uzbuđenja. Iz jabuke počeli padati dukati i umalo 
napada ih cijela rpa. Napunio lovac dukatima sve 
džepove, napunio i torbak, pa jedva sve ponio kući. 
I već s vrata vikne sinovima: 

— Ah, vi nemimjaci, dođite brzo da vidite što vam 
nosim! 



Skupiše se sinovi oko oca, a on prospe ispred njih 
dukate i podijeli sve blago među sinove u jednake 
dijelove. No kad to vidješe najstariji sinovi, razljute 
se i viknu: 

— Mi smo najstariji, nama treba da je i najviše 
blaga! 

Ražali se to ocu, no ne reče riječi, nego pred sta¬ 
rije sinove pribere veće rpe dukata. Onda se uzbu- 
niše mladi. 

— Nije tako pravo! Stariji mogu i sami da zarade. 
Nama daj više! 

— Nezahvahuci! povika lovac — Kad je tako, ne 
dam nijednome ni probijene pare! 

Pokupi dukate, ali sinovi navale na nj i pootmu 
mu sve dukate. Nasta među njima i tuča. Lovac je 
jedva uspio da pobjegne. Sjetio se starca i uputio do 
njega, 

— Bog te poživio, starče! Pomogni mi opet! 

— Zašto? Što se dogodilo? Postao si najbogatiji 
čovjek u svijetu, pa zar nisi umirio sinove ? 

— Pravedno sam bogatstvo razdijelio među njih, 
ali kad vidješe zlato, poludješe, i nitko im ne bi izi¬ 
šao na kraj. 

— Zlo te stiglo, lovče! Hajde, da ti ponovo po¬ 
mognem! Izaberi jednu između preostalih dviju stre¬ 
lica. No sada, prije nego li odapneš luk, treba da tri 
dana postiš. Koju ćeš dakle strelicu odapeti? 

— Daj mi srebrnu, djeci mojoj treba toljaga! 

Ne reče starac ni riječi, već dade lovcu izabranu 
strelicu. Sjedio lovac tri dana gladan ispod jabuke, 
a onda napeo luk, odapeo i oborio jabuku srednje 
veličine. Razrezao jabuku, a iz nje ispade malena 
toljaga. Rasla i rasla i dosegla i dva metra duljine. 
Jedva što ju je lovac primio u ruku, osjeti u sebi sil¬ 
nu snagu. Vratio se kući, izmlatio sinove i oduzeo 
im dukate. No kad je zaspao, sinovi se dogovore i 
otmu mu toljagu i dukate. Pobježe lovac od kuće, 
sjede usred šume na kamen i zaplače. Uto stiže do 
njega starac. , 

— Čemu plačeš? upita ga — Učinih te najbogatijim 
i najjačim čovjekom u svijetu, pa zar nisi zadovoljan? 

— Zadovoljan sam, ali sve pođe po zlu. 

— Eh, onda uzmi željeznu strelicu. Možda će ti 
ona pomoći! No treba da gladuješ šest dana. 

Ne preosta lovcu drugo, već uze željeznu strelicu 
i ode pod jabuku. Šest je dana gladovao, potom na- 
tegnuo luk, odapeo i oborio najmanju jabuku. Raz¬ 
reže je, a ono u njoj ništa. Rasrdi se lovac, pa kako 
je teško izgladnio, pojede je. No jedva što je jabuku 

pojeo, postade veseo, zadovoljan, i razgovorljiv. I ka¬ 
ko- je pričao, tako se samu sebi smijao. Toliko su mu 
vesele i lijepe riječi ispadale na usta. Nikada ranije 
nije mu riječ bila takova. Sretao putem ljude gdje se 
prepiru, neke gdje se i tuku, a jedva što bi im on pro¬ 
govorio, smirili bi se, udobrovoljili i postajali blagi 
i dobri. 


Vratio se kući sinovima. Sinovi kad ga opaziše, 
potrčaše da ga istuku, no on pruži prema njima ruke 
i povika: 

— Eh, koliko imadem dobru djecu! 

Jedva to čuše, sinovi se ocu nasmijaše, stadoše ga 
grliti i plakati od radosti. 

Obradovao se mnogo i lovac, jer je razabrao da 
je učinila blaga riječ ono što nisu mogli da učine ni 
zlato, ni srebro. 


ČUDNOVATI PJEVAČ 

U neko doba živio veoma bogat čovjek. Žitnice 
bile mu pune pšenice i ječma, no bio je tolika škrti- 
ca da je sam jedva jedampuit na dan jeo, a svoje je 
magare hranio samo svakoga drugog dana. 

Sjedio škrtica jednoga dana i razmišljao: 

— Postadoh silan rasipnik: suviše je magaretu sva¬ 
ki drugi dan obrok ječma. Upropastiće me to! 

I on odluči da od sada magare hrani samo jedam- 
put u sedmici. No već trećega dana počne magare 
revati, pa revalo čitav dan i cijelu noć, ali uzalud. 
Škrtica mu ne dade hrane. 

Čuli susjedi revanje pa dođoše da vide što se to 
dogodilo. Kad vidješe magare, mahom se domisliše 
u čemu je stvar pa rekoše u šali: 

— Prehranio si magare, pa je zato i diglo takvu 
viku. 

— Jest — povika škrtica — Znao sam ja da sam 
postao rasipnik! Od sada neće jesti nego samo je- 
damput u mjesecu! No, recite mi kako da ga za to 
kaznim? 

— Priveži mu metlu o rep! našali se netko. 

— I zvonce mu priveži o vrat! reče opet netko 
drugi. 

— I ovjenčaj ga vijencem! reče treći, 

I sve što mu susjedi rekoše šale, sve to uradi 
glupi škrtica, pa učini od magareta plašilo koje ipak 
nije šutjelo. 

Živio u selu neki šaljivac, došao škrtici i reče mu: 

— Eh, čiko, s ovim magaretom možeš da zaradiš 
golemo bogatstvo! 

— Kako? 

— Tako! Zar nisi do sada razabrao da je tvoje 
magare rođeni pjevač? Takvi čudni pjevači rijetki su. 
Kako si ga iskitio, provedi ga selima i gradovima pa 
ćeš nakupiti novaca! 

Poslušao škrtica i poveo magare selima i gradovi¬ 
ma. Skupljali se ljudi i gledali, i smijali se i darivali 
novcem škrticu. Skupio škrtica čitavu torbu novaca, 
vratio se kući, sakrio novac i odlučio da ponovo pođe 
na put, Šaljivac dođe mu i opet pa mu reče: 



— Ne odlazi više u sela da skupljaš paru po paru, 
nego ti ravno uputi do cara. Kad on čuje tvoga pje¬ 
vača, daće ti cijelu torbu zlata. 

Obradova se škrtica i uputi ravno carskom dvorcu. 
Stigavši pred palatu reče carskim slugama: 

*— Javite caru da mu vodim čuvena pjevača. Ne¬ 
ka skupi sve dvorane i caricu da čuju pjevača. 

Rekoše to sluge caru. Skupio car svoje dvorane i 
zapovjedio da mu predvedu čudne goste. Unišao 
škrtica s magaretom pred cara, a kad ih car vidje 
poviče: 

— Kako smiješ da izvodiš preda me takvo plašilo? 



— Nije to plašilo, svijetli care, nego čudesan pje¬ 
vač! Sad ćeš se uvjeriti! 

Škrtica povuče magare za ušku, a magare zareva 
tako strašno da je carica od straha pala. Razljuti 
se car. 

— šuti! viknuo je car na magare, ali magare nije 
zašutjelo. Strčale se sluge, stale magare tući, vući ga 
za rep, ali magare nikako da prestane revati. 







— Zatvorite čovjeka zajedno s magaretom u tam¬ 
nicu! zapovjedi car — Ne umukne li to magare do 
sjutra ujutru, obojicu ću objesiti. 

Zatvorili škrticu i magare, no magare je sad stalo 
još jače revati. Uzbunio se škrtica šta će, ako to ne- 
srećno magare ne prestane revati. Stao on magare 
tući, a ono počelo mlatiti kopitima i bacilo škrticu 
kao vreću na zemlju. Onda stane škrtica moliti ma¬ 
gare i cjelivati ga, ali magare nikako da zašuti. 

Minula noć i dolazio čas kad će magare i škrticu 
objesiti. Stiže u tamnicu šaljivac i reče škrtici: 

— Daj mi ključeve od tvoje žitnice, i ja ću te spa¬ 
siti smrti! Ne preosta mu drugo. Dade ključeve, a 
šaljivac ode njegovoj kući, natovari tri stotine kola 
žitom i stiže pred tamnicu. Tu stane magaretu davati 
vreću za vrećom ječma, pa je magare iza svake vre¬ 
će sve manje i sve slabije revalo, a kad je izjelo i 
posljednju, posve umuknulo. 

— Gle, nezasitne životinje! Biće, otkako se rodila 
nije nikada ništa jela. 

Zastidi se škrtica i odvede magare da se ukloni 
pogledima ljudi. No kad magare stiže do pred tam¬ 
nicu, sruši se. Uzelo je nakon dugoga gladovanja 
ujedamput suviše hrane pa se nadulo. Škrtica se sam 
vratio kući, ostao bez magareta i bez ječma. 

Emil Koralov 


KAKO JE CVIJEĆE POSTALO RAZLIĆNE BOJE 

Sunce je jedva zaželjelo »Laku noć!«, kad u košnici 
zapiskuta glas pčelice: 

— Ne mogu više! Ništa ne mogu da nađem! Jedva 
se vratili! Skilah se i skitah, bez snage ostadoh! 

— Ja također! javi se drugi glasić. 

— I ja! I ja! I ja ...! zabruja čitava košnica. Za¬ 
prepasti se matica — kraljica, uspravi se i povika: 

— A tko će hraniti dječicu? To su vaša braća i 
vaše sestrice! 

U košnici nastade muk. U golemoj tišini iziđe je¬ 
dna između starih pčela, pTiđe kraljici, pokloni se 
i reče: 

— Majko, kraljice, svi mi volimo mladunčad, jer 
su naša braća i naše sestrice. Zamalo će i oni biti 
nalik nama. No vidi majko, ne možemo im naći hra¬ 
ne! Iziđi napolje i pogledaj: sve je cvijeće jednake 
boje. Ne možemo razlikovati, koje je za nas, a koje 
nije. 

Proviri matica-kraljica glavu iz košnice i vidje: 
zaista sve cvijeće bijelo, kao snijegom osuto. 

Nije dugo razmišljala, rastvorila je krila i poletjela 
poput vihora u visine. I u času kad se djeda Gospod 
upravo bio spremio da upali prvu zvjezdicu, padne 
pred njega kraljica pčela. 

— Djedo Gospode! 

— Govori, što je dobro? 

— Djedo Gospode — progovori zaduhano kraljica 
— poginućemo od gladi. Spasi nas! 

— Zašto, kraljice? Ta zemlja je bogata cvijećem! 

— Jest, ali sve je cvijeće iste boje. Moja djeca ne 
mogu da mu raspoznaju razlike. A sve cvijeće ne da¬ 
riva ih nektarom. Čitave dane oblijeću, a opet ne 
mogu skupiti hrane. Pogledaj, ni sam nećeš naći 
među cvijećem razlike. 

Sagnuo Djeda glavu, pogladio bijelu bradu i prihva¬ 
tio zapor jednoga prozora. Otvorio prozor, a iza otvo¬ 
ra ukazala se na tamnome obzorju dubina. Kroz nju 
vidjelo se ravno na zemlju. A na zemlji mrak. Uspra¬ 
vio se potom Gospod, prihvatio uže i njime zatresao. 
Zazveči širokim nebeskim prostorima glas zvonca. 
I javi se anđeo. 

— Upali zvjezdice! — reče djeda Gospod. 

I bezbroj nestašnih anđelića začas se sa svjećicama 
u ruci razbježa po nebeskome svodu. Zadrhtaše po 

njemu zvijezda za zvijezdom, pa se najposlije pojavi i 
mjesec. Mekano svijetlo razasu se zemljom. 

Ponovo pogleda djeda Gospod na zemlju. I pri svi¬ 
jetlu zvijezda i srebrnaste mjesečine vidje da je uisti¬ 
nu sve cvijeće sniježno bijele boje. Svratio pogledom 
ovamo, svratio onamo, ne može da razabere cvijet 
od cvijeta. 

— Tako je — obrati se matici-kraljici — stvorio 
sam sve jednake boje kako među njima ne bi bilo 
nenavisti. No. .. umiri se! Već u zoru biće sve dru- 
gojačije! 

Matica-kraljitca rastvori krila i poleti na zemlju. 

Pred rani jutarnji mrak djeda Gospod spusti se u 
pratnji jednoga anđela na zemlju, a slijedilo ih bez¬ 
broj anđelića, Svaki je nosio po lončić boje i po jedan 
kist, I kad stigoše na zemlju, dadoše se na posao. 
Gospod je odlazio od cvijeta k cvijetu, i svakome 
odredio drugojačiju boju i oblik. Taka stiže i do ma¬ 
ka te dade i njemu nov oblik i odredi mu boju. 

Pored maka gušila se skromna potočnica. Djeda 
Gospod pogleda je i zapita kakvu novu boju želi, 

Potočnica se podiže, ispruži tanahni vrat i zagleda 
se u oči Gospodove. A one su bile modre. Zagleda 
se potom potočnica i na nebo. I ono je bilo modro, 
Nasmjehnu se. I Gospod se nasmiješio i rekao: 

— Razabrao sam, hoćeš da budeš poput neba mo¬ 
dre boje. Neka bude! to reče i ode dalje. A potočnica 
nastavi da produžuje vrat i da gleda u nebo. 

Mak uzdrma ivančicu i oboje se stanu grohotom 
smijati, U to mak osjeti da ga netko drma za tiho. 
Pogleda, a to pred njim anđeo. Oko njega bezbroj 
anđelića. Svi imadu po lončić boje i kist. Svi posma- 
traju mak sa smiješkom. 

— Tvoja boja? upita ga anđeo. Otvori mak široko 
oči, misli, ali nikako da se sjeti boje. Zastidi se i od 
stida porumeni. 

— Govori, kakvu ti je boju Gospod odredio? povika 
anđeoipograbi ga za obje uske. — Govori, žuri nam sel 

Mak je šutio. Sva mu krv udari u glavu. Sav se 
zarumenio. 

— Ha, eto.., ! povika opet anđeo — Ti si se sam 
obojio! 



Pri tome dade rukom znak jednome bijelom anđe- 
liću. On je doletio k anđelu. U lončiću imao je crnu 
boju. Natopi kist bojom i pruži anđelu. 

Anđeo uze kist i namaze mak crnom bojom po ru¬ 
menome obrazu. 


I 

— To neka ti je od mene! — reče anđeo pa poleti 
dalje da dostigne Gospoda. Proslijede mu put i ostali 
anđelići i izgubiše se u daljini. 

A mak od toga doba ostade rumena lica i crnih 
očiju. 

KAD RUŽE CVATU 

U nekome selu živjeli majka i sin. Živjeli skromno, 
i jedno se drugom radovalo. Nizale se godine, pa je 
momčić rastao. Rastao je i pjevao. Umorni seljaci 
vraćali se s polja, večerali i pripremali se za sjutraš- 
nji rad, a momak bi sjeo ispred svoje niske kućice i 
započinjao svoje pjevanje. Nije to bilo obično, nego 
upravo čarobno pjevanje. 

Slušali seljaci i divili se pjevanju, zaboravili svoje 
nevolje i opijeni pjesmom oborili glave i zaspali. No 
jednoga dana bolest srva istrošeno tijelo majčino i 
ona umrije. Ostao momak sam u svijetu i teška tuga 
navalila na njega. Nije izdržao. Rano, u jedno pro¬ 
ljetno jutro, ostavi selo i... nestane ga. 

Stigao je gori Balkanu i tu se u njenoj beskrajnosti 
izgubio ljudima s vida. U samoći nastojao je da smiri 
svoju tugu. Pjevao je kao ptičica na šumskom drveću. 

Jednoga dana nađe se na nekoj čudnoj poljani. Do 
njega žuborio potočić, a po polju rascvalo se cvijeće 
čitave gore Balkana. Bilo je tu različnoga cvijeća, a 
nad svime modro obzorje. 

Nije se momak mogao uzdržati, naduo prsi i iz pu¬ 
na glasa zapjevao. Pjesma mu se sljubila sa šaputa¬ 
njem šume, mirisima cvijeća, i nosila se daleko, da¬ 
leko po beskrajnoj planini. 

Kad je prestao pjevanjem, pričuje mu se ljudski 
glas. Obazre se unaokolo, ne vidje nigdje nikoga, do 
cvijeća i šume. Tek na kraju poljane opazi kolibu 
sazdanu od bršljana, a ispred kolibe slijepu staricu. 
Pokraj starice prazan vrčić. 

Uputio momak do starice, uzeo vrčić, napunio ga 
vodom, postavio pred staricu i rekao: 

— Eto, starice, donesoh ti vodice! 

— Zahvaljujem ti, sinko, zahvaljujem! 

— Tko si ti, starice? I kako to da živiš sama u toj 
šumi? 

— Ne pitaj me, nego slušaj! Pogledaj, u ustima mi 
ostao samo jedan zub. Primi ga, izvadi ga i čuvaj ga 
dobro. Nađeš li se kadgod u nevolji, izvadi ga, po¬ 
gledaj ga i što poželiš, to će se i dogoditi. 

Pograbi momak zub i izvadi ga starici iz usta. 

—Tako, to je moj dar za divnu tvoju pjesmu. A 
sad se spomeni majčinih riječi i ostavi šumu. Pođi 
među ljude, 

Zatresao momak glavom, i učini mu se kao da se 
probudio iza sna. Spomenuo se majčinih riječi: 

— Kad umrem, sinko, pjesmom ljudima zasladuj 
rad, a san neka im je tvojom pjesmom sladak. 

I momak zađe ponovo među ljude. Pjesmom sti¬ 
že čak i pred carski dvorac. Čula mu pjesmu mlada 
carevna i zavolje ga, Zaželjela da mu bude žena, ali 
znala je da to nije moguće, jer otac to neće nikada 
dozvoliti. Odluči da pobjegne s čudesnim pjevačem. 
I kad stiže noć i pokrije zemlju crnim velom, pobje- 
goše zajedno i carevna i momak. 

Doznavši za to car, razljuti se veoma i pošalje za 
njima straže u potjeru. Posljednjim snagama stigoše 
carevna i momak planini. Umorni od puta jedva što 
legoše i zaspale. 

Probudio ih glas, kao dječji plač. Skočili oboje iza 
sna, ali glas se smirio... Začas opet se ponovio. Po¬ 
čeli puzati pažljivo naprijed, i pred očima im se uka¬ 
že strašan prizor: golema zmija ovila se oko vitka 
tijela jelenčetu i sve ga jače sapinjala, približavala se 
glavi njegovoj da ga proguta široko razjapljenim usti¬ 
ma. Momak izvadi nož, razreže hladno tijelo zmijino 
i oslobodi jelenče. 

Jedva što je to učinio, iskoči iz šume stari jelen 
i reče ljudskim glasom: 

— Dobri ljudi, kako vam se mogu odužiti? 

— Progone nas, prenesi nas nekuda daleko odavle. 

— Uzjašite na me. Držite se čvrsto. 

Uzjahali, a jelen potrči, kao da leti. 

Odnio ih je daleko, daleko, pa tu oboje stade ži¬ 
vjeti mimo i sretno. Skalupili kućicu i posadili oko 
nje cvijeće. 

Pjesmama momak ljude zadivio, pročulo se za nj 
daleko. Slava mu rasla brzinom, pa tako doprije i do 
cara. 

Car odasla vojsku i obeća vojnicima golemu na¬ 
gradu, ako mu dovedu žive i carevnu i momka. Voj¬ 
nici prokrstarili i zaposjeli sve putove. Jednoga ju¬ 
tra opkolili kućicu i malo po malo stezali sve više 
prostor oko nje. Uplašili se momak i njegova žena 
kad vidješe da su opkoljeni. 

— O da se samo prerušimo u ptice, mogli bi smo 
se odavle osloboditi! poviče plačući carevna. 

Momku se zaiskre oči. Posegne u džep, izvadi rup¬ 
čić razdriješi na njemu čvorić pa ugledavši zub u 
njemu zavezan, spomene se riječi staričinih. 

— Što zaželiš, ispuniće ti se! 

— Da postanemo ptice! povika momak, i u taj čas 
poletješe dvije sive ptičice visoko nad glavama za¬ 
prepaštenih vojnika. Bilo je to mjeseca svibnja. Ruže 
su cvale. Ptičice savile gnijezdo na ružinu busu, žen¬ 
ka snijela jajašca i sjedila na njima pa izvalila mla¬ 
de. Mužjak pak pjevao i biljisao divne pjesmice. I 
izvale se iz jajašca čudne, čudne ptičice — slavuji. 

I otada do danas kad ruže cvatu, slavuj sklada bi¬ 
serne pjesmice u ružinu busu i njima veseli svoju 
drugaricu. 

Vladimir Malčev 


SIN POMORCA 

Valovi udarali o obalu. More ličilo razbješnjeloj 
nemani. Posve nisko nad zemlju legoše teški oblaci. 
Jedan jedini svjetionik svijetlio je na obali u noć. 
Ribari se već odavno povukoše u svoje kućice i za- 
spaše 'tvrdim snom. Samo u jednoj kućici žmurilo je 
blijedo svijetlo. U sobici, na podu pod prostiračem 
skutrilo se troje dječice, a do njih tiho se molila na 
koljenima majka. 

Ujedamput netko snažno udari o vrata. U sobicu 
utrča dvanaestogodišnji dječarac, U očima živio mu 
strah, lice mu bijaše preliveno smrtnim bljedilom, a 
kosa vjetrom razbarušena. S dječarcem naleti u so¬ 
bicu i bura. Zidovi kućice se zatresli, svjetiljka zalju¬ 
ljala, prozorče zadrhtalo od studeni. Ugasnuo i fenje- 
rić što ga je nosio dječarac u ruci, 

— Majko, vidjeh ga... bio je on. .. Čuh, gdje uda¬ 
ra veslima ... Kako da mu pomognem, majko? 

Majka pogleda sina i licem joj se razvuče strašna 
bol. Gotovo je zanijemila, Samo je položila ruke na 
tjeme najmlađega djeteta koje je čas prije zaspalo. 

— Da probudim susjede? brzo upita momčić i ne 
dočekavši majčina odgovora, istrči u noć i otisnu se 
što su ga noge nosile prema obali. Začas nađe se pred 
kućom najbližega susjeda i stade mu udarati o vrata. 

— Tatica je na moru .., Hej, čičo Stojane, da ga 
potražimo. Čini mi se, nije daleko od obale ... 

Govorio je brzo, bez predaha. Vrijeme je bilo dra¬ 
gocjeno. A izjutra javi se saneno krupan glas ribara: 

— Idi, Rajčo, urazumi se, momče! Za takva vre¬ 
mena samo Bog može da spase tvoga oca! 

Posljednje riječi odnese vjetar i rastrese ih širokim 
morem. Rajčo ih nije čuo. Brzao je kućici drugoga 
susjeda ribara. 

— Večeras mi bura odnese lađu, Rajčo, ne mogu ti 
pomoći! dobi odgovor. I u najkraće vrijeme Rajčo 
obiđe sve ribarske kućice, ali pomoći ni otkuda. 

Nitko se ne usudi na mare koje je postajalo sve bješ- 
nje i bješnje, Siromašno momče posljednjim snagama 
natisnu obali, tu časak stane i umorom promukla 
glasa povika: 

— Tatice, tatice, samo još časak ustraj! Eto me la¬ 
đom u pomoć! 

Bura je bješnjeia, a njemu se učinilo da čuje uda¬ 
ranje očevih vesala. Čudesnom snagom Rajčo rinu 
s obale u more jednu lađu. Bila je jedna između naj¬ 
većih, ali razbješnjelim valovima opet samo igračka. 
Koliko puta zaprijeti Rajči opasnost da će se lađa 
preokrenuti, ali on je uprkos debela mraka svakome 
valu i svakoj opasnosti vješto izbjegavao. Tako je 
lutao po razbješnjeloj morskoj pučini, a slabi mu dje¬ 
čji glas kušao da nadviče huku mora. 

— Tatice, tatice, ozovi mi se, tatice! 

Ujedamput začuje nedaleko sebe očajan krik: »Po- 

mozite!« Snaga mu poraste i on upravi lađu smjerom 
otkuda je dolazio vapaj. Uskoro se netko čvrsto ulovi 
za lađu, lađa se nagne i prevrne i začas se dva ljud¬ 
ska tijela nađoše u grčevitu zagrljaju i u borbi da se 
domognu lađe što ju je vjetar sve jače i sve više odno¬ 
sio na pučinu. No uto golem val ponovo baci lađu 
u neposrednu njihovu blizinu. Odrastao i snažan čo¬ 
vjek porinu naprijed dječaka, zapliva i uskoro se obo¬ 
jica nađoše pokraj malene orahove ljupine. Uhvate se 
za nju rukama, preokrenu je i mukom se popnu u nju. 

Noć bivala sve tamnija i tamnija. Jedan drugome 
nije mogao zagledati u lice, a umorni nisu progovorili 
riječi. Jedina misao bila im toga časa da se domognu 
obale. Čitavu noć borili se čovjek i dijete s valovima 
i najposlije Rajčo u borbi klonu i obnemogao pade na 
dno lađe. Jedva pred zoru ponešto otvori oči. Pogled 
upre u čovjeka koji se posljednjim snagama borio 
s nevremenom. Očajno je uzdisao. Ujedamput dje¬ 
čarac razrogači oči neugodno iznenađen, a potom vri- 
snu očajno: ... Čovjek u lađi nije bio njegov tatica. 

Kad je rano ujutru lađa najposlije doplovila k obali, 


ribari dočekaše je puni uzbuđenja, odnesoše dječaka 
na rukama njegovoj kući, gdje ga primi zaplakana 
majka i tri sestrice zaplašena pogleda. No najuzbud¬ 
ljivije dočeka ga otac. On je znao kolika je bura bjes¬ 
nila minule noći. Ona mu je lađicu razbila u koma¬ 
diće, i sam Bog znade kako se on domogao obale. 

Podigao je sina na ruke i pritisnuo ga uza se. Na 
oči navriješe mu suze radosnice. I majka je zaplakala, 
i sestrice su zaplakale, i mnogome se ribaru suzama 
ovlažile oči. Nisu gotovo smjeli zagledati hrabrome 
dječaku u oči. Stid ih podilazio, gdje njih, prokušane 
i borbama s vjetrovima vikle mornare posrami to 
hrabro momče ... No radost što se spasoše i otac i 
sin pomalo ušutka njihov stid .., 

Međutim, ujedamput odnekuda se između ribara 
probi do kućice i začuđene porodice Dončo Smokat, 
zvan i »Okorjelo srce«. Stao je tu snažan i golem. 
Nikada do tada nije on prekoračio praga ove, ni 
uopće bilo koje ribarske kućice .,. Dončo Smokat bio 
je omražen i nenavidan čovjek. Ljenjiv, krao je riba¬ 
rima pune košare riba i odnosio ih krčmaru. Imao 
je ženu i sina, ali se nije za njih starao. Ribari ga 
nisu trpjeli, ponajmanje Rajčov otac. Jedamput mu 
je Dončo pokrao sve ribe što ih je nahvatao teškom 
mukom. A nitko mu nije smio učiniti bilo što nažao, 
jer je bilo teško obračunavati s čovjekom njegove 
snage i golemosti, 

I eto sada se nađe taj gorostas ujedamput na pragu 
kućice oduprt tjemenom o gornji dio vratnica, Koštu- 
njave ruke pružio je naprijed prema Rajči i njegovu 
ocu, glavu okrenuo ribarima a izbuljene oči gledale 
mu turobno kao da i one mole kako su mu toga časa 
molila usta ,.. 

— Braćo, ne mrzite me! Ove noći Gospod mi otvori 
oči,.. Učinio je to pomoću ovoga dječaka ,.. Kad me 
spasao smrti, spomenuo me moga sina ... treba mi se 
za nj brinuti... 

To reče Dončo Smokat i otkrenuvši golemo tijelo 

od vrata sagne se i iziđe. Ribari su ga pratili pogle¬ 
dima ne progovorivši riječi,.. 

Donco je održao riječ. Stao se starati za svoju po¬ 
rodicu i raditi. Nitko mu više nije govorio »Okorjelo 
srce«, jer je dokazao da ne zaslužuje taj prijekor. 
Srce mu se odražavalo na širokome i suncem opalje¬ 
nome licu po kome se često prelijevao i smiješak; 
naročito kad bi susreo kraj obale bljedolikoga i njež¬ 
noga Rajču koji se tu znao zagledati u more ... 


ALJOŠKA 

Kišilo je. Krupne kapi otskakivale su mutne iz lo¬ 
kvica nastalih na ulici, i sve više zamućivale prozor- 
čić podzemnoga stana. Mali Aljoška nije više mogao 
da gleda kroza nj. A to mu bijaše jedina razonoda, 
jer u tome podzemnom stanu nije imao ni igračaka, 
ni slikovnica. Dolazio mu samo Vanja, sin susjedice 
koja ga je nadzirala za vrijeme dok mu se majka 
nalazila na radu. 

Posljednji put dune Aljoška u staklo i obriše ga sit¬ 
nom rukom kako bi s njega otstranio blato; vidio je 
da tako radi i majka, onda se skinuo sa stolice i po¬ 
vukao u kutić svoje sobice. 

Tama je sve više nadolazila. Izvana nije u sobicu 
dopirala nikakva buka, jer je kuća u kojoj je stanovao 
Aljoška sa svojom majkom bila na kraju grada. Samo 
je po prozoru kuckala kiša. 

I tako povučen u kutiću sobice Aljoška se sjetio 
majke. Ona je dolazila kasno noću kući, pa joj on 
nikada nije mogao da zaželi »Laku noć!« Mjesto nje 
donosila mu uveče hranu Vanjina mati i ona ga 
uspavljivala. A ruke u te žene bile su teške i kad 
bi mu njima prolazila po obrazima, osjećao je koliko 
su hrapave. Vanjina majka bila je pralja I glas je u 
nje grub, a kad psuje Vanju samo viče i viče ... 


I sravnjujući Aljoška svoju majku s Vanjinom, po¬ 
stade mu u duši teško i on zaželje da ga pomiluju 
majčine nježne ruke, da ga zagolica njezina cma kao 
svila mekana kosa i da mu zapjeva tihamo: »Spavaj 
dijete moje, spavaj!« 

U tim mislima nađe ga Vanja koji je stigao sav pro- 
kisao. On je zapalio svjetiljku na zidu i na prazan 
stol postavio hljeba i nešto sira, 

— Aljoška, hajde da večeramo! rekao je — Onda 
će mi doći majka pa će te spremiti spavati! 

No Aljoška nije se maknuo s mjesta. Modre mu 
oči bijahu široko otvorene i čudno se sjahu, Vanja 
ga začuđeno gledao. 

— Hajde, Aljoška, već je kasno ... Majka će mi 
sada nadoći... Ispsovaće me ... Aljoška ... 

I snažan dječarac Vanja prisluhnu nečemu. Učinilo 
mu se da čuje majčine korake. Uplašena pogleda za¬ 
gleda se u vrata. Ništa, nitko nije dolazio. To je samo 
kiša nekoliko puta snažno udarila o prozorčić. 

Onda se Aljoška digne, pristupi Vanji, položi po¬ 
vjerljivo svoje ručice u njegove ruke, a glasić mu za¬ 
zvoni poput srebrnoga zvonca u tišini studene sobice. 

— Vanja, odvedi me mojoj mamici! Hoću da je vi¬ 
dim! 

— No ... kušao se oduprijeti Vanja. 

— Povedi me!... Mama mi je obećala pravo pse- 
tance. Donese li, darovaću ti to psetance, samo me 
odvedi mamici! 

Iskušenje bijaše za Vanju veliko. Psetance! Bijelo, 
kovrčaste dlake, psetance kakvo vode sa sobom u 
šetnju gradske gospođe! Takvo si psetance on već 
davno želio. I ne razmišljajući mnogo on povede Aljo- 
šku sa sobom, Kišilo je sve jače. Ulice bijahu posve 
prazne. Dva dječarca stisnuti jedan uz drugoga kora¬ 
čali su tamnojm ulicom prema isvijetlome središtu 
grada. 

Sat kasnije potpuno proklisli zastadoše ispred neke 
kavane. Vanja ostavi tu ispred vrata Aljošku i vrati 

se kući. Nesigurni mu koraci odavahu strah kojim se 
vraćao i sve ono što ga kod kuće čeka. Ništa, za pse- 
tanee, bijelo i kovrčasrtom dlakom prekriveno, on će 
sve pretrpjeti. 

Po golemim kavanskim prozorima bile su spuštene 
zavjese, no za sreću Aljoškinu na jedinome prozoru 
nije zavjesa prekrila jedan ugao stakla. Tu Aljoška 
prisloni lice uz staklo i zagleda se u kavanu. U po¬ 
četku nije mogao ništa jastno da razbere. Bio je su¬ 
više uzbuđen da bi mogao sve mirno posmatrati. 
No malo pomalo otrese se uzbuđenja. Vidio je: sjede 
oko okruglih mramornih stolova ljudi. Puše i razgo¬ 
varaju glasno. To ga smete u prvi čas, jer nije bio vi¬ 
čan glasnome govoru. No kad zapazi majku koja obi¬ 
lazi stolove s poslužavnikom u ruci, prođe ga strah 
i on zaboravi na sve ... 

O koliko mu se pričinila malenom u bijeloj pre- 
gačici! A koliko bijaše samo lijepa! Jako, gotovo sun¬ 
čano svijetlo što se razlijalo po prostoru s golemih 
električnih svjetiljaka na stropu, prosulo se po njenoj 
kosi poput zlata. Topao, zagušljiv kavanski uzđuh 
nahukao joj po obrazima rumenilo, a oči su joj sjale 
i blistale. Aljoška je pače vidio i medaljon u kome je 
majka nosila uokvirenu sliku njegova tatice. I obuze 
ga tolika radost da je u času, kad mu se majka pri¬ 
bližila mramornome stolu što je bio smješten tik do 
prozora, izgubio svaku strpljivost i viknuo: 

— Mamo, mamice, mamo! 

I sad se dogodi nešto neočekivano. Poslužavnik u 
ruci njegove majke zaljulja se, nagnu i čaše napu¬ 
njene kavom padoše na pod ... 

Ujedamput netko gotovo u neposrednoj Aljoškinoj 
blizini povika: 

— Ah, ti, nespretno čeljade! Ako nisi sposobna za 
konobaricu, onda ostani kod kuće! Razbila si mi naj¬ 
ljepše čaše i još si poprskala kavom hlače gospodinu! 

Bijedna žena stajala je posvema blijeda i smetena. 


— Oprostite, šapnula je zbunjeno, oprostite, uisti¬ 
nu nisam htjela ... 

U srcu Aljoškinu skupi se toliko boli da se nije mo¬ 
gao suzdržati, već otvori teška kavanska vrata i uđe 
u kavanu. Nitko nije zapazio kako se probio do suro¬ 
voga čovjeka koji je već sjedio za kasom, i kako je 
podigao ručice prema njemu sav uzrujan, pa povikao 
glasom kakvim on nikada do tada nije govorio: 

— Čujete li, gospodine, ne psujte mi majčicu. Ona 
nije kriva. Ja sam je zvao ... Ja sam krivac ... Ne 
psujte je, čujete li, inače ... 

Aljoška nije dovršio. Dvije nježne ruke podigoše ga 
visoko, topli zagrljaj zagrije mu slabašno tijelo, bez¬ 
broj poljubaca osuši mu mokru kosu, a sretan smi¬ 
ješak rasprši mu tešku bol. 

Onda se čovjek koji je sjedio za kasom, približi 
majci i djetetu. 

— Oprostite! rekne majci, a djetetu pruži velik 
mliječni kolač. Dijete mu otkrene lice samo da ga ne 
mora gledati i grčevito stisne prste da ne primi 
dar... 

Kad*su se o ponoći vratili kući i majka i Aljoška, 
kiša je prestala. Na kraju grada šumjelo je po gra¬ 
bama voda. Majka je dijete pritisnula uz grudi, gri¬ 
jala ga dahom i nešto mu govorila. Teško je bilo 
razabrati što, no bilo je jednako toplo kao i majčin 
naručaj. 

— Aljoška, moj mileni, ponio si se kao pravi ple¬ 
mić. Tako bi se ponio i tvoj otac da je živ. Dostojno 
si obranio čast svoje majke koja osim tebe nema 
nikoga tko bi je zaštitio u svijetu. 0, koliko ti za¬ 
hvaljujem, Aljoška, koliko ti zahvaljujem! 

Kalina Malina 

ORAČ I VRAG 

Kasno u noć iziđe vrag iz grada, popne se na brzo¬ 
javni stup i posljednjim pogledom zaokruži unaokolo. 
Električne svjetiljke' sjaju poput krijesnica. Negdje 
izdaleka čuje se radio. Vrag zahihoće zadovoljno. 
Toga dana svršio je mnogo posla. Još je življe sada 
u njegovu carstvu. 

Vrag me htjede ostati više u gradu i zaputi dru¬ 
mom. Put je vodio u obližnje selo. No kad se približio 
selu, već se sunce stalo uspimjati po obzorju, a pijetli 
zapjevaše prvu zoru. Čulo se i mukanje goveda i la¬ 
vež pasa, a kola ranoranilaca već su škripjela u 
poljima. 

— Zakasnio sam! pomisli vrag. — Leći ću u jarak 
pokraj njive. Tu me neće nitko opaziti, I onako nije 
mi do sela. 

Vrag pregazi njive i stade na Enčovu polju. Jutro 
se rodilo, a prvi traci sunca zadrhtali po rosi. Njive 
oživješe ljudima i govedom. 

Enčo, najstariji sin jedne siromašne porodice, ras- 
pregnu volove i skine s kola plug. Onda zaokruži 
pogledom oranicu, napije se vode iz tikve i pljune u 
dlanove: 

— Hajde, Muro i Bjelko, poviče — oranica nas 
čeka, a u jesen ambari će pucati obiljem. 

Volovi podigoše glave, pogledaše gazdu i razu- 
mjevši ga, započeše posao. 

Vrag je šutio i slušao. 

— Mnogo se muči taj momak, treba da mu po¬ 
mognem. Slušače me valjda! Ne može se siromašna 
porodica prehraniti ovom jednom oranicom — reći 
ću mu! 

Enčo zaora, podvikuje volovima, ravna plugom, a 
crna zemlja blješti se na suncu. Na čelo mu probije 
znoj. 

— Dobra sreća, Enčo! oglasi se susjed Miho, lijen 
i zao momak — Podranio si! 


— Ima mnogo posla, Miho! 

— Ja sam opet podulje spavao! Sirotinja se žuri 1 

— I sirotinja su ljudi! S više muke ... ali ne do- 
reče Enčo, već potjera volove. 

Kad je o podne Enčo raspregao volove i raspro- 
stro šaren ubrus da ruča, vrag mu se približi. 

— U zdravlje ti bilo! 

Enčo se prestraši. 

— Jesi li mnogo umoran? Gledam: jedeš hljeb i 
luk! Biće, dojadilo ti... uljudno primijeti vrag. 

— U jeseni biće pogače, brate! 

— Hm! Tko zna! Pod nebom ništa sigurno'- 

—• Što se može dogoditi!? 

—• Ako udari tuča? 

Enčo skupi ramena, nešto ga zabolje, ali ne reče 
ni riječi. 

— A što ćete onda jesti u zimi? Moraćeš prodati 
volove! odsdječe vrag. 

— Svejedno, što Bog da! Glavno je zdravlje* 

— Tvrdoglav momak! pomisli vrag ali ne klonu. 
— Slušaj, Enčo, bilo je dana kada sam i tvome ocu 
mnogo pomogao. Žao mi je što se sada toliko mučiš! 
Na tebi je ostalo da prehranjuješ kuću! U čini ću da 
zabogatiš, ali mi obećaj da ćeš me slušati. 

— Reci, da čujem! stade se zanimati Enčo. 

—• Obećaješ li mi? 

— Vidijeću dok čujem* 

Vrag sjede do njega i stane mu slatko, slatko 
pričati: 

— Gdje potkivaš volove? Je li, kod staroga Ciga¬ 
nina na kraj sela? Nitko ipak ne zna koliko mu vri¬ 
jedi kućica... Zlatna mu je . . . Svakoga proljeća Ci¬ 
ganin digne svoju porodicu i putuju selima i grado¬ 
vima. Skupljaju zlato! Sad je ostario, pa šalje mlađe, 
a pod ognjištem ima zakopan ćup napoleondora 
(francuski zlatni novac iz doba cara Napoleona), Či¬ 
sti zlatni napoleondori. Pod crnom mu košuljom visi 
vrećica puna srebra. Juče opet odoše cigani u skit- 

nju. Ođoše iz sela. Eto, pođi uveče sa mnom i bićeš 
bez mnogo muke bogat. 

— Kako? upiia začuđeno Emčo. 

— Ne razumiješ li? Orobioemo ga! 

i— Da budem tat? Nikada! povika Enčo, sabere 
mrvice u šaku i strese ih pod drvo. Potom upregne 
volove i snažno zareže ralom u zemlju. 

— Slušaj, reče mu vrag — nitko ne zna da ciganin 
imade toliko novaca. Hoću da ti učinim dobro! Kupi- 
ćeiš i njivu, blagom ćeš zabogatitii kuću. 

— Ne treba mi! zamahne Enčo i podiže bič. 

— U siromaštvu je život težak, Enčo 1 Kajaćeš se 
kasnije! To ti reče i Miho. Pogledaj kakvi su ti volovi. 
Slabi, sitni! 

— Bukov mi je plug, srebrni mi volovi, zlatan mi 
bič! Zdrav sam! Sagradiću palatu! odgovori Enčo. 

— Hi, hi, hi! zahihoće vrag. Mukom služi novac, 
volovi mu kao ovce i veli da su mu srebrni,.. 

Enčo podvikne i potjera volove. Vjetar mu s usta 
otkida pjesmu i nosi je nad njivama. Srce u Enče 
udara, a rad napreduje. Kad je uveče Enčo tovario 
plug na kola, vidje u strništu Mihu i nepoznatoga. 
Nije im zavidio. 

Noću probudi selo zvek zvona. Zvonilo je na po¬ 
žar. Čitavo se selo diže pa gasi vatru. Gori cigani- 
nova kovačnica. Enčo se dosjeti čiji je to posao, ali 
ne reče nikom ni riječi. Zlato je kao batina. Ne može 
se očuvati. 

Prošli su dani, mjeseci. Enčova oranica obrodi 
obilno. Poput grozdova ljulja se klasje na vjetru. Mi¬ 
lima njiiva leži neuzorana i nezasijana. A Miha odlazi 
iz sela i pohađa krčme i kavane. Jaše na konju vran- 
cu. Iz devetoga sela odlazi u deseto i novac rasipa. 

Nitko nije znao otkuda mu toliko bogatstvo.Kad 
stiže jesen podiže u dvorištu novu kuću. Enčo je pak 
radio od jutra do mraka, napunio žitnice, prodao žito 
i kupio ovce. Manja mu braća odlazila s ovcama u 

108 


pašu. Enčo se svemu radovao i bio zadovoljan. Nije 
se vraćao kući pijan kao Miha. 

(Navale jesenje kliše. Omekša zemlja, Enčo zapreže 
volove i ode na oranicu. Tamo ga čekao vrag. 

— Kako si, Enčo? Je si li zabogatio? 

— Zahvaljujem, dobro je obradila godina! Ne mogu 
se potužiti. 

— Miho je postao bogataš, čitavo mu selo nena- 
vidi ! Da si me poslušao ... 

— A po njivi mu buja drača. 

— Može on i bez njive ... ! odreže vrag, 

— Ne može! Dobro je meni! Srebrni mi volovi, zla¬ 
tan mi bič. 

Vrag se uvjeri da neće na zlo skloniti Enču, pa se 
brzo izgubi. Slabo jesensko sunce pozlati uzdignuti 
bič u ruci Enčovoj, a volovi mu se bijelili kao srebro 
usred crne zemlje. 

Stiže zima i cigani se vratiše kući. Starac bijaše 
umro, ali kad vidješe zgarište i razrovano ognjište, 
selom se pronese glas o krađi napoleondora. Miho se 
prestraši, postade mučaljiv i srdit. Selom su prolazili 
stražari, ispitivali i raspitivali, ali ne doznaše išta. 
Odveli i Mihu u općinu, ali ga i opet pustili. 

>U proljeće, kad se ševa javila u polju i rade nase¬ 
lile stara gmjijezda, vjetar je ponovo raznosio Enčovu 
pjesmu po poljima. Orao je i pjevao. I posao mu 
uspijevao. 

Kad je o podne odlučio da prisjedne i raširi šareni 
ubrus, začuje neku čudnu zvonjavu na drumu. 

Trojica redara na konjima vodlili su u grad mladoga 
seljaka u okovima. Enčo se obazre na nj i prepozna 
Mihu, 

Jednoga dana jiež sustade umoran i gladan ispred 
svoga stana i zamisli se: 

— Što da radim? Nastavim Ii ovako dan u dan, 
umrije ću od gladi, A da sjedim gladan, nije dobro ... 

Stajao tako jež zamišljen i očajan sate i sate kad 
ujedamput osjeti gdje mu se zemlja miče ispod nogu. 
Zahvati ga strah, brzo se naježi, otskoči i razrogači 
očice. 

Ispod zemlje proviri crna, sjajna krtica, 

— Dobar dan, ježu, što si se toliko naježio? Zar se 
misliš sa mnom pobiti? 

— Uplaših se! reče odahnuvši jež. 

— Zar mene? He, he, he .., zahihoće krtica. 

>—- Čemu se, reci, smiješ? 

— Jer sam vesela! Izidoh u bijeli svijet, pa sam 
radosna. Sve je tu bolje nego u crnoj zemlji! Nema 
tu gladi. 

— Nema gladi? začudi se jež — Pitaj mene. Čitav 
dan nisam okusio mrve. Nije više moguće živjeti! 

;— Kalko? zapita zabrinuta krtica. 

— Kako? Tako ! Ne može se bez rada! Treba nešto 
izmisliti što da se radi! Inače loše! 

Krtica se približi ježu, pogleda ga i kad se uvjeri 
da govori istinu, skupi se do njega. Dugo stajahu 
oboje zamišljeni, gladni i očajni. Najposlije jež udari 
nogom i poskoči. 

— Što je? upita začuđeno krtica. 

— Smislio sam! 

— Smislio si? Reci brzo! 

— Slušaj, sestrice krtice! započe ubjedljivo jež — 
Uzećemo jednu njivu, ti ćeš je izorati, jer si tome 
vična, ja ću je izbranati i opljeviti. Zasijaćemo je ži¬ 
tom, pa ćemo dobiti i slame i zrna. Kad ovršimo, dije- 
lićemo jednako. Do toga doba dok žito dozrije, ne¬ 
kako ćemo preživjeti. A poslije, brate, gladi bradu! 
Pristaješ li? 


— Razumije se da pristajem! poviče krtica i poskoči 
od same radosti što je više mogla. 

I jež i krtica nađu komadićak zemlje i prihvate se 
posla. Kad krtica izora zemilju, jež je poče sitniti i 
ravnati svojim bodljikavim leđima. Posijali žito i do¬ 
govorili se da će se svako veće sastati na njivi i ču¬ 
vati stražu. Kako se dogovorili, tako su i radili. 
Svake se večeri oboje sastajalo na njivi. Jež plijevio, 
a krtica otstranjivala draču i molila se da žito obil¬ 
no urodi. 

Prolazili dani, i žito stalo žutjeti i dozrijevati. Jež 
obilazio njivu i čuvao je, a ikrtica brižljivo otstranji¬ 
vala svakog štetočinju kukčića. Stiže i vrijeme žetve. 
Odluče da će podići ambar kuda će spremiti zrnje i 
skloniti slamu. Nosili pruće, sastavljali ga i najposlije 
sagradili. I žitom divnim, jedrim poput zlatnoga zmja, 
napunili ambar. 

Jednoga dana dođe krtica ježu, koji je stanovao 
do arnbara, pa mu reče: 

— Približava se zima, hajde da podijelimo muku! 

—‘Ne možemo! otrese se jež. 

— Kako? Zašto? 

— Otkuda da ti dijeliš sa mnom? izdere se jež — 
Ja sam čuvao njivu, ja sam je plijevio, a ti si samo 
gradila svoje putove, pa otkuda da sada dijelimo 
jednako?... 

— Tako ugovorismo! 

— Ti se nisi ugovora držala, samo si njivu izorala, 
i to je sve ... Ja sam sve i čuvao, pa je i moje pravo 
veće. Meni ostaje slama, a žito dijelićemo upola. 

— Ne pristajem! 

Jež je uporno šutio. 

— Govoriš li to ozbiljno? nastavi uljudno krtica —- 
Bratski rad treba da se bratski dijeli! To ti dobro 
znaš! 

— Ne mogu ti ništa reći — povisi glas jež — Ili 
pristani, ili ostaješ bez svega! 

— Dobro! reče krtica — Viđjećemo! i bez svake 
dalje riječi prođe pored ambara i stane se polagano, 
polagano ukopavati u zemlju. 

Postavši gospodarom svega žita, jež se toliko obra¬ 
dova da se zanije pjesmom neke sjenice i zaplesa 
ispred ambara. Međutim u isto vrijeme krtica je ne¬ 
umorno podrivala zemlju i smišljala osvetu svome 
nevjernom suradniku. Cijelu noć borila se krtica sa 
zemljom i pred jutarnje sumračje potkopala ambar. 
Kad je jež drugoga jutra zadovoljan i sit ležao i sun¬ 
čao se ispred ambara na jesenjem suncu, ambar se 
zaljulja i stropošta u pukotinu što ju je krtica ispod 
njega izrovala. S mukom privređeno žito rastrese se 
na sve strane, doleti jato gladnih ptica i pojede žito, 
a dva nesložna prijatelja .nađoše se pod razvalinama. 

Stefan Mokrev 


CIGANINOVO MAGARCE 

Za vrijeme žetve djed Hadžija dozva Ciganina da 
mu nosi na magaretu vodu i hljeb žeteocima. 

— Dobro, djedo Hadžija, ali koliko ćeš mi platiti? 
upita ciganin. 

— Kad budu njive požnjevene i žito spremljeno u 
ambare, možeš doći k meni u dom, na magare nato¬ 
variti bisage pune žita i ponijeti kući! reče djeda 
Hadžija prevrćući među prstima šarenu brojanicu. 

Ciganin pristade, i odnosio na magaretu vodu i 
hljeb sve dok je trajala žetva. Kad spremiše žito u 
ambare, dođe ciganin s magaretom kući djeda Ha¬ 
džije. 

— Došao sam po žito, djedo Hadžija! 

—'Pravo si učinio, donesi bisage da ih napunim 
novim žitom. 

— Bisage su mi poderane! zaskoči ga odmah lu¬ 
kavi ciganin. — Uzeo sam zato ove torbice! 

Pogledao djeda Hadžija torbice. Vidi, nisu to tor¬ 
bice, već torbe, nisu to ni torbe već vreće prišivene 
jedna o drugu. 

— Biće, čini mi se, ove torbe suviše velike za tvoje 
maleno magare! nasmije se djed Hadžija — Hoće li 
moći tovar odnijeti do tvoje kuće? 

— Ohol Ono je nosilo i dva puta veće vreće od 
ovih! odgovori ciganin i zasuče rukave. 

— Kad je tako, napuni ih! 



Ciganin, radostan i preradostan, napuni vreće, od¬ 
vuče ih do magareta, uzdahne, skupi svu snagu i naj- 
poslije ih natovari na magare, 

— Zbogom, djedo Hadži! 

— Zdrav mi otišao, aiganine! 

No jedva što učini nekoliko koraka, opazi ciganin 
u dvorištu djed Hadžije istovarene bundeve. Razro¬ 
gači oči. 

— Djedo Hadžija, daj dopusti da cigančadi uzmem 
dvije bundeve? 

— Uzmi! dopusti klimnuvši glavom dobričina 
Hadžija. 

Zakrijese ciganinu oči. Ruke mu posegnu za naj¬ 
većim bundevama, natovari ih na magare i uputi to¬ 
varom kući. Od same radosti stao pjevati putem. A 
ubogo magare naprezalo svu svoju snagu, svijalo se 
pod teretom golemih vreća i najposlije izmučeno palo 
kraj jedne drvene ograde i mije se više diglo... 

Prošlo ljeto, stigla jesen, nestalo i jeseni, a iza nje 
stiže zima. 

Zaduhali vjetrovi, zameo snijeg do koljena, a Ciga¬ 
nin nosio na leđima drvo iz šume i nikako da prežali 
magare. 



Jednoga dana susretne ga djedo Hadžija gdje nosi 
golem svežanj granja, 

— Zar si možda prodao magare, dragi!? 

— Eh, djedo Hadžija, uzdahne duboko ciganin, 
pogibe mi dobro magarence ... Nije moglo da ponese 
kolibi puste vreće. Da sam te slušao, da nisam imao 
toliko nezasitne oči, svega toga ne bi bilo! 

Proslijedi djed Hadžija svojim putem, i dođe mu 
da se smije kad se sjeti torbica što su ubile ciga- 
novo magare, ali mu bi žao glupava oiganina. 

Vesa Paspaleeva 


ČUDOTVORNI RUPČIĆ 

Taj-ču-Ču bio je mlad lađar. Imao lađicu i njome 
prevozio ljude s jedne obale na drugu obalu zlatne 
rijeke. 

Dolazili mu ljudi i govorili mu: 

— Taj-Gu-ču, hajde prevezd nas na drugu stranu! 

— Prevešću vas! odgovarao bi Taj-Ču-Ču. 

I ljudi mu za to davali po dukat. Taj-Ču-Ču prevo¬ 
zio ih je na drugu obalu. 

Jedne večeri dođe do Taj-ču-ču-a neka starica 
s djevojčicom. Ruho u starice bilo je svijetlo poput 
zlata, a vrh čela drhtala joj zvijezda. Djevojčica bi¬ 
jela poput snijega, a kosa joj tamna kao zimska noć. 
Oči žarke poput sunca, a modre kao obzorje. 

— Taj-ču-Ču, hajde prevezi nas na drugu obalu! 
rekne starica. 

— Prevešću vas! reče on, 

—Nemamo dukata, ali daću ti nešto što je daleko 
vrednije od dukata. 

—< Dobro! reče Taj-ču-Ču i preveze obje na drugu 
obalu. 

— Kad stigoše na drugu stranu, starica otvori tor¬ 
bicu izatkanu čistim srebrom, izvadi iz nje šačicu 
žuta iboba, zavije ga u rupčić i dade mladome lađaru. 

— Uzmi taj bob i taj rupčić, pa ih dobro čuvaj. 
Kad ti dojadi patnja u ovome svijetu, a ti razveži 
rupčić, štetni na nj i on će te donijeti k nama. 

Jedva što to starica izgovori, nestade nje i dje¬ 
vojčice, 

Lađar htjede rupčić i bobova zrnca sakriti u nje¬ 
dra, ali u tome času preleti pokraj njega neka pti¬ 
čica i došapne mu: 

—Ne uzimaj to, snaći će te nevolja! 

Taj-Ču-Ču posluša pticu i baci rupčić zajedno sa 
zrncima boba. 

Kad se vratio kući, lađar se svuče, a iz njedara 
ispadne mi nekoliko zrnaca boba. On se sagne, po¬ 
digne ih i začudi se mnogo: zrnca bila su suho zlato. 



— Jao, kakvu li sam ludost počinio! jaukne on i 
potrči do obale da pobere i ostala odbačena zrnca 
zajedno s rupčićem. No kad dođe do obale gdje je od¬ 
bacio bob, vidje da je boba nestalo, ostao samo 
rupčić. 


— Hajde da kušam, može li me dići sa zemlje! reče 
Taj-Ču-Ću i stane na rupčić. 

I gle, ujedamput podiže ga rupčić u vis. Gradovi i 
sela bijelili se duboko ispod njega, a zvijezde posta¬ 
jale mu sve bliže i bliže. Uskoro se ispred njega uka¬ 
za še purpurni i ružičasti dvori nad kojima su plovili 
zlaćani oblaci. Rupčić se zaustavi ispred zlatnoga 
dvorca. Pred vratima stajali su anđelići i kad ga opa- 
ziše, odletješe i najaviše starici da je stigao zemaljski 
gost. Malo potom starica koja ga darivala bobovim 
zrncima i rupčićem, iziđe mu ususret. 

— Znala sam da ćeš doći, — reče mu ona — jer ti 
je tako suđeno. Oženiću te mojom kćeri. 

— Ali, starice, jesam li ja vrijedan takve žene? 
upita lađar. 

— Što je kome suđeno, to nitko ne poruši! odgo¬ 
vori starica. 

Čas poslije zasviraše svirale, zatutnjiše bubnjevi, 
a anđeli zapjevaše slatke i lijepe pjesme. I na nebu 
izvrši se prva svadba. Lađar oženio se djevojčicom 
svijetlih očiju. 

Živio lađar dan, dva, mjesecima na nebu pa mu 
postade žao zemlje. 

— Idem da vidim što rade na zemlji! reče on jed¬ 
noga dana ženi. 

— Stupi na rupčić, i on će te odnijeti onamo! reče 
mu nebeska ljepotica. 

I od toga doba lađar je često silazio na zemlju u 
goste i opet se vraćao na nebo. 

No jednoga dana, kad se nalazio na zemlji u svo¬ 
joj siromašnoj kolibici, zaboravi čudotvorni rupčić 
na stolu i iziđe napolje. 

Skočio mačak na sto pa uzeo rupčić da se njime 
igra. Igrao se, igrao i odnio rupčić na dvorište. Tu 
mačka opazi pas, pa ga stane ganjati. Gavran koji 
je bio na krovu kuće zapazi rupčić, spusti se na 
zemlju, pograbi rupčić i odleti. 

Vratio se Taj-ču-Ču i potražio čudotvorni rupčić 
da poleti na nebo. Traži i traži — rupčića nigdje, I 
tako osta na zemlji. Ponovo se prihvati vesla i lađice. 

Pričaju da je starica koja je lađaru dala rupčić i 
zlatna bobova zrnca, bila majka nebeskih svjetila, a 
nebeska ljepotica kojom se oženio Taj-Ču-Ču Luna 
(mjesec). I sada još uvijek izlazi Luna svake noći nad 
zemlju i traži izgubljenoga muža. I svake noći osvjet¬ 
ljuje zlatnu rijeku i stidljivo se u njoj ogleda, a Taj- 
ču-ću hoće da je dohvati veslom, ali ne može ... 

A zvjezdice ga gledaju s visine, i sve mu se pod- 
smijevaju.,. 

DJEČAK SA ZLATNIM SRCEM 

Suim-Čum-Šum bio je sin (šume. Rodio se jednoga 
proljetnog jutra kad su slavuji pjevali po grančicama 
punima bademova i breskvina cvijeta. I od toga dana 
svakoga su jutra slavuji budili pjesmom dijete iza 
sna, a sunce je tihano plelo svoje zrake među granje, 
zavirivalo mu u krevetac pa mu q’elivaio svijetle 
oči. Od tih cjelova oči Šum-Čuim-Šuma postadoše 
bistre poput gorlskoga potočića i svijetle poput 
obzorja. Lice žarilo mu se kao zlato. 

Svi su voljeli dječaka. Kad je prolazio šumom i 
ptičice, i trave, i cvijeće, i potočić i lišće po drveću 
— svi su šaputali njegovo ime. 

— Šum-Čum-Šum! šaputale su travčice kad je 
momčić jutrom pošao da bere jagode, 

— Šum-Čum-Šum! žuborio je potočić kad je mom¬ 
čić prolazio pored njega da se napdje njegove kao 
sunce bistre vodice, 

— Šum-Čum-Šum! šuštalo je lišće po granama i 
lagano se naklanjalo da mu cjeliva kosu. 

— Šum-čum-Šum! drhtali su cvjetići kad je mom¬ 
čić doskakutao u njihovu blizinu. 


Uveče kad se nad planinu spuštala noć i umatala 
u svoje velo šumu, s neba su posmatrali dječaka svi¬ 
jetlim očima anđelići, smješkala mu se mjesečina, 
počinula na jednoj grani i cijelu mu noć pričala priče. 



Tako je odrastao Šum-Čum-Šum i postao velik 
momak. 1 ptičice, i travčice, i potočić i cvjetići naučili 
ga samo ljubavi, i srce mu nije poznavalo zla. 

I svi ga stadoše nazivati »Dječak sa zlatnim srcem«. 
Jednoga je dana Šum-Čum-Šum snivao sladak san 
na posteljica mekane trave. (Sunce tihano proviri 
između granja, pomilova zlatnim prstima mekanu 
mu kosu i nježno ga poljubi u oči. 

— Hajde, spavaj, Šum-Čum-Šum! zabiljisao slavuj. 

— Probudi se Šum-Čum-Šum! prošaputalo sunce. I 
Šum-Čum-Šum otvori svijetle oči pa opazivši nad 
sobom sunce skoči s ležaja, 

— Šum-Čum-Šum! zašaputale su travčice, cvjetići, 
potočić i lišće, a njihov se šapat pronio cijelom šu¬ 
mom. 

Dječak sa zlatnim srcem obazre se unaokolo i srce 
mu ujedamput ispuni radost. Daleko u dolini dizala 
se na bijelim bisernim krilima jutarnja magla, potočić 
je skakutao po kamenju u dolini i gubio se među zele¬ 
nim njivama. Ševe se digoše u vilsine da se u njima 
okupaju sunčanim svijetlom, a obzorje, svijetlo poput 
očiju Šum-Čum-Šuma, pružilo se s jednoga kraja na 
drugi kraj zemlje. 

— Kalko je lijep svijet! prošaputa Šum-Čum-Šum 
— Koliko će biti lijepo kad se odlučim da ga prođem! 

No kad te riječi začuše ptičice zamukoše na gra¬ 
nama, a travčice, cvjetići, lišće i potočić prestadoše 
da šapuću. 

Čulo to i sunašce, pa mu se taman oblak svede na 
oči. 

— Ne odlazi, Šum-Cum-šum! šapnula je dršćući 
šuma. — U svijetu ima mnogo muke, a malo radosti! 
Ne odlazi! 

— Ne odlazi, Šum-Čum-Šum! zamolile i ptičice, 
cvjetići, travčice i potočić. 

— Idem! odgovori Dječak sa zlatnim srcem — 
Kakovo mi se zlo može dogoditi? Neka upoznam ši¬ 
roki svijet, pa ću se potom ponovo vratiti medu vas. 

Međutim se i sunce probilo iza oblaka među granje 
drveća i posula zlatom puteljke, pomilovalo zlatnini 
prstima kosu Šum-Čum-Šuma i reklo: 

— Dobro, zlatno momče, ako hoćeš da vidiš što 
imade u širokome svijetu, a ti — idi! No ja, koji vije- 
kovima putujem zemljom, velim ti da u svijetu imade 
mnogo muke i zla. Tvoga zlatnog srca nema nitko u 


svijetu. Želiš li da činiš dobro onima koji žive po širo¬ 
kome svijetu? 

— Hoću! progovori Dječak sa zlatnim srcem. 

— Onda dobro! Vidiš li tamo ispod onoga vedrog 
obzorja čisti oblačić? i sunce zlatnom rukom pokaza 
prema nebu. 

— Vidim! 

— Taj čisto bijeli oblačić što se poput beskućnika 
skita obzorjem, to je — dobrota. Prerušiću te u 
brzokrili vjetar, pohitaj do oblačića i ponesi ga na 
laganim krilima u dolinu, na zemlju. Onda će na 



zemlji zavladati radost i svi će ljudi biti zlatna srca 
kakvo je i tvoje. 

Rekavši to, sunce se sakri iza granja, a Šum-Čum- 
Šum premaši se u vjetar i poleti prema bijelome 
oblačiću. 

I još danas neprestano lovi oblačić, ali ga ne može 
stići. 

A kad ga jednoga dana ipak stigne, ponijeće 
oblačić lakim krilima na zemlju, i onda će na njoj 
zacariti dobrota. I svi ljudi irnaće zlatno srce. 

Vasil Pcvurdziev 

MEDENI IVANIĆ 

U kući ne hijaše nikoga. Ivanić otvori smočnicu, 
uzme zdjelicu meda, namaza med na velik komad 
hljeba i izađe da ga negdje krišom izjede. 

Kuća stajala je na kraju sela. Iza nje pružala se 
livada, iza livade šuma, iza šume opet šuma, pa opet 
iza šume šuma. 

Ivanić pođe prema šumi jedući medom namazani 
hljeb. No što je više jeo to je hljeb bivao sve veći i 
veći. A Ivanić išao je samo dalje i svejednako jeo, 

— Dok ne izjedem čitav hljeb, ne vraćam se kući! 
govorio je u sebi. 

Ujedamput iskoči pred njega zec. 

— Ivaniću, Ivaniću!... 

— Što je, zečiću? 

— Daj mi malo hljeba! 

— Ne dam! 

— Daj! Ne daš li, uzeću ti silom! 

— Otac mi je lovac. U njega je puška, pali poput 
topa. Ispaliće je i ubiće te! 

Zec se uplaši i pobježe. 

Ivanić pak nastavi put svejednako jedući hljeb. 

Eto i medvjeda. 

—Ivaniću, Ivaniću! 

— Što je, medonjo? 

—* Daj mi krišku hljeba, ne daš li, izješću te! 

— Otac mi je lovac. U njega je puška, tutnji poput 
topa. Ispaliće je i ubiće te! 

Medonja se uplaši, zapuše i pobjegne. 

Ivanić pođe dalje. Iako ga hvatao strah, opet hlje¬ 
ba još uvijek nije pojeo. Jeo je pohlepno i brzao na¬ 
prijed. 

Eto i vuka. 

— Daj mi malo medena hljeba ili ću te izjesti! 

— Izješćeš me? Otac mi je lovac. U njega je puška, 
žari poput topa. Ispaliće je i ubiće te. 

Vuk podvi rep i pobježe glavom bez obzira. 

A Ivanić svejednako prosljeđuje put i jede. 


Eto i kumice lisice. 

— Ivaniću, Ivaniću! 

— Što je, lijo? 

— Daj mi malo medena hljeba da odnesem lisi- 
ćima. Ne daš U, izješću te! 

— Ti ćeš me izjesti? Otac mi je lovac. U njega je 
puška, gruva poput topa. Ispaliće je i ubiće te. 

Lisica podvi rep i pobježe netragom. 

Gleda Ivaniić, a to hljeb još i veći. 

— Idem dalje, sve dok ne izjedem hljeb. 

Eto i vrapca. 

—- Ivaniću, Ivaniću! 

— Što je, vrapče? 

— Daj mi jednu medenu mrvicu, ili ću ti iskljuvati 
oči. 

— Otac mi je lovac. U njega je puška, grmi poput 
topa. Ispaliće je i ubiće te! 

— Tvoj otac nema puške, poznajem ga. On krpi 
obuću i nema vremena za lov. 

Vrabac je vikao visokim glasom. Čuo to medonja, 
pa reče »bau«; čuo vuk, pa reče »au«; čula lisica, pa 
reče »fejau«; čuo zec, pa reče »jau«. Sva se šuma 
orila. 

I odmah skoče za Ivanićom: zec, i medonja, i vuk i 
lisica. 

Ivanić dade se u bijeg, dadoše se za njim u potjeru 
i životinje. 

— Ili daj medeni hljeb, ili ćemo te izjesti. 

— Jao, jao! jaukao Ivanić. — Nikoga nigdje da me 
spasi! 

Ujedamput od nekuda doleti malena pčela. 

— Što se dogodilo, Ivaniću? 

— Pogiboh, pčelice, spasi me! 

Zazuja pčelica i razljuti se. 

— Pričekajte, naučiću ja vas! Taj med sam sabirala 
za Ivanića, a vi hoćete da mu ga izjedete! 

I stade pčelica svojom žaokom bosti kud stiže. 
Zeca u uho, medonju u čelo, lisicu u rep, a vuka u 
jezik. 

Razbjegoše se zvijeri kud koja. Ivanić bio je spašen. 

— Otkuda ti taj med? upita pčela. 

— Ukrao sam ga iz smočnice! 

— Zm!, za zuji pčela — jer kradeš, evo i tebi! 

Pri tome pripije se uz Ivanićevo lice i ubode ga 
čvrsto. 

Ivanić se vrati trkom kući. Lice mu nateklo kao 
somun hljeba. 


CAR ŠIŠKO* 

U davno vrijeme odluči djeda Gospod da obiđe 
zemlju. Htio je i odlučio da je svu prokrstari i vidi 
kako na njoj živu ljudi: da li Ga još uvijek poštuju i 
drže li se zakona Božjih. Preruši se Gospod u pro- 
sjaJka, navuče na sebe trošne haljine, pusti bijelu bra¬ 
du i narami zakrpan kožun. U lijevu ruku uze dre- 
nov štap putnički, a u desnu ikonu (svetački kip u 
pravoslavaca). Tako putujući stiže Pravedni na jednu 
njivu i odluči da se odmori. Nedaleko sigralo se 
momče pasući svoje ovce. Djed Gospod doviknu mu 
i pozva ga preda se. 

— Odmorih se dovoljno, dijete moje, hajde pomogni 
mi da ustanem. Grad je daleko, a meni je da još za 
dana stignem u nj. 

Podupre dječak starca i pomogne mu da se osovi 
na noge, onda posegne u svoju sirotinjsku torbicu, 
izvadi iz nje krišku hljeba i soli pa reče stidljivo: 

— Uzmi, djede, putnik si, dolaziš izdaleka, založi 
i okrijepi se. Gledam te, a ti jedva stojiš na nogama! 

Gospod uzme krišku suha hljeba iz ruke dječakove 
i re e mu: 

— Hoću da ti to naplatim! Eto, uzmi ovu sviralicu. 
Čudesna joj je moć. Kad po njoj prebereš pjesmu, 

* Siško — debeljko, veoma ugojen čovjek. 


svaka će te nevolja minuti. A kad u nju zasviraš ve¬ 
selo, sve će ®e oko tebe razveseliti. Hajde, neka ti 
donese sreće! Neka po njoj postaneš slavan car! 

Sav radostan dječak uze darovanu sviralicu, po¬ 
ljubi starca tri puta u ruku, pokaza mu put u grad, 
potjera stado i zasvira u sviralicu, ,. 

I gle čuda, čuda neviđena! Poskoči stado kao da 
je poludjelo. Zaplesaše kozice i ovce, zaigrali kolo i 
mravi i mušice, pa i sivo magare zapleše račenicu! 
Najposlije izmoriše se svi: momče svirajući, stado ple- 
šući, Presta momče da svira, presta stado da pleše... 

A kad uveče stigoše kući, stade momče do zdenca 
sred sela i tu zaigra u svoju čudesnu sviralicu. I gle! 
Jedva što je zaigrao a to cijelo selo u pokretanju, svi 
zaplesaše, zaigraše ... i staro i mlado, golobrado i 
brkato, zdravo i bolesno, čak i djeca u pelenicama ... 
svi poskočiše i svi zaplesaše ... A kad momče svirku 
prekinu da malo odahne, igra ujedamput prestade i 
sve se smiri... 

Djeda Gospod uputi zadovoljan u prijestolnicu 
i pokuca pravo na carska vrata. Sam car iziđe i 
otvori mu, a kad ugleda prosjaka, razljuti se, omjeri 
ga nakoso i zapita strogo, ljutito: 

— Što tražiš ovdje, drski prosjače? 

— Parče hljeba, veoma sam ogladnio! odgovori 
Gospod mirno i pogleda cara tužnim pogledom. 

— Miči se odavle, pogani starce! reče car mrk i 
sav van sebe. Podiže ruku prijeteći i povika: 

— Hljeba jedva i meni dotječe!... 

Uvrijeđeni djeda Gospod okrenu se prema caru, 

podiže ruku i prokune ga teškom i preteškom 
kletvom: 

— Neka ti nije nikada dosta, nezasitni čovječe!. . . 

I od to doba car toliko ogladni da mu nikakvo obi¬ 
lje hrane nije dostajalo; nikako da utaži glad. Visok 
i krupan jeo je i jeo i nikako da prestane. Ni hljebom, 
ni mesom, ničim ne mogahu da ga zasite ... 

Jeo je i jeo, i od dana u dan postajao sve deblji i 

deblji, prijesto mu postade tijesan, a mir ga svaki 
odbježe. Niti hoda, niti se bilo kako kreće. Stiže ga 
Božja kazan. 

I car posla glas po čitavu carstvu da će onome, 
tko ga oslobodi nevolje njegove i tko ga podigne 
zdrava na noge, dati ne samo carsku nagradu, nego 
i svoju kćerku, mladu carevnu, za ženu. Učiniće ga 
ne samo svojim nasljednikom nego mu dati odmah i 
krunu. Sa sviju strana stigoše mudraci. Dođoše i li¬ 
ječnici, sveznadari, ali ne pomogoše caru Šišku ... 

Jedinoga ranog jutra, jedva što zora zarudi, netko 
plašljivo zakuca na vratima carske palače. Potrčale 
sluge u zlatnim odorama i otvorile vrata, a pred 
vratima bijedno momče, u ruci mu sviralica. 

— Što tražiš, momče nepoznato, pa još toliko rano 
pred carskim vratima? 

— Izdaleka sam, izdaleka i dolazim, hoću da cara 
izliječim! 

A sluge se lukavo nasmijaše i odvedoše ga pred 
cara .. . 

Car Šiško sjedi na prijestolju nepokretan i tih po¬ 
put kipa. Obrazi mu odebljali kao u vepra, a trbuh 
sav se zalio lojem i salom ... 

Stade ispred njega momče, ne reče ni riječi, nego 
zasvira u svoju sviraiicu divnu račenicu. 

I ujedamput, gle čuda, poskoči car i zaigra ludo, 
poput perca lagano. Čas poskoči, čas sitno zakorači, 
čas klecne, čas opet poskoči visoko, razmaha se ru¬ 
kama široko, udari dlanom o dlan i potcikne žesto¬ 
ko... Znoj mu probija po čitavu tijelu, pa sve po¬ 
skakuje i poskakuje i sam ne zna kako .., 

Tri dana i tri noći tako, pa kad posve omršavi, 
kad postade kao momče vitak, onda i momče pre- 
stade svirkom ... 

Car ozdravi, a momče postade carevim zetom i.., 
stara je ova priča svršena, 

Elin Pelin 


BOŽJI ZLATAR 

Vratio se djeda Jedko s polja koje je čitavo obišao. 

Bio je nedjeljni dan. Preko ramena prebaci kožun; 
iz džepa izvadi crven rubac, otare znoj s čela i sjede 
u sjenu oraha. 

1 Djede, hej, crkva se odavno ispraznila! Gdje si 
bio da si zakasnio? upita ga unucić Gogo. 

— Obišao sam malko njivu, golubiću, da vidim što 
radi klasje. Gledam: raste brže od tebe. Oborilo gla¬ 
vice, ljulja se, miluje se i slatko, slatko šapuće među¬ 
sobno. 

— Šapuću klasovi međusobno? A što šapuću? Jesi 
li razabrao? 

Ponešto! — odgovori djed — Šaputali su o onoj 
noći kad su zvjezdice imale dugo posijelo, pa kad su 
isprele kudjelju, odlučile su da poigraju kolo. Vidjela 
ih tetka Mjesečina, vidjele ih i poskočivši ulovila se 
s njima u kolo. Obasjala ih svojim sjajem da je upravo 
divota! 

Onda započeše da plešu račenicu (vrst bugarskoga 
narodnog plesa). Mjesečina u sredini, a oko nje uhva¬ 
tiše kolo i velike i male zvijezde. A ona sve potci- 
kuje: »Srdačno! Srdačno! Na mjestu! Tako, tako ... « 
A kad se zarumenješe zvjezdice i uzdrhtaše, kad im 
oči zaiskriše, osvijetliše zemlju toliko silno da bi se 
igla kad bi u kolo pala vidjela! 

Pogledali se klasovi, razmahali se glavicama, uda¬ 
rili dlanom o dlan i rekli: 

— Ha, i mi ćemo sada, hej! 

Probudi Gospoda ta igra i veselje, dođe mu do 
Ušiju i suze mu navriješe od zadovoljstva na oci, pa 
orosi pšenicu. 

Istoga časa dozva preda se zlatara i reče mu: 

— Vidiš li kako plešu klasovi? 

— Vidim, Gospode! 

— Tražim da ih ozlatiš kako bi ozlaćeni kad opet 
zaplešu zvonjeli poput zlatnih zvončića. 

— Zar sve, Gospode? upita zlatar zaplašeno 

— To neće biti gotovo za dan dva! I mnogo mi tome 
treba zlata!... 

—i Svejednako koliko treba ... ne žali! — reče 
Gospod — Spremišta su mi puna, Sunce ih jedva 
nosi! Rasipaj ga punim pregrštima. I ne brzaj. Kad 
svršiš, svršiš, ali hoću da ozlatiš klasje po cijeloj 
zemlji! 

— Dobro, Gospode! Još danas otići ću Suncu i za- 
počeću prvom pozlatom. 

— I juče prođe prvom pozlatom i preko naših njiva. 

— A danas? ... Hoće li i danas tuda — i mogu li 
ga vidjeti? 

— A danas? ... Danas... — zaumjka djeda Jedko 

— zar ne znaš da je danas praznik i da danas nitko 
ne radi... A gle, što je juče napravio .. .! Pritom sta¬ 
rac izvadi iza pasa dva tri dozrela žitna klasa, za¬ 
trese pjima pa im glas ozvanjaše poput zvonca po¬ 
kraj dječakova uha, Gogo pograbi klasje i potrči da 
pokaže majci i malome bratu kako je zlatar Gospo- 
dov prvim zlatom ozlatio njihovo klasje. 


DJEVOJAČKA SUZA 

Neka zla žena imala dvoje djece — dvije djevoj¬ 
čice. Jedna joj bijaše kćerka rođena, druga pastorče. 
Jednoga dana zapovjedi pastooi: 

— Slušaj, [nevaljalko, zagrabi mjericu brašna, pa 
ga presij, ali tako da na jedan kraj pada čisto brašno, 
a na drugi mekinje. Potom umijesi dvije pogače, jednu 
posve bijelu, a drugu mekiinjavu. 

Kako maćeha zapovjedi, tako pastorka i učini. Kad 
su obje pogače bile pečene, maćeha dozva svoju 
kćerku, dade joj bijelu pogaču, napuni joj kotaricu 
jajima i reče: 

— Hajde na trg, tamo prodaj jaja i za dobiveni no¬ 
vac kupi tri klupčeta pređe. 

— A ti, nevaljalko, — obrati se pastorci poka¬ 
zavši joj list paskvice— vidiš li taj list? Šuma je 
puna takova lišća, a svaki je iskrstaren nitima pređe. 
Imaš da pobereš svekoliko lišće, da izvadiš iz njega 
niti i da mi od njih namotaš tri velika klupka pređe, 
toliko velika da će posvema ispuniti kotaricu. Jesi 
li me razumjela? Prije da mi nisi stigla na oči! 

Na put joj dade mekinjavu pogaču i otresito joj 
zapovjedi: 

— Skidaj mi se mahom s vida! 

Otišla pastorka u šumu i stala brati paskvičino 
lišće. Pokušala i odlučuje niti iz listova, no uskoro 
razabra da radeći i čitavu sedmicu neprekidno, ne bi 
opet naprela ni toliko da skupi za jedno klupče pre¬ 
đe. Spopade je i strah od same pomisli da bi je pri 
tome poslu zatekla u šumi noć, ali se još više uplaši 
maćehe. Kako li se može vratiti kući praznom 
kotaricom? 

Gorko zaplakala djevojčica i odluči najposlije da 
obere sve paskvičino lišće, pa dogodilo se što mu 
drago. Brala je lišće, a korijenje paskvice pri tome 
zalijevala krupnim i bistrim suzicama. Žalosna sjela 
je pod drvo i započela da iz lišća odjeljuje niti. Posao 
se odvijao veoma sporo. Čitav dan da radi bez odaha, 
jedva bi mogla isukati jednu podulju nit i to punu 
čvorova. 

Umorna, izmučena i gladna otkine komadić po¬ 
gače i zagrize, ali mekinje odmah joj zapele u grlu i 
stalo je gušiti. 

Dvije male vjeverice koje su se sigrale na jednoj 
grani drveta žmure, prekinule su igru i pogledale 
djevojčicu, Sažali im se dijete. 

— Znaš što? reče jedna vjeverica — Zamolićemo 
bakicu da joj isprede pređu. 

— Da, zamolićemo bakicu; samo kolovrat je u nje 
malen. Ona niti za tri mjeseca neće dospjeti da na¬ 
puni kotaricu. No dobro! Hajde ti do bakice i zamoli 

je da ti dade dva oraha, reci za nas dvije, pa ćemo 
orahe baciti djevojčici. Ja ću opet otići do bakice 
šumske kialjoce i zamolio u je da savjetuje djevoj¬ 
čicu što joj je činiti. 

Rekoše, i obje nastadoše na protivnim stranama. 
Jedna je otišla do bakice, uzela dva oraha i bacila 
ih pred djevojčicu, a druga uputila da potraži šumsku 
kraljicu. 

— Bože moj — povika ujedaimput djevojčica — 
tko mi je to poslao orahe? 

— Ja! odazva se vjerevica. — Pojedi ih, povuci se 
u dulju drveta i zatvori ulaz kotaricom. Kad izađe 
mjesec, ja ću ti doći sa sestricom da ti ispričamo 
kako će šumska kraljica ispresti pređu. 

Djevojčica učilni kako joj rekoše vjerevice. Oko 
pola noći, kad se mjesec izdigao, došle vjerevice i 
rekoše: — U zoru ustani, skupi suzice što si ih danas 
isplakala, sveži ih u kiticu i odnesi ina trg. Novcem, 
što ćeš ga za njih dobiti, kupi ne jednu nego dvije 
kotarice pređe, ali svilene. 

JedVa je zarudjelo kad djevojčica iziđe iz duplje i 
uputi jučerašnjim putem, I gle čuda! Svuda kuda 
god je pogledala izbili iz zemlje listići naliki paskvi- 
ćinu lišću, samo nešto duilji i krtiji, a na njihovim 
stapkama procvali poput snijega cvjetići nalik zvon¬ 
čićima. Njihov divan miris ispunio je čitavu šumu. 

Djevojčica njima napuni kotaricu i pođe u grad. 
Vjerevice je ispratile do posljednjega drveta i pri 
rastanku joj doviknule: 

— U dobar čas, mila i dobra djevojčice! Budi bla¬ 
goslovljena, jer si posijala po šumi najljepši i najmi- 
rišljiviji cvijet proljeća! 

Stojan Popov (Čičo Stojan) 

JELKA 


Malena Milka prije nego je uveče legla, nadvi se 
nad balkon. Tu je stala u kutu božična jelka. No 
nije se više sjala kao ranije. Božični praznici prošli 
su, i djed Gospod i opet je pokupio sve ukrase i spre¬ 
mio ih. Ostala jelka bez staklenih gljivica, bez svje¬ 
ćica sjajnih poput sunca, bez jabučica, bez sjajnih 
ptičica rajskih i bez smiješnih komedijaša i lutkica. 

Jelka stajala je na balkonu ogoljela i tužna, 

Milka se povuče u svoju sobu i legne, ah nije mo¬ 
gla dugo zaspati. Ispred očiju neprestano joj stajaše 
ogoljela jelka. I zadrijemala bi, i usnula bi, a ono i u 
snu svejednako ispred nje jelka. Šta će biti od nje, 
tužne, kad ostane bez svojih ukrasa? I onda: čemu 
je djeda Božić nije poveo sa sobom kad je odnio 
s nje sav njen ukras? 

Najposlije Milka zaspi. Nije znala koliko je vre¬ 
mena spavala, ali odjedamput probudi je turoban 
glas: 

— Pomnoži mi, pomozi mi — Miliko! netko je dozi¬ 
vao u sobi. 

Milka otvori oči i vidje gdje joj do kreveta stoji 
neko nepoznato djevojče. Čudna djevojčica! Visoka, 
vitka, odjevena u široke zelene haljine, a na glavi 
joj čudna ikapa. No i to nije kapa, nego posrebrena 
staklena kruna s visokim šiljkom na vrhu. Takav 
šiljak nosila je i staklena jabuka na vrhu jelke. I 
odjeća joj nije kao u obična čovjeka; sva kao da je 
izatkana iz tankih jelinih iglica. 

Djevojčica se pomakne i podiže obje ruke uvis. 
Čudno — i ruke joj nisu kao u čovjeka; više liče 
protegnutim grančicama jelke. 

Međutim prije nego li se Milka mogla i da pribere, 
djevojčica se pritisnu uza nju, otkrene glavu bojaž¬ 
ljivo prema vratima i propišta: 

—t Pomoć, Milko, pomoć, pogiboh! 

Milka se posvema uplaši. 

Koga se plašiš? Čemu plačeš, djevojčice? zapita 
je sva uznemirena. — Tko si ti? 

ne vidiš, ta ja sam vaša jelka! reče zelena 
djevojčica — Tvoj će me otac sasijeći... Hoću da 
se vratim u šumu svojim sestricama... Eto... eto 
ga ... ide ...! 

Uistinu, vrata se otvoriše i u sobu stupi Milkin 
otac golemim nožem u ruci. Upravio hod pravo 
djevojčici. Milka skoči i zakloni djevojčicu. 

— Tatice, tatice, ne čini toga! zamoli Milka, ali u 
tom času otvori oči i razabra da je to sve samo usnila. 
U sobi nije bilo ni žive duše. Danilo se. 

No strah je svu obuze, i ona bosih nogu potrča u 
kuhinju. I što vidje tamo? Tu je uistinu njen otac u 
desnoj' raci držao golem nož, lijevom je k zemlji pri¬ 
tisnuo jelku i upravo namjerio da joj okreše grane. 

Milka pritrča i sva rasplakana prigrli jelku. 

— Tatice, tatice, tnemoj! povika jednako kako je 
malo prije viknula u srnu. —• Ostavi je! Želi da se 
vrati u šumu sestricama. .. 

Otac se nasmijao i odložio nož. 

— Dobro, reče, nisam namjerio da je sasiječem. 
Htio sam samo da joj otsiječem donje grane pa onda 
neka joj je sretan put! Hoću! da je postavim na dvo¬ 
rište i da je uveče djed Božić odvede u šumu. 

I on iznese jelku napolje. 

Cijeli dan Milka gleda kroz prozor jelku. Snijeg je 
zatrpava, a jelka gleda Milku i radosno joj doma- 
huje dugim granama. 

A narednoga dana ne ostade ina dvorištu ništa. 

Majka je rekla Milki da je pred noć stigao djed 
Božić i odveo jelku u šumu k njenim drugaricama. 
Tamo će dalje rasti i dogodine vratiće je ponovo 
djed Božić i veću i ljepšu u njihov dom. 

BOŽJA OVČICA 

Jednoga dana vraćajući se kući s lova carev sin 
ožedni i navrati izvora da se napije vode. Do izvora 
stajalo je djevojče i držalo u svakoj raci po vrč. Dje¬ 
vojke lijepo poput mjesečine. Carev sin zamoli dje¬ 
vojče da mu dade vrč da se napije vode. Djevojče mu 
poda vrč i pogleda ga postranim pogledom, ali taj 
pogled zagrije srce carskog sina i on zavoli djevojče. 

Jedva što se djevojče udaljilo od izvora, carev sin 
zapovjedi svojim slugama da ga slijede i ustanove 
gdje ono stanuje. 

Jedan između slugu carevićevih utvrdi kuću u 
kojoj je djevojče stanovalo. Na vratima stajala je 
neka žena. On pristupi k ženi i upita je čije je to 
djevojče. 

— Naša je to djevojčica! odgovori mu žena. 

On siđe s konja i došapne ženi da se za djevojčicu 
mnogo zanima carev sin i da bi je htio uzeti za ženu. 
Htio bi da se udesi svadba.. 

Ali djevojčica bila je vrlo siromašna, a žena na 
vratima bila joj je maćeha, U nje bila je vlastita 
kćerka koju je ona mnogo voljela, dok je pastorku 
mrzila, jer je bila mnogo ljepša od njezine kćeri. Bila 
je i bolja. Ona je svoju pastorku klevetala ispred 
muža, on je ženi vjerovao i zato psovao rođeno di¬ 
jete. Djevojčica je zbog toga mnogo patila, ali je šu¬ 
tjela. I maćeha smisli kako će pogubiti svoju pastor¬ 
ku, a udati rođenu kćerku za careva sina. 

Okleveta je pred ocem njezinim. 

-— Ne trebam je više — vikala je — odvedi je u 
šumu, neka je izjedu vuci i medvjedi! 

Otac djevojčice plašio se svoje žene i nije smio da 
se njenoj zapovijedi suprostavi. Žao mu je bilo dje¬ 
teta, ali što može?! Uzeo krišom malo hljeba, spre¬ 
mio ga u torbicu i odveo kćerku od kuće. 

— Hajde — rekao je — odvešću te tulipanu u 
goste! 

Putovali su i putovali i najposlije stigli do guste 
šume. Otac dade djetetu torbicu s hljebom i reče: 

— Priičekaj ovdje, ja ću se začas vratiti. 

I ostavi djevojčicu samu u šumi. Drugoga Hama eto 
svadbara u kuću zle maćuhe da prose djevojčicu za 
carevića. Žena nakinđuri svoju kćerku i izvede je 
pred svadbare. 

Kad je vidje carev sin, povika: 

— Ne, to nije ona koju ja želim, to je druga! 

— Ovo je, ovo, čestiti care! odgovori zaplašeno 
žena. 

—'Dovedi oca! povika Ijutito carev sin. I dove- 
doše ga. 

— Kud si sakrio drugu kćerku? povika carev sin 
— Govori, ili ću zapovjediti da ti odrube glavu. 

čovjek pade niičice pred careva sina i ispripovjedi 
sve po istini. 

Kad je carev sin razabrao što se dogodilo s djevoj¬ 
čicom, podbode konja i pojuri u šumu. Djevojčice 
međutim ne nađe na onome mjestu. 

Carev sin se zamisli: je li živa ili je izjeđoše divlje 
zvijeri? 

Međutim je djevojčica bila živa. Kad ju je otac 
ostavio u šumi, dugo je ona čekala i najposlije zaklju¬ 
čila da se otac neće više vratiti. Pomislila je da su 
joj oca izjeli divlje zvijeri, pa je uputila po šumi da 
sama nekako nađe put kući. No šuma bivala sve 
gušća. Nabasa na puteljak i upravi korake po njemu. 
Pobrza i uskoro stigne do neke široke poljane. Bila 
je sva obrasla travom. Iz trave provirali mali crveni 
cvjetići. Djevojčica poče brati cvijeće u kiticu. Kad 
je savila kiticu, podiže je i poljubi. I gle, ujedamput 
svi cvjetići ožive, Prerušili se u crvene bubice, a po 
krilima im crne tačkice. Bubice razmiilile joj se po 
rukama, po odjeći i kosi. Ona je bubice milovala, 
mislila pri tome na carevića i tiho govorila: 

— Mile, malene sestrice, znadete li gdje se nalazi 
carev sin? Odletite do njega i recite mu da sam ovdje 
i da plačem za njim. 


Kad to čuše bubice, jedna između njih raširi krda 
i odleti. 

Carev sin stajao je još uvijek na istome mjestu. Nije 
znao kud bi pošao tražiti svoju nevjesticu. I dok je 
tako razmišljao, pade mu, zaletjevši mu se najprije 
u lice, jedna bubica na ruku. Pogleda je carev sin i 
začudi se, jer nikada nije vidio takva kukčića. Bubica 
mu s ruke otšeta na konja, onda konju na grivu na 
čelo, pa potom poleti naprijed. Začudio se carev sin, 
pustio uzde, pa konj sam potrči za bubicom. Dugo 
su tako trčali, već se hvatala noć, kad iziđoše na 
neku poljanu, i tu carev sin zapazi djevojčicu koja 
je sjedila u travi i držala glavu među dlanovima. Dje¬ 
vojčica je plakala i nije čula (ničijih koraka. Carev 
sin viknu od radosti, sjaha s konja, podiže djevojčicu 
i odjaha s njome u carske dvore. 

Bubice ostadoše same u šumi. Svi ih zovu ovči¬ 
cama, a djeca im dovikuju Božje ovčice, stavljajlu ih 
na dlanove i viču im: Ovčice Božja poleti daj, poleti! 
— a ovčice šire krilašca i lete. 

Georgi Rajčev 


ZLATNA TORBA 

U nekome selu uz obalu Svijetla jezera živio ne¬ 
kada bogataš. Od prve mu žene osta sin imenom 
Gniv, Druga žena zabogati mu porodicu još jednim 
sinom koga prozvaše Ram. Maćeha nije trpjela svoga 
pastorka, pa je Griv morao raditi u polju od tamne 
zore do kasne noći, ili je pasao govedo u kupini kraj 
jezera. 

Jednoga dana izgubi se Grivu najmanje tele, pa 
kad je ostalo govedo dotjerao u selo, maćeha nago¬ 
vori njegova oca da ga izbije i otjera. Griv je gorko 
zaplakao i vratio se jezeru. Pošao je tražiti izgub¬ 
ljeno teoce. 

Bilo je u kasnu moć, već je pun mjesec bacao svoje 
svijetlo po jezeru, pa je bilo vidno kao danju. Luta¬ 
jući po brežuljcima obale i dozivajući teoce najedam- 
put začuje tih plač. Ogledavši se spazi među kame¬ 
njem malenu vilu povotkinju. Dugačka njezina kosa 
sjala se na mjesečini poput zlata. 



— Što plačeš? upita je Griv. 

— 1 Ranila sam trnom nogu, pa se ne mogu vratiti 
u jezero. 

Griv podigne povotkinju na ruke i ponese je do 
jezera. 

— Čime da ti to naplatim? — upita ga vila — Ho¬ 


ćeš li da ti kapu napunim dukatima? Na dnu jezera 
ima dukata na pregršti. 

— Šta će mi dukati? Reci ti meni gdje je moje 
teoce! 

— Bolesno ti leži uz izvor u Tamnoj dolini. Po- 
kropi mu glavicu vodom i ono će ustati. Ustrebam li 
ti kad u životu, a ti pod mrak sjedni na ovaj kamen, 
baci tri kamenčića u jezero i vikni tri puta: »žiu, žiu, 
žiu!« 

Od toga doba prođe nekoliko godina. Grivu umre 
otac. Kako je pred smrt bio slab i teško bolestan, 
posluša maćehu i ostavi sav imutak njoj i njenom sinu. 

Griv postade sluga u maćehe i ona ga tovarila 
teškim poslovima, a Ram se svemu samo potsmje- 
hivao. 

Jednoga dana Griv raspreže volove i odvede ih do 
jezera na vodu da ih napoji. Prolazeći kraj obale, 
spotače se o jedan kamen pa mu torba ispade iz 
ruke. U njoj je imao hljeba za cijeli dan, drvenu kuti¬ 
jicu punu soli i kremeni kojim; je kresao vatru za stu¬ 
denih jutara. Griv obilazio sad s jedne sad s druge 
Strane mjesto nesreće i najposlije, uvidjevši da ne 
može nikako do torbe, vratio se na njivu. Međutim 
se sjeti zlatokose vile. Ne pođe na večeru, nego se 
vrati k jezeru i učini kako mu je vila rekla. I na 
površinu jezera ispliva divna vila sa svijetlom zvi¬ 
jezdom u kosi. Griv ju je jedva prepoznao. Toliko je 
poodrasla i toliko je bila divna. 

— Izgubih torbicu — reče Griv — potraži je i 
vrati mi je! 

Vila zaroni u jezero i pokaza mu zlatnu torbu izve¬ 
zenu dragocjenim kamenjem. 

— Je li ovo tvoja? 

— Nije, nije! — odgovori smeteno Griv. 

Vila ponovo zagnjuri u jezero i pokaza mu srebrnu 
torbu ukrašenu zlatnim resama. 

— Ni ova nije! 

, Vila zagnjuri u vodu i treći puta i donese mu 
izgubljenu torbicu. 

Ha, ovo je moja! veselo reče Griv. 

,^ a ti nekako platim dobro što si mi ga učinio 
darujem ti srebrnu, a jer se nisi pomamio za tuđim! 
da]em ta i zlatnu torbu. 

Griv prebaci preko ramena sve tri torbe i vrati se 
veseo kući. Maćeha mu ote torbice i istrese srebrnu 
i zlatnu nad prostiračem. Iz srebrne prosu se na ro- 
gozimu kup sjajnih dukata, a iz zlatne čitava kašika 
dragocjena kamenja. Svi se zbumiilše, 

— Tko ti je to darovao? upita ga maćeha. 

Griv ispripovjedi sve po istini, 

— Ti .si glup i prost, tebi takvo bogatstvo ne pri¬ 
staje! reče maćeha najposlije. Ona pobra dukate i 
drago kamenje i sakrije sve za svoga sina 

Griv iziđe iz kuće oborene glave, legne na svoj 
ležaj u staji te gorico zaplače. 

Drugoga dana, maćeha probudi Griva veoma rano, 
dade mu golemu torbu i zapovjedi mu da je baci u 
jezero. Griv učini kako mu ona zapovjedi i kad stiže 
veće, dozva vilu povotkimju. Vila zaroni u jezero i 
donese mu odma torbu što je bijaše bacio u vodu. 
Kako Griv nije mogao lagati, uzme torbu i vrati se 
kući,. Izgrdi ga 'maćeha, a drugoga dana ponovo ga 
pošalje a istom torbom do jezera. No i te večeri do¬ 
godi se kao i dan ranije. 

Najposlije maćeha uputi jezeru svoga sina. Naučila 
ga kako treba da slaže, Ram je otišao do jezera, ba¬ 
cio torbu i kad se smrklo, dozvao vilu. 

— Tko si ti i zašto me, zoveš? zapita ga vila. 

— Ja sam Griv, pala mi torba u vodu. 

—• Ti nisi Griv, on je veći i jači! 

— Ja sam Griv, ali sam se od same nevolje za tor¬ 
bom toliko umanjio i oslabio. 

Vila izvadi Ramovu torbu. 

— Nije to moja! — slaže Ram. 

Vila mu pokaže srebrnu torbu. 

— I ovo nije moja! 

Vila izvadi iz jezera i zlatnu torbu. 

— Ta je moja! povika Ram. 


Ram narami tešku torbu i vrati se kući. Majka mu 
se mnogo obradovala. Pošalje Griva da legne na po¬ 
činak, pa onda istrese torbu. 

Mjesto dragoga kamenja iz torbe prosu se bezbroj 
zmija otrovnica. Zaprepaste se mati i sin. Dotrča 
Griv i nađe ih napola obezumljene od straha. Zapa¬ 
zivši Griva, zmije se same povuku u torbu, a Griv 
torbu zaveza i reče: 

— Ne ibojte se, majko, one više ne mogu izići! 

Pribra se maćeha, zagrli Griva i reče: 

Živ da si mi, sinko! Ti si nas oslobodio gadnih 
zmija! 

,, doba maćeha zavolje Griva, pa su obojica 

dječaka od sada živjeli kao dva brata rođena. 

Asen Rascvjetnikov 


SUNČEVA ŽENIDBA 

Prije mnogo godina odluči Sunce da se ženi. 

Izabra u mekome selu najljepšu djevojku i pošalje 
prasce njenim roditeljima. Roditelji radosna srca pri¬ 
hvate ponudu Sunčevu i nakon sedmice-dvije spre- 
miše mladu i uputdlše s njome k Suncu. Sa svadba- 
rima pošlo i cijelo selo — ljudi, životinje i ptice. 
Pošlo s njima i sve živo u polju i u šumi. Buhe i med¬ 
vjedi, krtice i lisice, cvrčci i vrapčići, ptičice i mu¬ 
šice, jež-knez pa sve što hoda i puzi. 

Putovali su tako čitav dan. Nakon duga putovanja 
najposlije stigoše k obali duboka mora. Napraviše 
golemu vatru, bubnjevi zabubnjaše, gajde zasviraše, 
a ljudi se uhvatiše u kolo pa plešu. Svi se vesele, 
samo jež-knez stoji postrance mrzovoljast i tužno 
posmatra svadbare i njihovo veselje. Onda poče da 
turka kamenčiće ispred magareta, pa kad učini go¬ 
lemu rpu, obrati se začuđenome magaretu i reče mu: 

— Što gledaš kao da ćeš sada uginuti, a nećeš da 
grizeš kamenje? 

U blizini nađe se zečić, pa kad to ču, poče da se 
smije. Potom potrči svadbarima i svijajući se od smi¬ 
jeha ispripovjedi im što je čuo i vidio. 

(Začas umukoše bubnjevi i gajde, presta ples, za- 
mukoše svadbari i svi potrčaše rpi kamenja ispred 
koje stajahu zamišljeni magare i jež. 

Jedan između svadbara, rasuvši nogom kamenje, 
upita ježa-kneza: 



— Eh, kneže, bodljo jedan... otkuda ti tolika pa¬ 
met!? Gdje si čuo i vidio da magare jede kamenje? 

— Ne može li, neka nauči! važno odgovori jež i 
dogura do magareće gubice još jedan kamen. 

Svi udare u smijeh toliko da od samoga smijeha 
padaše u nesvjesticu jedan komarac, dvije bube mare t 

i četiri medvjeda. Jedva ih slanom morskom vodom 
prizvaše ponovo k svijesti. 

Kad se ponešto smijeh stišao, popne se jež-knez 
na rpu i reče: 

— Znate li, dragi svadbari, zbog Čega učinih sve 
to? (Ne znate? Hajde, reći ću vam! Kuda smo mi to 
uputili? Idemo da ženimo Sunce... Znači, kad ga 
oženimo imaće ono mnogo djece-sunaca, pa kad sva 
ta sunca prigriju zemlju, sve će na njoj izgorjeti, osta- 
će sauno crna zemlja i kamenje. Čime ćemo se onda 
hraniti? Zato hoću da naučim magare već sada gristi 
kamenje,.. 

— Istina je, istina . .. ! povikale životinje i zacvr¬ 
kutala ptičice. No kad je to čulo Sunce, inamršti obr¬ 
ve, ozlojedi se i povuče se duboko u more. 

/Svud nasta duboka tama. Svi se uplaše i stadoše 
vikati. I tako ostade neko vrijeme, a nikome ne pade 
na um što im je uraditi. Najposlije sred kuknjave i 
vike začuje se glas kume lije: 

— Sve može, dragi i mili svadbari, samo zlatoperi 
pijetao da popravi. On svakoga jutra budi Sunce iz 
duboka sna i kazuje mu dugačak nebeski put... 

— Živjela!.. Živjela! .. povikaše svi, pa kad po¬ 
novo upališe vatru, nastavilše s plesom i igrom do 
pola noći. Onda zlatoperi pijetao izda zapovijed da 
svi bez izuzetka legnu na počinak. On sam, uzevši sa 
sobom još jednoga pijetla kome je zapovjedio da se 
Okupa u kaljuži i kome je očupao rep, pođe do mor¬ 
ske obale, 

I rano, rano izjutra počeo je pijetao da kukuriječe. 
Kukurijekao je sat, dva sata i kad je već stao očaja¬ 
vati i odlučio da se vrati neobavljena posla svadba¬ 
rima, izroni Sunce glavu iz mora i reče začuđeno: 

— Što to činiš, pijetle! što si se već od pola noći 
raspjevao? Ne daš mi da mirno spavam, 

— Zašto da ne pjevam Sunašce — odgovori pijetao 
— nemam, brate, nikakve brige. Nemam žene, ne¬ 
mam djece da mi očupaju rep kako to učiniše djeca 
ovome mome prijatelju.., I zato od puste radosti 
pjevam. .. 

— Ah, tako je to!, povika Sunce i radosno i veselo 
uspne se na obzorje da grije zemlju i ljude. 

MALI OVČAR STRAHIL 

Kad sunce zađe za golemu planinu, mali ovčar 
Strahil već deveti puta prebrojava svoje ovce. No i 
toga puta ustanovi da mu manjka jedina bijela ovčica. 
Zaplače, pa pođe da traži ovčicu. Bez nje ne može u 
selo. Gospodar njegov je zao čovjek. Izudaraće ga i 
istjerati, a Strahil nema nikoga u svijetu. 

U blizini ima šuma, a u njoj pjevaju ptice. Iza šume 
diže se visoka pećina, u pećini opet tamna i strašna 
spilja. 

Ovčarče uđe u šumu i stane dozivati. 

— Be-e-e! vikao je — be-be-e-! ali mu se ne oda- 
zva nitko. Tek nekoliko zaplašenih ptica razmahaše 
se krilima i pobjegnuše. Lutao Strahil šumom, razgr¬ 
tao grmlje, provlačio se između drveća, pa svejedna¬ 
ko nastavio blejati poput janjeta. 

Kad stiže kraju šume, Strahil se zaustavi i ogleda 
ruke. Bile su izderane; pogleda i gole noge, i one 
izgrebene i iskrvavljene. Otare suze s očiju i još je- 
damput očajno viknu: 

— Be-e-e! 

Pričuje mu se kao da se netko blejanjem odaziva. 
Srce mu zadršće od radosti i ludo mu stade udarati 
u grudima, I skupitvši svu snagu, povika ponovo. Taj 
put čuo je posve jasan odaziv. Dolazio je upravo iz 
tamne i strašne spilje. 

Znači, njegovo se janje sakrilo u spilju? Ta svi se¬ 
ljaci boje se kraj 1 nje samo proći! Iz ove spilje, govo¬ 
rili su mu, izlaze dusi i sotone. I on ponovo povika: 
»be-e-e!«, a spilja mu uzvrati »be-e-e!« 

Van svake je sumnje, njegovo janje nalazi se u spi¬ 
lji. I Strahil pođe prema spilji bojažljivim koracima. 
Stigavši pred ulaz u spilju, stane pa se obazre na sve 
strane. Tama, ne vidi se ništa. Ide dalje Strahil i sve 
se okreće na sve strane, u duši mu tjeskoba, i srce 
toliko silno udara kao da će pući. 

— Be-e-e! povika u tminu. 

— Be-e-e! odazva se glas iz dubine spilje. 


— Nema druge, nego da uđem! reče Strahil i ubr¬ 
za hod. 

Spilja je spoeetka bila uzana i niska. Morao se 
sagnuta da ne udari glavom, a najposlije morao i pu¬ 
zati. Prošlo je mnogo vremena. Ovčar se izmorio, pa 
kad je htio rukavom da otare znoj s čela, udari lak¬ 
tom o neka vrata. Vrata se toga časa otvore, Strahil 
preskoči prag i vrata se odmah za njim zatvore. 
Netko snažno zafićuka, a potom se sve oko njega 
zasja toliko da ga zaboljele oči. Kad je opet otvorio 
oči, već se oko njega razlijegavala grmljavina, a sa 
sviju strana pritjecali đavolčići. Među njima Sotona, 
poglavica sviju đavola. Ima u jednoj ruci žviždaljku, 
a u drugoj troroge željezne vile, 

— Be-e-e! povika Sotona prema Strahilu i užasno 
se nasmije. — Hoćeš da znaš otkuda zlato ljudima? 
Odmah ćeš saznati! reče Sotona i okrene se đavo- 
lioima, 

T 1 Zatvorite ga u željezni kavez i pazite na nj. 
Htjedne li pobjeći, probodite ga vilama. 

Đavolići pristupiiše Strabiilu i zatvorile ga u že¬ 
ljezni kavez. Zaključali ga devetim bravama i osta¬ 
vili sama. .. 

[Tako je prošlo mnogo godina. Nitko nije znao kuda 
je nestalo ovčarčeta. Ljudi i zaboravili na nj. Strahil 
je međutim i odrastao. Naučio se različnim poslo¬ 
vima. Naučio kako se mogu razriješiti i upropastiti 
ljudske duše. 

Svake noći slušao je gdje Sotona poučava đavoliće 
kako će ljudima nauditi. 

— Ti ćeš ih naučiti kako se peče ljuta rakija, opi- 
ćeš ih njome i onda zavaditi toliko da se međusobno 
pobiju! putio Sotona jedno đavolče i pri tome zviždao 
u sviralicu. A đavolče zadovoljno klimalo glavom i 
izitšlo u svijet na rad. 

— Ti ćeš ih opet naučiti krasti! govorio je drugome 
đavolčetu i zviždio u sviralicu. A đavolče kao da je 

dobilo po tom zviždanju krila i izletjelo iz spilje kao 
strijela. 

— Ti ćeš ih opet naučiti da jedan drugome nena- 
vidi ! govorio drugom nekom đavolčetu. 

— Neka se mrze međusobno! 

—* Neka se svađaju! 

—■ Neka brat ubija brata! I pri tome je svejednako 
zviždio u sviralicu. 

A đavolići odlazili su i opet se vraćali zadovoljni 
svojim uspjesima. I svaki je pričao Sotoni, koliko je 
suza i koliko krvi proliveno po selima i gradovima. 
A Sotona je pri tome trljao ruke, duvao u sviralicu 
i potsmjehivao se svemu pored kaveza Strahilova.... 

No jedne večeri najmanje đavolče zaboravi zaklju¬ 
čati vrata Strahilova kaveza. Strahil to opazi i obra¬ 
dova se. 

Znao je da te noći Sotona spava čvrstim snom, jer 
se u svijetu zaratiiše ljudi i narodi. Gore sela i gra¬ 
dovi, a rijeke potekoše krvlju. Sotona legao zado¬ 
voljno i zaspao dubokim snom. 

U pola noći, kad se đavolčići razmiliiše po svijetu 
da siju među ljude zlo i dok je Sotona mirno spavao, 
Strahil tiho otvori vrata na kavezu, prikuči se po 
prstima Sotoni, uzme mu sviralicu i golem ključ od 
vrata, pa se oprezno udalji. Tiho otključa vrata, i ne 
prođe dugo, nađe se van spilje u slobodi. Našao se 
opet u šumi, a šuma sva zelena, ptice pjevaju, vjetar 
ljulja grane drveća i one mrmore. Strahil ostavi 
uskoro iza sebe šumu, polja po kojima se ljuljalo 
mnogo zlatnoga žitnoga klasja, onda svrati na bre¬ 
žuljak na kome je izgubio bijelo janje i tu se zaustavio. 
Nekoliko suza skotrlja mu se niz lice, i on uputi u 
široki svijet. . 

Na nekoj raskrsnici Strahil skrši Sotoninu svira¬ 
licu, moć Sotone, pa nastavi radosno put u svijet 
uvjeren da nema više u svijetu zla. 

Vladimir Rusaliev 





ŽABLJI RAJ 

Siva žaba imala šestoro djece. Ljeti bijahu žabe 
vesele u bari. Provirivale glavice nad vodu, hvatale 
lakomo mušice i grijale se na suncu. Uveče, kad bi 
mjesec obasjao brežuljke, započele bi svoj koncerat: 

— Vrjak-ki-ki, vrjak-vrjak! 

No nastupi suša. Bara presabmu, a siva žaba i njene 
šestoro djece zavukoše se pod kamen. 

— Što si zadrijemala, Sivuško! upita je zelena, po¬ 
nešto hroma žaba. 

— što da činim? Bara je presahnula, zima već silazi 
s planina. Pogiboše mi žabići. 

I siva žaba zaplače: 

— Vrjak, vrjak, vijak! 

— Ah, ne plači, Sivuško! odgovori joj hroma žaba, 
— Hajde pođimo u žablji raj! 

— Je li tamo lijepo? upitati nestrpljivo žabići. 

— Tamo nema ni zime, ni studeni! Dolje u polju, 
iza sela, vidite li, gdje se svijetli voda? Tamo su to¬ 
plice. Tamo žive žabe i ljeti i zimi u toplome, u to¬ 
ploj vodi. Van vode prši snijeg, a u vodi žabe leže u 
toplom i miruju. 

— Hajdemo tamo! 

* =S * 

Stiže i noć. Žabići nisu spadali od samoga rado¬ 
vanja kako će putovati. Gledali su kako izlazi srebrno 
klupko nad brežuljak i penje se čitavu noć po obzor¬ 
ju. Izmoreno najposlije polagano zapada. Cvrčci ga 
prate cijelu noć svojom svirkom. Gude. Mjesec se 
gubi iza. klisure, i (noći nestaje. 

Stiže dan. 

Žabe se dadu na put. Hroma žaba Sivuška i žabići 
ostaviše suho blato i krenuše u dolinu. Predvodila ih 
hroma žaba koja je mnogo propatila i mnogo toga 
znala. 

Putovale žabe dolinama i brežuljcima, njivama i 

livadama, putovale dane i noći i najposlije stigle u 
selo. 

— Nismo više daleko! Iza sela leže toplice! reče 
hroma žaba, ali ujedamput ustukne i stane, 

— Stanite! zavika uplašeno. 

(Sve se žabe zaustaviše. 

— Što se dogodilo? 

i— Roda! reče hroma žaba. — Eto je tamo u selja- 
čkome dvorištu. 

Žabići se nadigoše i dugo gledahu rodu. 



Dvije mlade rode igrale se sa svojom materom. 
Ona mije mogla letjeti. Bilo joj je slomljeno jedno 
krilo pa mije zbog toga mogla u toplije krajeve. 

Dječica se igrala s njome. Hranila su je djeca i 
odlučila da čitavu zimu ostanu uz majku. 

— Da obiđemo selo izdaleka! reče mudra žaba. 
I žablja karavana krenu prema povišem brežuljku. 

S planina približava se zima. 

— Umorih se, smrznuše mi se kraci! reče hroma 
žaba i od slaboće zatvori oči. 

Dva žabica uzeše jednu grančicu, prihvatiše je 
svaki s jednoga kraja, hroma žaba uhvati se za 

grančicu i tako je teškom mukom dovukoše navrh 
brežuljka. 

— Vijak, vrjak, eto toplica! prošapće hroma žaba, 
pa zaspa premorena od studeni. 

Žabići pogledaše; u dolini ispod sela svijetli se 
voda; pri tome stadoše drhtati d polagano zaspaše. 

Noću stiže zima. Žabići zaspaše svladani od stu¬ 
deni. 

Drugoga jutra kad je sunce granulo, sve drveće i 
cijela zemlja sjala se od srebrnoga mraza. 

Na brežuljku sve se žabe ukočile. 

:ls * * 

Neki stari ovčar u jutru izvede svoje stado upravo 
pored brežuljka. Uza nj koračao njegov unučić. Jedno 
pseto zalaje ma brežuljku, potrčali i drugi psi pa ,i oni 
zalajali. 

—i Idi i vidi, zašto laju! reče starac umučiću. 

Unučić uputi na brežuljak i povika: 

— Djedo, mnogo žaba smrznulo se na zimli! 

Starac se popne na brežuljak, ogleda žabe i reče: 

— Nisu one uginule, samo su se ukočile od zime. 
Skupi ih u kapu i pusti u toplice, pa gledaj... 

Poslušao unučić svoga djeda. 

Napunio kapu premrzlim žabama i pošao do to¬ 
plica. Tu polagano spusti žabe jednu po jednu u 
toplu vodu. One ispruže ponajprije stražnje, a potom 
i prednje krake. Otvore radosno oči i zagledaju se 
u Božji svijet. 

I stadoše pokraj hrome žabe žabići kreketati: 

— Vrja-ke-ke-ke! Vrjak-ke-ke-ke! 

Čitav koncerat, a onda podigoše glave van vode. 
Zagledale se u polje, a ono se toliko čudno sja. 

-—> Nemojte suviše turkati nosove van vode! opo¬ 
mene ih hroma žaba. — Da ne dobijete hunjavicu! 

—Vrjak! povikaše žabići, poskočiše nad vodu i 
baciše se naglavce veselo u žablji raj... 

Botju Savov 

ZLATNI IZVORI 


U Pirim, usred gustih šuma i nepristupa čnih kli¬ 
sura, dizao se i sjao u davno vrijeme divan dvorac, 

Vrata bijahu mu od mramora bijela poput snijega, 
prozori ogledala, a krovovi suho zlato, 

U dvoru ležao bolestan zmaj Ognjan. Ležao bole¬ 
stan, stenjao i rikao toliko da je sva gora odzvanjala. 

Nitko nije smio da mu se približi i da ga obiđe, jer 
je sukljao same strijele ognjene, 

A bolovao je, jer nije mogao da otme ljepoticu 
Danicu, 

Na obzorju usred zvijezda samo jedno sunce gori 
sjajno, u selu među djevojkama bila je sunašce Da¬ 
nica, Ona je bila ljepša od sunca i glas joj je bio 
divniji od pijeva slavujeva. 

Majka joj ikletvom zabrani da nikuda noću ne 
izlazi i da se čuva oblaka, jer su oblaci zli, vjerolomni 
i u sebi kriju nemani i zmajeve, 

U planini usred procijepa, usred spilje tamne i 
hladne, između riđovki, sova i ćukova živjela stara 
vještica, zla i strašna, pakosna i nenaviđna. Tu je 
živjela, sakupljala biljke i pomoću čarolija saznala 
za bolest zmajevu, 

I obradovala se da će moći zmaja ubiti. Sad, upra¬ 
vo sada kad je bolestan. Mislila je, pravila čarolije i 
najposlije se riješila da ga ubije na prevaru. Tri dana 
i tri noći brala je najotrovnije biljke, brala ih i ku¬ 
hala s otrovom zmija ljutica, pa napravila mast. Ma¬ 
zala se njome, skidala sa sebe kožu i čupala kosu. 

Drugom masti što je mirisala na ljubice, na visibabe f 

i đurđice, mazala se da se pomladi i postane ljepo¬ 
ticom kakva je Danica, 

Deveti dan pusti vještica na zmaja san, I on usni da 
će Danica sama prije zore doći na zmijske izvore da 
pozlati kiticu cvijeća, ako ti izvori uoči Đurđeva 
dana proključaju čistim zlatom. 


Uzdrhtao zmaj i probudio se. Podiže se uz tutanj i 
udaranje gromova i sabra svekoliko zlato čuvano u 
planini i u dvorcu svome. Čitave je noći duvao mje- 
hovima, talio zlato i puštao ga da odlazi u izvore. 

Vještica podrani, priđe izvorima, okupa se sva u 
zlatu i zbi se čudo, postade lijepa poput Danice. 



Samo joj oči ostadoše zle, strašne i tamne. No ona 
se riješi da oči sakriva toliko dugo dok zmaja ne pre¬ 
vari ii ubije. 

Zorica poput rumene djevojke uranila je i nasmi¬ 
ješila se. Nasmiješio se i zmaj Ognjan, poletio, nadvio 
se nad šumu, zagledao k izvorima i nije svojim očima 
mogao da povjeruje. Sjedi tu Danica glavom, plete 
vijenac i kiti njime glavu. Spusti se zmaj i ugrabi 
Danicu, 

Ponese je nebu pod oblake, a dušu mu ispuni ra¬ 
dost. Zagledao se u lice ljepotice, a ona krije oči. 
Pogleda je ponovo, a ona mu se neopazice glavom 
otkrene, izvije se, iskine iiz ruku i poleti u dubine pa 
udarivši o vrh jedne hridi izdahne. 

A zmaj Ognjen kad vidje mrtvu ljepoticu, odleti 
do svoga dvorca, zapali ga i sam u injem izgori. 

* * * 

Đurđev-danak najveća je proljetna svetkovina i 
radost sela. Djevojke i momci uređeni, nakićeni rano 
ujutru polaze u šume da beru cvijeće, da pletu vi¬ 
jence i da njima zakite sebe i kablice prijesnoga mli¬ 
jeka, jagnjad i ovce. 

Podranili svi momci i djevojke, podranili i uputili 
u šume. Podranila s njima i Danica, ljepotica. Svi 
ubraše đurđica, sapleše rosne kitice i uputiše do 
zmijskih izvora. Gledaju čudo neviđeno — zlato teče 
iz izvora. Svi momci i djevojke redom svoje kitice 
okupali u zlatu. Nijedna se kitica ne pozlati, no kad 
najposlije stiže Danica i okupa kiticu u zlatnim izvo¬ 
rima, kitica joj postade zlatna, a izvori toga časa pre- 
sahnuše. 

Vratili se momci i djevojke u selo. Vratila se i 
Danica, ali sve nekuda bolno posrtava. I jedva što je 
unišla u kuću, legla je u krevet. I pobolijevala je od 
Đurđeva do Petrov-dana. 

Majka plakala joj dane i moći, dozivala sve vra¬ 
čare i liječnike a ma Petrov-dan pograbila zlatnu ki¬ 
ticu, uputila zmijskim izvorima i tu bacila kiticu. 
Kitica se zapali i izgori, a izvori potekoše bistrom 
vodom. Ozdravila Danica. ., 

I danas iz tih izvora teku bistre studene vode. I 
kad se izmoreni putnik nađe pod javorom pored 
izvora ,i ugasi žeđ, lišće javorovo tiho mu došaptava 
priču o Zlatnim izvorima. 


ŽITNA DOUNA 

Davno, veoma davno pored rijeke Strume, a uz 
rub planine Pirin, pojavi se strašna neman. Sve živo 
uplaši se i posakrije ispred nje. A neman šetala se 
slobodna poljima i harala žito, vinograde i brala 
grožđe. Svijet je umirao, a mnogi se hranili tek lišćem 
bukovine i žirom. 

(Nitko se nije smio pokazati u polju, jer neman je 
bila strašna i krvoločna. Letjela svuda praćena viho¬ 
rom, burom, i rikala strašno i bijesno. Sve se krilo 
ispred nje. 

Uto se pojave dva brata, dva zmaja. Oni su živjeli 
nedaleko rijeke i počeli progoniti nemam. No ona ih 
nanjuši i stade se ispred njih kriti u dubokim riječnim 
virovima. 

Tako stiže ljeto. Pripeklo toplo sunce, presahli 
izvori i potočići, snizile se vode u rijeci. Jedinoga 
dana oba brata zmaja obarali drveće i kamenje u 
rijeku, navalili zemlju i tako skrenuli tok rijeke. 
Odbila se rijeka na drugu stranu planine i neman 
ostade na suhu. Uplašila se, podigla se u vis i pole¬ 
tjela preko polja. Poletjela prema Pirin planini, po¬ 
kraj rijeke Oranovska. 

Natisnuli se zmajevi za njom grmljavinom i mu¬ 
njama. 

Jedan između braće poleti ravno prema vrhuncu, 
predusretne neman i zakrči joj put. 

Neman ga zapazi izdaleka i okrene natrag. Ali 
otuda leti dragi brat. 

Uplašila se neman 1 , okrenula nadesno uz jednu 
duboku i tamnu dolinu, smjerajući pravo u šumu. 
Htjede da se tamo sakrije. 

Poletješe oba brata zmaja za njom. Odjeknula pla¬ 
nina gromovima i munjama. Dostigoše braća neman, 
prorešetaše je strijelama i ona padne mrtva. 

Tri pune godine hranile se svinje žirom što ga je 
nosila u sebi poginula nemam i prosula ga na mjestu 
gdje je ubiše. 

Otada pa i danas zove se ta dolina »Žitna dolina«. 

MLIJEČNO KAMENJE 

Uz rub Pirin-planine, u jednom selu živjela dva 
brata zmaja. Živjeli oni tiho i mimo, živjeli bratski i 
slagali se sa selom. 

Od nekog vremena opaziše seljaci da im neko po¬ 
tajice uzima žita u poljima i krade grožđe u vino¬ 
gradima. I mlijeka je u ovaca i krava bivalo sve 
manje. Jednako i braća zmajevi zapaziše da i njih 
netko potkradava u svemu. 

Čitavoga su ljeta braća obilazili svoja polja, pro- 
krstarili planinu, no nigdje nemani traga, ni glasa. 

U selu rasla vanredna ljepotica Đurđa. Živjela na¬ 
kraj sela u kolibici sama samcata. Bez igdje ikoga 
svoga. No ni s kime nije drugovala, seljacima nije 
svraćala, na prela nije zalazila. 

Često je nestajala iz poljana i planine, i nitko nije 
znao kud je odlazila. 

Svi joj nenavidješe ljepotu, I stadoše seoski momci 
da je uhode, da saznadu kud ide i što radi. Jednoga 
dana prala je Đurđa sama platno pri rijeci. Tiho joj 
se prikradoše momci iza leđa i ostadoše nezapaženi, 
I vidješe da su noge Đurđine pokrivene ljuskama kao 
tijelo u ribe. Pobjegoše momci da ih ona i opet ne 
zapazi. 

Od usta do usta pronosio se selom glas o tome. 
Dočula to i braća zmajevi i dosjetiše se da je Đurđa 
neman, ona neman koja harači polja i ispija govedu i 
ovcama mlijeko. I počeše je braća zmajevi uhodariti. 
Osjetila Đurđa da je zmajevi uhodare pa se stala još 
više kriti ispred ljudi. Tako prođe i zima. 


Stiže proljeće. Okopnio snijeg, zazelenjela se pla¬ 
nina, oživjela šuma, zacvrkutale ptičice, probudila se 
polja, zablejala jagnjad. Čitave dane trčkarala pokraj 
matera. 

No stiže dan kad odijeliše jagnjad od matera. Treba 
da se odbiju hranom. Toga dana u selu slavi se velik 
praznik. Ovce čitavoga sela pasu zajedno, Sabraše i 
braća zmajevi svoje ovce pa ih potjeraše s ostalima 
na zajedničku ispašu. Ovčari neka im paze na stado. 
Otjeraše ovčari stado u planinu. 



Tu stiže cijelo selo: momci, djevojke, snaše i žene, 
muževi, svi uputiše u planinu sa suđem po mlijeko, 
jer toga se dana sve ovce muzu zajednički i mlijeko 
se svima zajednički i jednako dijeli. 

Iziđoše u planinu svi, samo ne iziđe Đurđa. Plašila 
se ovčara braće zmajeva. Poznavala je njihovu snagu 
i plašila ih se. 

Druge djevojke molile Đurđu da pođe s njima, no 
ona se ne htjede odazvati. Najposlije nakon duga 
moljakanja, namoliše je da pođe, i ona uputi s njima 
uistinu u planinu. Radost ovlada zbog toga svima. 

Stigoše u planinu, tu se sustaviše djevojke i momci, 
pa snaše i pjesmom i vikom stadoše svi brati jagor- 
čike, plesti kitice i vijence pa i okitiše njima glave. 
Smijeh, vika i pjesma razlijegoše se planinom. 
Samo Đurđa nije ni pjevala, ni potcikivala, niti je brala 
cvijeće i njime se kitila. Ona je već odavna zapazila 
sred planine stado ovaca bijelo poput oblaka. A tamo 
I® bilo tisuće i tisuće ovaca nabreklih vimena. Smra¬ 
čilo joj .se ispred očiju, zaboravila se, uzdahnula, od¬ 
bjegla i sve je ovce pomuzla. 

Ostale djevojke potrčale za njom i kad su vidjele 
što je učinila, stadoše poput pilića drhtati od straha, 
Đurđa se nadula kao mjehur i nije mogla da se makne 
s mjesta. 

Braća zmajevi opaziše da je mlijeko pomuzeno 
ovcama, obazreše se unaokolo i kad zapazile Đurđu, 
jedan između braće poleti pravo do nje, a drugi joj 
presiječe put. Povukla se neman u dolinu i pobjegla. 
Zmaj se strijelama natisnu za njom, a ona mu plete¬ 
nicom kose obavije desnu ruku i iščupa je. Tolika 
je snaga bila u nje. Zmaj odbaci strijele, a neman 
protrči pored njega. No drugi brat natisnu se za njom 
gromovima i strijelama, I pogodi je. Neman se stro- 
pošta mrtva. Užasna bujica mlijeka poteče iz nje. I 
sve kamenje kojim je proteklo mlijeko postade bijelo, 
prebijelo. Narod to kamenje i dana® naziva: mliječno 
kamenje. 

Aleksandar Spasov 


MALENI PRIJATELJI 

Živjeli djed i baka pa imali unuče i pijetla. Dječak 
i pijeta toliko se sprijatelje da se nisu niti danju niti 
noću odvajali jedan od drugoga. Zajedno bi jeli, igrali 
se i zajedno bi spavali. 

Jednoga dana dječak pođe u kuću da donese loptu, 
a kad se ponovo vrati u dvorište: pijetla nema. Putem 



je projahao neki konjanik i iza sebe ostavio gust 
oblak prašine. Rasplaka se dječak: niti što jede, niti 
pije, traži pijetla. Djed i baka nastojali su da ga po¬ 
novo ozdrave. Vodili ga liječnicima, ali sve uzalud. 
Tri dana i tri noći plakao dječak, ni mrve hrane nije 
uzimao. No vrijeme je prolazilo, dječak je najposlije 
i zaboravio svoga maloga prijatelja, ali mu igra sa¬ 
mome dosadi. 



Jednoga dana otišla baka na trg u obližnji grad u 
kome je živio car. Prolazeći pored carske palate 
snebi se i ne povjerova rođenim očima. Njihov pjetlić 
na krovu carske palate. Vratila se baka ubrzo kući i 
sve ispripovjedila djedu, 

— Da te nisu prevarile oči? reče djed — Osta¬ 
rjela si! 


154 


155 





— Istima, ostarjela sam, ali pijetla poznajem! odgo¬ 
vori baka. — Naš je! Ima na repu samo jedno bijelo 
pero. 

Uputi i djed u grad pa ravno pred carsku palatu. 
Putem kupio čitavu torbu žita. 



— Možda je gladan pjetlić, nahraniću ga! U cara je, 
ali otkuda znade car nahraniti pijetla!? 

I stiže pred palatu. Gleda: pijetao na krovu, 

— Pustite me odmah pred cara! reče slugama, 
— Ono je moj pijetao! Hoću da mi se vrati! 


— Miči se odavle — povikaše sluge — pijetla juče 
kupismo, a car nema kad da te primi! Zar će još o 
pijetlu voditi brigu! 

— Ali ja imadem da obavim važan posao! povika 
djed — Zar ima uopće važnijega posla od mojega? 
Unuče mi plače i sve traži pijetla. 

Razljute se sluge i izbace ga iz palate. Zajauka sta¬ 
rac i stade obilaziti oko palate. Ograda visoka. 

— Dok sam bio mlad, šta mi je bilo preskočiti 
takvu ogradu, ravno bih caru skočio! mislio je djed. 
Ujedamput vidje gdje ogradu preskoči jedan, pa onda 
drugi, pa i treći pijetao. Čekao djed možda će i nje¬ 
gov da preskoči. Čekao i čekao, ali uzalud. Bacio 
djeda pijetlovima, koji su preskočili ogradu, žita i oni 
mu se približe. Ulovi djeda jednoga između njih i 
spremi ga u torbu. 

— Nije onaj, ali carev je! mislio je djed — Možda 
će se unučić obradovati. 

— Neka je carski, ne carski, ja ga neću! reklo 
momče — Nije moj! 

— Onda hajde da ga zakoljemo! predloži baka — 
Car će pojesti našega, neka mi izjedemo njegova! 

I zaklali pijetla. 

— Zašto smo o tome govorili pred djetetom, mogao 
bi gdjegod to ispripovjediti, pa će doći car i zatražiti 
svoga pijetla! 

— Ne boj se — odgovori djedo — on je još dijete 
i ne smije da to ispripovjedi. 

Izišlo momče na dvorište, popelo se na šljivu, sjelo 
na jednu granu, razmahalo se nožicama i zavikalo što 
mu je grlo dalo: 

— Djeda je zaklao carskoga pijetla, ali ja sam di¬ 
jete i ne smijem o tome da govorim! vikalo je dijete 
i pjevalo. 

Skupili se ljudi, došao i starješina. 

— Reci — zapovjedi on — sve po istini! 

Ne preosta drugo, nego djed sve ispripovjedi po 
istini. 

— Tako dakle! — reče starješina — Pođi sa mnom 
do cara. Car te može zbog toga i objasiti! 

Uplašili se djed i baka, zaplakao momčić pa zatra¬ 
žio da i njega predvedu pred cara. Tužili djeda caru 
da mu je iz palate ukrao jednoga pijetla. 

— Tako dakle! — razljuti se car — Objesiću te! 

— Grijeh-je, čestiti caru, vješati starca čovjeka! — 
pomoli se djeda — Učinih to zbog unuka. 

I djed ispripovjedi caru svu istinu od početka do 
kraja. 

Nasmija se car, 

— Znači, mnogo voliš pijetla? obrati se car dje¬ 
čaku. 

— Mnogo, čestiti care! Volim ga više nego li tebe! 

Svi prasnuše u smijeh. Izidoše u dvorište. 

— Pokaži mi tvoga pijetla? reče car. 

— Evo ga! poskoči momče radosno i udari dlanom 
o dlan. 

Pijetao kad opazi dječaka, poletje i sjede mu ravno 
na rame. 

— Zaista dobri prijatelji! začudi se car — Oprosti 
mi, djedo, zbog toga! Hajde, i da ste zdravi! 

ČUDESNA KNJIGA 

Živio nekad dobar car. Imao čudesno ogledalo u 
kome je sve mogao da vidi. Iz straha ispred ogledala 
i loši ljudi njegove carevine postadoše dobri. Zato i 
svi njegovi podanici bijahu sretni. 

Sreću carevine dobroga cara nenavidio je drugi, 
susjedni mu car, pa navijesti dobrome caru rat. Bio 
je to siledžija. 

Preplaši se toga car i upita u ogledala savjeta, 

— Reci mi, ogledalo, tko će između nas dvojice 
pobijediti? 

U prvi čas zamuti se ogledalo, potom se zasja i car 
sve u njemu vidje: sukobljuju se dvije vojske, nepri¬ 


jatelj pobjeđuje, a njegova vojska bježi. Na kraju 
grada ujedamput kao iz zemlje pojavljuje se junak 
s novom konjicom, pobjeđuje neprijatelja i potom ga 
nestaje. 

Obradova se car, ali nikako da odgoneta tko će 
biti ti junaci koji će mu pomoći. 

I iziđe carska zapovijest: svi treba da stupe u voj¬ 
sku, Uputi i jedan puki siromašak da se upiše u car¬ 
sku vojsku. Kad je stigao na upis, nasmiju mu se, jer 
je bio slab i malen. 

— I ti hoćeš da budeš vojnik? reče mu jedan iz¬ 
među njih. 

— Nećete me? Ja sam hrabriji od vas! povika 
momče. 

Otjeraše ga, a siromah se ražali mnogo. 

• — Jer sam sirota, nikome nisam potreban. Priče¬ 
kajte samo, idem ja glavom do cara pa ću se njemu 
potužiti. 

Putovao tri dana i tri noći. Najposlije stiže pred 
gradska vrata. Tu sjedne da se odmori. Izvadi iz tor¬ 
bice hljeb i sir pa počne jesti. Ujedamput opazi gdje 
je do njega sio neki starac. 

— Oho! Izmorih se, sinko! Tri puna dana nisam 
ništa okusio! 

— Uzmi, djede! Uzmi sve! Ja sam mlad, mogu iz¬ 
držati glad. 

U to doba iziđe pred gradska vrata carska vojska. 
Vodio je sam car. 

Pobrza momče i spusti se ničice ispred cara. 

— Care, primi me u tvoju vojsku! 

— Još si suviše malen! odgovori car. 

Zaplaka momče i vrati se starcu. 

— Ne plači! reče mu starac. — Evo ti ova knjiga, 
razgledaj u njoj slike. Onu koja ti se najviše svidi, 
možeš uzeti i u ruku, iza nje javiće se u knjizi druga. 

Uzelo dijete čudesnu knjigu i stalo je listati. Lista, 
i ima šta da vidi: voće, čitave peći meka hljeba, topla 
jela, sve mu rastu zazubice. 

Udobrovolji se momče i zaboravi svoje suze. 

Najčudesnije bilo je u toj knjizi to, što su sve slike 
bile kao da je sve tu živo: ptičice pjevale, jabuke mi¬ 
risale, rijeke šumjele. 

No momče je znalo da smije poželjeti samo jednu ( 

između slika, pa je svejednako dalje listalo. Na po¬ 
sljednjoj stranici bio je divan konj, a do njega mlad ; 



vojnik. Jedva što je konj zagledao momče, zarza i 
udari kopitom po zemlji. 

— To hoću! — reče momče. — Drugo mi ne treba! 

— Hrabar si ti momak! — reče starac, — Uzmi ci¬ 
jelu knjigu za uspomenu! 

Starca nestane. Uto vrijeme vraćao se već u grad 
car sa svojom vojskom pobijeđen. Pograbilo momče 


zlatne uzde, izvelo konja iz knjige, i gle! Iza konja 
počeli izlaziti konj za konjem. Kad je momče podig- 
nulo i vojnika, počeše izlaziti i vojnici. Oni mu vik¬ 
nuše : 

— Hajde, vodi nas, junače! 

Uzjaha momče svoga konja, i on ga ponese. Iza 
njega izlazili iz knjige cijeli redovi konjanika. Nepo¬ 
vrediva od strijela i koplja nova vojska nosila se 
naprijed poput vjetra. Ispred nje mali junak. Zamalo 
i neprijatelj udari u bijeg, a vojnici i konji uniđoše 
ponovo u čudesnu knjigu, 

Uze momče knjigu pod pazuho i uputi i ono u grad. 
U gradu općena radost, no nitko ne zna tko je hrabri 
junak koji ih spase. U to vrijeme stiže i careva kćerka 
s ogledalom u ruci i reče ocu: 

— Vidiš, oče, tko je naš spasitelj! 

U ogledalu ukaza se caru ono neznatno i trošno 
odjeveno momče koje je unišlo u dvor. Potrčao car, 
pa zagrlio momče. Suze mu navriješe na oči, i pun 
radosti reče: 

— Ti, sinko, spase nas? Zašto ne govoriš? Reci 
svima! 

I momče sve ispripovjedi natanko i po istini. Onda 
zapovjedi car: 

— Odjenite ga u najljepše haljine i dovedite mu 
najljepšega konja! On će od sada biti moj vojsko- 
vod. 

Mnogo se tome obradova i careva kćerka, jer joj 
se momče svidjelo. Uskoro bude i svadba. 

A čudesna knjiga leži na stolu, i štogod tko traži 
može iz nje uzeti, 

Ljačezar Stančev 


DRVOSJEČA DOBRI 

Dobri nije imao živa stvora u životu, pa je živio 
sam u bijednoji kolibici usred šume. Tu je rezbario 
različne lijepe predmete i stvari iz drveta, pravio I 

drvene kutije i sve prodavao u gradu. Na taj način 
prehranjivao se i živio srećno. Pjevale su mu šumske 
ptice, a šumske zvijeri bijahu mu drugovi. 

Jednoga zimskog dana podsiječe bukovo drvo, 
obori ga na zemlju i poče ga potkresavati. Drvo šuplje 
i pred Dobroga iz šupljine ispuza golema šarena zmija. 

Uplaši se Dobri i zamahnu sjekirom da ubije zmiju. 

No uto začuje gdje mu zmija govori turobnim ljudskim 
glasom: 

— Drvaru, ne ubij me! govorila je podigavši jedva , 

glavu sa snijega drhtureći sva od zime. — Spasiš li ' 

me, bićeš najsretniji čovjek u svijetu ... Pogledaj, ja 
umirem od studeni. Skloni me u njedra da se ogrijem. 


Dobri nije kukavica, uze zmiju i turi je u njedra. 
Narami dvije goleme cjepanice i uputi svojoj koli¬ 
bici. U kolibici plamtjela velika vatra. Dobri se skine, 
zmija mu ispade iz njedara, otpuza do ognjišta, po¬ 
digne glavu i reče drvosječi: 



— Spasio si mi život. Nikada neću zaboraviti tvoje 
dobrote. Otsada si u mogućnosti da učiniš tri dobra 
djela, ali pazi, svaka tvoja kletva ispuniće se također. 
Zato dobro pazi na svoje riječi. 

Rekavši to zmija se baci u plamen. Iz plamena po¬ 
diže se gust dim, i zmije nestade. 

Živio Dobri i dalje sam, a zmije nikako nije mogao 
zaboraviti. Vrijeme je prolazilo. Pročulo se jednoga 
dana da je u nekoj zemlji nastala glad i suša. Čitave 
godine nije pala tamo ni kap kiše. Njive izgorjele, 
voćke po vrtovima posušile se, vinove loze nisu lista 
prolistale. Blago i ljudi ginuli su svakoga dana. Car 
rasturi na sve strane vijest: tko izbavi zemlju od te 
nevolje, dobiće polovinu njegova carstva. 

Začuo to i Dobri pa odlučio da ode do cara. Načini 
veliku i lijepu drvenu kutiju s tri pregratka, sade u 
polje, otkine tri klasa pšenice, tri dozrela grozda i tri 
crvene jabuke. Sve to složi u kutiju i dade se na put. 

Putovao dugo i dugo, stigao u nepoznato carstva i 
imao što da vidi: zemlja pusta, bez njiva, bez vrtova, 
bez vinograda. Drveće sagorjelo, crno i precmo. 
Rijeke presahle, a ljudi umiru kao muhe u kasnu 
jesen. 

Otišao Dobri ravno caru. Car bijaše star, sav oro- 
nuo od starosti i nevolje. 

Javio se Dobri caru i rekao da želi carstvo spasiti. 
Car mu se obradova mnogo i zapovjedi da svi imadu 
slušati nepoznata gosta. 

Drugoga dana ustanu rano, upregnu najljepše konje 
u carska kola i izvezu se na polje. Dobri otvori kutiju, 
izvadi iz nje tri klasa pšenice, prospe po njivi pšenicu 
i reče: 

— Neka obrode polja bujnim zlatnim klasjem. 

Ujedamput se obzorje naoblači, i spusti blaga kiša, 
potom prigrije blagotvorno sunce, i polja se zazelene. 
Car i Dobri gledali su kako se pred njihovim očima 
razbujale njive, kako izbiše snažne vlati, kako se 
ispuni klasje, ikako ono požutje i sazri. Jedro zrnje 
vuče klasove zemlji, a seljački srpovi i ostalo oruđe 
potrebno žetvi ozvamja radosno poljima. 

Narednoga dana izvezu se i opet. Šuma se zazele- 
njela, potočići i izvori radosno su ključali i žuborili 
puni srebmaste vode. Dobri uđe u jedan vinograd u 

kome se cmile same isušene rozgve. On izvadi iz ku¬ 
tije tri grozda, zdrobi im jagode, prospe ih po vino¬ 
gradu i reče: 

— Neka se iskite jedrim grozdovima rozgve za ra¬ 
dost i utjehu! 

I vinogradi izbiše vitice, procvaše, zavezaše se plo¬ 
dovi i sazriješe. Bijeli, crveni, žuti grozdovi visjeli su 
po svim lozama. Momci ii snaše razmiijili se po vino¬ 
gradima s brentama i beru grožđe, a car se smije. 

Trećega dana izvezoše se do usahnulih vrtova. 
Baci u njih Dobri tri jabuke i reče: 

— Svaka voćka neka se iskiti plodom, neka ga 
bere mlado i staro za svoju radost. 

Procvale voćke, zavezali se plodovi, i ispred cara 
i drvosječe stalo voće dozrijevati: jedre trešnje, cr¬ 
vene jabuke, sazrele šljive i žute, sočne kruške. 

Vratiše se u palatu. Car uvede Dobroga u veliku 
dvoranu. Na mramornom ognjištu gorjele su miriš¬ 
ljive trave i korijenje. 

— Sinko, reče car, spasio si mi carstvo i narod. 
Kako da ti to naplatim? Uzmi polovinu moga car¬ 
stva i upravljaj njime. Hoćeš li, ostani uza me i po- 
mozi mi upravljati cijelim carstvom. Ja nemam na¬ 
sljednika. 

Pri tome mu car stao pripovijedati kako je prije 
devetnaest godina izgubio caricu, i iza nje ostala mu 
samo majušna carevna. Oženio se ponovo, a druga 
mu žena dovela u dvor svoju kćerku, pa je svoje 
dijete mazila, a pastorče progonila. Jedne godine car 
se nalazio poslom čitav mjesec dana izvan svoje 
carevine, a kad se vratio nije više njegove carevne 
bilo u dvoru. Rekoše mu da se negdje izgubila u šumi. 
I otada nije više bilo sreće u njegovu carstvu. 

— Oh, što bih dao da mi je moguće naći kćerku! 
reče car. 

No jedva što je to dorekao, dopuza kroz otvoren 
prozor velika šarena zmija i baci se u oganj. Planu 

na ognjištu golem plamen, a iz njega izvi se pre¬ 
krasna djevojka smješeći se i caru i Dobromu. 

— Oče, kćerka ti živi — reče ona, — maćeha me 
odvela u šumu i tamo me prerušila u studenu zmiju 
kako me ne bi nitko prepoznao. No jedna dobra vra¬ 
čara proreče mi da ću se natrag prerušiti u djevojku, 
nađe li se dobar čovjek koji će me u svojim njedrima 
ogrijati. Eto, taj me momak spase. On je spasio i 
narod i carstvo tvoje. 

Dok je to govorila carevna, maćehu i njenu kćerku, 
začuvši njezin glas, spopadnu bijes i zloba, potrče u 
dvoranu, pa navale na carevu kćerku, ali Dobri se 
isprsi između njih, digne ruke uvis i za viče: 

— Ah, vi sove prokletnice! 

No sad se sjeti da nije smio reći te zle riječi, ali 
bijaše već kasno. Maćeha i njena kćerka preruše se 
u sove i krešteći poletješe dvoranom, izletješe kroz 
prozor i onda u šumu. 

Drvosječa Dobri oženi se s carskom kćeri, a stari 
car vladao je sretno do kraja svoga života. 


POSPANCE I CRVENI PIJETAO 

Živio momčić zvali ga Pospanče. Živio uza svoga 
djeda i uz svoju bakicu, U njih bila bijela kokica koja 
je svakoga dama sniijela po jedino bijelo jaje. Čim bi 
snijela jaje, udarila bi u kokodakanje: 

— Kukudjak, kukudja, 
opet jaje snesoh ja! 

Pospanče bio je zaista pospanac, pa je uvijek spa¬ 
vao veoma dugo. Jednoga jutra kokica opet snijela 
jaje, udarila u kokodakanje i probudila Pospanče. 
Razljuti se momčić, uze nož i ode do kokice. 

— Čemu kokodačeš? 

— Jer snesoh jaje! 

— Sad ću te zaklati! Uznemiruješ me pri spavanju! 

— Ne kolji me, Pospanče, daću ti jedno jaje. 

— Što će mi tvoje jaje? 

— To nije obično jaje, ono će ti donijeti sreće! 

Uzeo Pospanče jaje i odnio ga u kuću. Turio ga uz 

krevet i zaboravio na nj. Uveče je legao, a da na jaje 
ni pomislio nije. 

Drugoga jutra, još i sunce nije izišlo, netko mu za¬ 
pjeva iznad glave: »Kukuriku-u-u! 

Probudi se Pospanče i gleda. Pokraj kreveta dvije 
ljupine jajeta, a na prozor skoči crven pijetao pa mu 
pjeva. 

Obradova se Pospanče i skoči s kreveta. Pijetao 
poleti i sjedne mu na rame. Izišao Pospanče na dvo¬ 
rište, a pijetao s njim. I njih dvojica živjeli otada 
nerazdruživo. Uveče zajedno lijegali, a ujutru, jedva 
što je stalo svitati, pijetao propjeva i budi Paspanče. 

Pospanče postade ranoranilac. Ustajao ranije od 
djeda i bakice i radio u dvorištu. 

Kad je odrastao, pomisli: 

— Hajde da odem po svijetu, neka vidim kako je 
tamo. Zarađiću novaca, pa ću se ženiti. 

Otišao u svijet i nije uzeo sa sobom ništa, no kad 
je stigao na kraj sela, čuo je kako netko korača iza 
njega. Okrene se, a to pijetao, 

— Kuda odlaziš, Pospanče? 

— Odlazim preko devet carstva u deseto! 

— Nećeš tamo tako brzo stići, nego, hajde, uzjaši 
me! 

Uzjaha Pospanče pijetla, a taj kukurijeknuvši je- 
damput, uzdigne se pod svijetlo obzorje i ode s Pos- 
pančetom u bijeli svijet. Proletješe devet carstva i 
stigoše u deseto. Spuste se na zemlju i stanu pješa- 
čiti od sela do sela, iz grada u grad. Putem dočuje 
Pospanče da car udaje kćerku, ali ne može naći 
pristala muža. 

— Znaš li pijetle — reče, — da se carska kćerka 
ima da uda? 

— E, pa kad se ima da uda, uzmi je! odgovori mu 
pijetao. 

— Tko, zar ja? 

— Ti, nego tko drugi! Takav strojan momak može 
i carsku kćer da ženi. Uzjaši me! 

Uzjaha Pospanče pijetla, pa se ponovo digoše u 
svijetlo obzorje, a siđoše tek upravo pred prijestol¬ 
nicom carevom. Pijetao je ostao na kraju š um e, a 
Pospanče je uputilo u grad i pravo pred carsku 
palatu. 

— Hoću pred cara! reče on stražama. 

— Što hoćeš u cara? upitaše ga straže. 

— Hoću da mu postanem zetom! 

Nasmijaše se straže, ali opet rekoše caru sve i car 
dozva preda se Pospanče. Uniđe Pospanče caru i sve 
gleda: car sjedi na carskome prijestolu, a do njega 
ukočeni dvorani njegovi. 

— Što želiš, momče? upita ga car. 

— Care čestiti, hoću da uzmem tvoju kćerku za 
ženu! odgovori Pospanče i pokloni se kao kakvi vel- 
moža. 

Gleda car: visoko, ljepušno momče, no čudnovata 
je smjelost njegova gdje traži da se ženi s carskom 
kćeri. A unaokolo carevi dvorani međusobno šapuću 
i smješkaju se. Gleda car, gleda, misli i najposlije 
reče: 

— Slušaj, momče, daću ti kćerku, doneseš li mi 
krilata mlijeka. 

Izišao Pospanče iz palate zamišljen i sve misli: 
Više ja ne prekoračili praga ove kuće! 

Otiđe u šumu do pijetla, 

— Što si okončao? upita pijetao. 

— Dok ne donesem caru krilata mlijeka, o carskoj 
kćeri nema govora! 

— Uzjaši me! reče pijetao. 


Uzjaha Pospanče pijetla, dignu se u svijetle visine, 
a kad se ponovo spustiše, pred njima tamna spilja. 

— Uniđi i ulovi krilato s mlijekom! reče pijetao. 

Uđe Pospanče u pećinu, a iz pećine polete tisuće 
slijepih miševa. Ulovi jednoga zajedno s mladunčadi 
koja se hranila mlijekom svoje matere, i odnese caru. 

— Eto, care čestiti, krilato samo nosi mlijeko 
svoje! 

— Doneseš li mi onoga koji ide svojim putem na- 
traške, daću ti kćerku. 

Opet se zamisli Pospanče i stiže zamišljen pijetlu. 

— Car traži da mu donesem onoga koji ide svojim 
putem natraške. 

— Hajde, uzjaši me!.,. 

Digoše se opet uvis i spustiše se uz obalu neke 
rijeke. Upravo je rak izišao iz vode na pijesak, pije¬ 
tao ga udario kljunom i rekao Pospančetu: 

— Uzmi toga raka. On ide natraške, znači, da je 
put iza njega. 

Odnese Pospanče raka i postavi ga pred cara. Rak 
je počeo koračati natraške, car se nasmije i bi zado¬ 
voljan. 

— Sjutra ćeš mi reći — reče car — tko se najranije 
budi na svijetu. Pogodiš li i to, budi siguran, postaćeš 
mi zetom. 

Vrati se Pospanče pijetlu i opet šuti. 

— No, što je? upita ga pijetao. 

Pospanče ispripovjedi sve, a pijetao se nasmije i 
ne reče ni riječi. Tek idućega jutra reče: 

— Danas ćeš ići caru zajedno sa mnom, pa ćeš 
kupiti jednu košaru, u nju ćeš staviti mene i odnijeti 
me u palatu. Ja ću caru dati potreban odgovor. 

Kako je pijetao rekao, tako je Pospanče uradio. 

| Unišao s košarom u palatu i ispravio se upravo 

ispred carskoga prijestola. 

— Hej, momče, reci, znaš li, tko se najranije diže 
u svijetu? 

Car gotovo nije izgovorio misao, kad iz košare 
udarivši krilima izleti pijetao, skoči caru na koljena 
i prodere se: 

— Kukurijeku-u-u! Ja sam najraniji u svijetu! 
Carevi dvorani zbuniše se vidjevši to, a car se 

obradova mnogo, nasmije se i reče Pospančetu: 

— Vidim, mudro si momče. Takav treba da bude 
muž moje kćeri. 

Dade znak, iza prijestola otvore se velika vrata, 
a u palatu uđe carska kći, divna i predivna, 

Zatutnje bubnjevi, zasvira glazba i istoga časa za¬ 
poče golema carska svadba. 

Tako je Pospanče postao carskim zetom. 

Ivan Vasilev 

